އަނެއްކާވެސް އައު ރިކޯޑެއް، މިއަދު 601 ކޭސް!\nމާލެ ސަރަހައްދުން 440 މީހުން އަދި އަތޮޅުތެރެއިން 141 މީހުން ވަނީ ޕޮޒިޓިވްވެފައި\n6،508 މީހުން ދަނީ މިވަގުތު ކޮވިޑަށް ފަރުވާހޯދަމުން\nޕޮޒިޓިވްވި މީހުންގެ ޖުމްލަ އަދަދު ވަނީ 31،931ށް އަރާފައި\n4 މެއި 2021 | އަންގާރަ 23:11\nކޮވިޑަށް ރެންޑަމް ސާމްޕަލް ނެގުމުގެ މަސައްކަތް ކުރަމުން ދަނިކޮށް\nރާއްޖެއިން އެއްދުވަހާ 600ށް ވުރެ ގިނަ މީހުން ކޮވިޑަށް ޕޮޒިޓިވްވެއްޖެއެވެ.\nހެލްތު ޕްރޮޓެކްޝަން އެޖެންސީން އާންމުކޮށްފައިވާ އެންމެ ފަހުގެ މައުލޫމާތުތައް ދައްކާގޮތުން އަންގާރަ ދުވަހު 601 މީހުން ވަނީ ކޮވިޑަށް ޕޮޒިޓިވްވެފައެވެ. އެއީ މާލެ ސަރަހައްދުން ޕޮޒިޓިވްވި 440 މީހުންނާއި އަތޮޅުތެރޭގެ އެކި ރަށްރަށުން ޕޮޒިޓިވްވި 141 މީހުންގެ އިތުރުން ރިސޯޓްތަކުން ޕޮޒިޓިވްވި 19 މީހުން އަދި ސިނާއީ ރަށްތަކުން ޕޮޒިޓިވްވި 11 މީހުންނެވެ.\nއަންގާރަ ދުވަހު ޕޮޒިޓިވްވި 601 މީހުންނާއި އެކު ރާއްޖެއިން ކޮވިޑަށް ޕޮޒިޓިވްވި މީހުންގެ ޖުމްލަ އަދަދު ވަނީ 31،931ށް އަރާފައެވެ. އަދި ހޮސްޕިޓަލްގައި އެޑްމިޓްކޮށްގެން ފަރުވާދޭ މީހުންގެ އަދަދު ވަނީ 181ށް އަރާފައެވެ.\nބަލިޖެހުނު މީހުންގެ ތެރެއިން 25،340 މީހުން ބަލިން ރަނގަޅުވެފައިވާ އިރު، 6،508 މީހުން ދަނީ މިވަގުތު ކޮވިޑަށް ފަރުވާހޯދަމުންނެވެ.\nރާއްޖޭގައި ކޮވިޑްގެ ހާލަތު ގޯސްވަމުން ދިޔުމާއެކު ސަރުކާރުން ވަނީ ލުއިދީފައިވާ ފިޔަވަޅުތައް ހަރުކަށިކޮށްފައެވެ. އެގޮތުން އަތޮޅުތެރޭގައި ކޭސްތައް ރިޕޯޓްކުރާ މިންވަރު އިތުރުވަމުންދާތީ މާލެ ސަރަހައްދު ފިޔަވައި މީހުން ދިރިއުޅޭ ރަށްރަށުގައި އެއް ހަފުތާގެ މުއްދަތަކަށް ޚާއްސަ ފިޔަވަޅުތަކެއް އެޅުމަށް އެޗްޕީއޭއިން ވަނީ އަންގާފައެވެ.\nމީގެކުރިން މާލެ ސަރަހައްދުގައި އެކަނި ކޮވިޑްގެ ކޭސްތައް އިތުރުވަމުން ދިޔަނަމަވެސް މިފަހަކުން އަތޮޅުތެރޭގައިވެސް ކޮވިޑްގެ ހާލަތު ވަނީ ގޯސްވެފައެވެ. މިހާރު އަތޮޅުތަކުން ފެންނަ ކޭސްތަކުގެ އަދަދު ދެހާހާއި ކައިރިކުރާއިރު މޮނިޓަރިންއަށް ލާފައިވާ ރަށްރަށުގެ އަދަދު ވިއްސަށްވުރެ ވަނީ މަތިވެފައެވެ.


Dhiraagu Home Fixed Broadbandun 50 Percent ge Discount – Iru\nފަތުރުވެރިން ފިޔަވައި ދެކުނު އޭޝިޔާ ސަރަހައްދުން މީހުން އައުން މަނާކޮށްފި\nހަމަލާގެ ތަހުޤީޤަށް އޮސްޓްރޭލިއާ ފުލުހުން ރާއްޖެ އަތުވެއްޖެ\nހަމަލާއާ ގުޅޭ އެންމެ މުހިންމު މީހާ ހޯދަން އާންމުންގެ އެހީއަށް އެދިއްޖެ\nދިރާގު ހޯމް ފިކްސްޑް ބޮރޯޑްބޭންޑުން 50 ޕަސެންޓުގެ ޑިސްކައުންޓް\nދިރާގުގެ ހޯމް ފިކްސްޑް ބްރޯޑްބޭންޑް ކަސްޓަމަރުންނަށް މާރިޗު މަހުގެ ބާކީ އޮތް ދުވަސްތަކާއި އެޕްރީލް މަހުގައި އެކްޓިވޭޓްކުރައްވާ އެޑް-އޮންއަކުން %50 ޑިސްކައުންޓް ދިނުމަށް ނިންމައިފިއެވެ.\nދިރާގުން ބުނީ، ކޮވިޑް-19 ގެ ބަލިމަޑުކަމުގެ ސަބަބުން މި މަހުގެ ބާކީ އޮތް ދުވަސްތަކާއި އަންނަ އޭޕްރީލް މަހު އެކްޓިވޭޓްކުރާ ހޯމް ފިކްސްޑް ބްރޯޑްބޭންޑް އެޑް-އޮންތަކަށް 50 ޕަސެންޓުގެ ޑިސްކައުންޓް ލިބިގެންދާނެ ކަމަށެވެ. އެގޮތުން މިއީ ކޮވިޑް-19 އާ ގުޅިގެން ސްކޫލްތަކާއި ކޮލެޖްތައް ބަންދުކޮށް ގިނަ ބަޔަކު ގޭގައި ހުންނަން ޖެހުމުގެ ސަބަބުން އިންޓަނެޓްގެ ބޭނުން މުހިންމު ވެފައިވާ ދަނޑިވަޅަކަށް ވުމުން ކަސްޓަމަރުންނަށް ލުއި ފަސޭހަކޮށް ދިނުމަށް ނިންމި ނިންމުމެއް ކަމަށް ދިރާގުން ބުނެއެވެ.\nދިރާގު އެޑް-އޮންތައް ދިރާގު މޯބައިލް އެޕާއި ދިރާގު ވެބްސައިޓުގައިވާ “މައިއެކައުންޓް” މެދުވެރިކޮށް އެކްޓިވޭޓް ކުރެވޭނެއެވެ. އަދި ކަސްޓަމަރުން އިންޓަނެޓް ބޭނުންކުރެވޭ ވަރުގެ ނޮޓިފިކޭޝަން ހޯދުމަށް ފިކްސްޑް ބްރޯޑްބޭންޑް ޔޫސޭޖް ޕޯޓަލް މެދުވެރިކޮށް އެސްއެމްއެސް ނޮޓިފިކޭޝަން އެކްޓިވޭޓްކޮށްލެވޭނެކަމަށްވެސް ދިރާގުން ބުނެއެވެ.\nމިފްކޯއިން ކޮންޓްރޯލްކޮށްގެން މަސްގަތުން ދޫކޮށްލައިފި\nދިރާގުން ވަނީ ރެސިޑެންޝަލް ފިކްސްޑް ބްރޯޑްބޭންޑް ކަސްޓަމަރުންނަށް %30 އިތުރު ޑޭޓާ މާރިޗު މަހުގައި ދީފައެވެ. އަދި އަންނަ މަހުގައި ވެސް ދޭން ވަނީ ނިންމާފައެވެ. ހަމަމިއާއެކު، ބިޒްނަސް ފިކްސްޑް ބްރޯޑްބޭންޑާއި ގެސްޓްހައުސް އިންޓަނެޓް ޕެކޭޖްތަކުގެ މަހުފީ އިން %25 ޑިސްކައުންޓް މާރިޗު މަހާއި އެޕްރީލް މަހު ދިނުމަށްވެސް ދިރާގުން ވަނީ ނިންމާފައެވެ.


January 04, 2017 2\nގުއަންޓަނާމޯ ޖަލުން ގައިދީން ހުއްޓުވާނަން: ޓްރަމްޕް\nނިއު ޔޯކް (ޖެނުއަރީ 4) - ކިއުބާގެ ގުއަންޓަނާމޯ ބޭ ޖަލުން ގައިދީން މިނިވަން ކުރުން ހުއްޓުވާނެ ކަމަށް އެމެރިކާގެ ރައީސް ކަމަށް ވަޑައިގަންނަވާ ޑޮނަލްޑް ޓްރަމްޕް ވިދާޅުވެއްޖެ އެވެ.\nޓްރަމްޕް ހުވާކުރާ ރަސްމިއްޔާތަށް ހިލަރީ ވަޑައިގަންނަވާނެ\nވޮޝިންޓަން (ޖެނުއަރީ 4) - އެމެރިކާގެ ރައީސްކަމުގެ ހުވާ ޑޮނަލްޑް ޓްރަމްޕް ކުރައްވާ ރަސްމިއްޔާތުގައި އިންތިޚާބުން ނާކާމިޔާބުވެވަޑައިގެންނެވި ހިލަރީ ކްލިންޓަން...\nJanuary 02, 2017 2\nއައިއެސްގެ ލީޑަރަށް ފާރަލާ ކަމަށް އެމެރިކާ އިން ބުނެފި\nވޮޝިންޓަން (ޖެނުއަރީ 1) - އިސްލާމިކް ސްޓޭޓް (އައިއެސް) ގެ ލީޑަރު އަބޫ ބަކްރު އަލް ބަޣުދާދީގެ ހަބަރެއް ނުވެ އެތައް މަހެއް ފާއިތުވެގެން ދިއުމަށް ފަހު "ބަޣުދާދީގެ ބައެއް ހަރަކާތްތަކަށް ފާރަލަމުންދާ ކަމަށް" އެމެރިކާގެ އޮފިޝަލުން ސީއެންއެން އަށް ބުނެފި އެވެ.\nJanuary 01, 2017 1\nއެއްވެސް ކޮމްޕިއުޓަރެއް ރައްކާތެރިއެއް ނޫން: ޓްރަމްޕް\nފްލޮރިޑާ (ޖެނުއަރީ 1) - މައުލޫމާތު ފޮރުވާފައި ބަހައްޓަން ބަލާއިރު އެއްވެސް ކޮމްޕިއުޓަރެއް ރައްކާތެރި ނޫން ކަމަށާއި އޮންލައިންކޮށް ކޮމިއުނޭޓް ކުރުމަށް ވުރެ ޕޯސްޓުން ލިޔުންތައް ފޮނުވުމުން މާރަނގަޅުވާނެ ކަމަށް އެމެރިކާގެ ރައީސް ކަމަށް އިންތިޚާބުކޮށްފައިވާ ޑޮނަލްޑް ޓްރަމްޕް ވިދާޅުވެއްޖެ އެވެ.\nއެމެރިކާ އިން އެޅި ފިޔަވަޅުގެ ބަދަލެއް ނުހިފާނަން: ރަޝިޔާ\nމޮސްކޯ (ޑިސެމްބަރު 30) - އެމެރިކާގެ ރިޔާސީ އިންތިޚާބު ހެކްކޮށްފައިވާ ކަމަށް ބުނެ ރަޝިޔާއާ ދެކޮޅަށް އެޅި ޑިޕްލޮމެޓިކް ހަރުކަށި ފިޔަވަޅުތަކާ އެއްވަރުގެ ރައްދު ބަދަލެއް ދޭން ބޭނުން ނުވާ...\nރަޝިޔާއާ ދެކޮޅަށް އެމެރިކާ އިން ފިޔަވަޅު އަޅައިފި\nވޮޝިންޓަން (ޑިސެމްބަރު 30) - އެމެރިކާގެ ރިޔާސީ އިންތިހާބު ހެކްކޮށްފައިވާ ކަމަށް ބުނާ މައްސަލާގައި ރަޝިޔާއާ ދެކޮޅަށް ދަތިކުރުމުގެ ފިޔަވަޅު އަޅާ 35 ޑިޕްލޮމެޓުންނާއި އެ މީހުންގެ...\nއދ. އަށް ޓްރަމްޕް ބަހުގެ ހަމަލާތަކެއް ދެއްވައިފި\nފްލޮރިޑާ (ޑިސެމްބަރު 29) - އދ. އަށް އާ ތުހުމަތުތަކެއްކޮށް، އެ ޖަމާއަތުގެ ގާބިލްކަން ހުރި މިންވަރާ ގާތަށް ވެސް މަސައްކަތް ނުކުރާ ކަމަށް ވިދާޅުވެ އެމެރިކާގެ ރައީސް ކަމަށް...\nރަޝިޔާއާ ދެކޮޅަށް ދަތިކުރުމުގެ ފިޔަވަޅު އަޅަން ޖެހޭ\nވޮޝިންޓަން (ޑިސެމްބަރު 29) - އެމެރިކާގެ ރިޔާސީ އިންތިހާބު ހެކްކޮށްފައިވާ ކަމަށް ބުނާ މައްސަލައިގައި ރަޝިޔާ އާއި އެ ގައުމުގެ ރައީސް ލަޑިމިއާ ޕުޓިންއާ ދެކޮޅަށް ދަތި ކުރުމުގެ ފިޔަވަޅު...\nއައިއެސް އަށް އެހީވާ ކަމަށް ކުރި ތުހުމަތު އެމެރިކާ އިން ދޮގުކޮށްފި\nވޮޝިންޓަން (ޑިސެމްބަރު 28) - ސީރިއާގައި ހަރަކާތްތެރިވާ އިސްލާމިކް ސްޓޭޓް (އައިއެސް) ގެ ހަނގުރާމަވެރިންނަށް އެމެރިކާ އިން އެހީވަމުންދާ ކަމަށް ތުރުކީގެ ރައީސް ރަޖަބް ތައްޔިބު...\nޖަޕާނުގެ ބޮޑު ވަޒީރު ޕާލް ހާބަރަށް ތާރީހީ ދަތުރެއް\nހަވާއީ (ޑިސެމްބަރު 28) - އެމެރިކާގެ އަސްކަރީ މަރުކަޒު ޕާލް ހާބަރަށް ޖަޕާނުގެ ބޮޑު ވަޒީރު ޝިންޒޯ އަބޭ ވަޑައިގެން، މީގެ 75 އަހަރު ކުރިން ޖަޕާނުން ދިން ހަމަލާގައި މަރުވި މީހުންނަށް...\nގަރާރު ވީޓޯ ނުކުރުމުން އެމެރިކާ ސަފީރު ހާޒިރުކޮށްފި\nތެލް އަވީވް (ޑިސެމްބަރު 26) - ހުޅަނގު އައްސޭރީގައި ޔަހޫދީންނަށް ގެދޮރު އަޅައިދިނުމުގެ މަޝްރޫއު ވަގުތުން ހުއްޓާލުމަށް ސަލާމަތީ މަޖިލީހުން ފާސްކުރި ގަރާރު އެމެރިކާ އިން ވީޓޯކޮށްފައި ނުވާތީ އެކަމުގެ ރުޅީގައި އެމެރިކާ ސަފީރު، ބޮޑު ވަޒީރު ބެންޖަމިން ނަތަންޔާހޫގެ އަމުރަށް ޚާރިޖީ ވުޒާރާ އަށް ހާޒިރުކޮށްފި އެވެ.\nއެމެރިކާގައި ނަސްލީ ތަފާތުކުރުމާ ކުރިމަތިވި: ޕްރިޔަންކާ\nއެމެރިކާގެ ޓީވީ ސިލްސިލާ "ކުއަންޓިކޯ"ގެ ދެ ވަނަ ސީޒަންގެ އެއް ބައިގެ ޝޫޓީން ފުރިހަމަ ކުރުމަށް ފަހު ބޮލީވުޑް ތަރި ޕްރިޔަންކާ ޗޯޕްރާ މިވަގުތު ހުރީ އިންޑިޔާގަ އެވެ. އޭނާ ސޮއިކޮށްފައިވާ...\nޓެރަރިސްޓުން ފުހެލާނެ ކަމަށް ޓްރަމްޕް ވިދާޅުވެއްޖެ\nފްލޮރިޑާ (ޑިސެމްބަރު 22) - ދުނިޔޭގެ ބިމުން ޓެރަރިސްޓުން ފުހެލާނެ ކަމަށް އެމެރިކާގެ ރައީސް ކަމަށް އިންތިޚާބުކޮށްފައިވާ ޑޮނަލްޑް ޓްރަމްޕް ވިދާޅުވެއްޖެ އެވެ.\nނުހައްގުން ޖަލުގައި 31 އަހަރު، ބަދަލަކަށް ލިބުނީ 75 ޑޮލަރު\nވޮޝިންޓަން (ޑިސެމްބަރު 22) - ނުކުރާ ކުށަކަށް ޖަލުގައި 31 އަހަރު ހޭދަކުރި އެމެރިކާގެ ޓެނެއްސީގެ މީހަކު ބަދަލަކަށް އެއް މިލިއަން ޑޮލަރު ހޯދަން ހުށަހެޅި ނަމަވެސް އޭނާ އަށް އަދި މިހާތަނަށް...\nޗައިނާ އިން ހިފެހެއްޓި ޑްރޯން އެމެރިކާއާ ހަވާލުކޮށްފި\nވޮޝިންޓަން (ޑިސެމްބަރު 20) - ދެކުނު ޗައިނާ ކަނޑުން ހިފެހެއްޓި އެމެރިކާގެ ޑްރޯން ޗައިނާ އިން އަނބުރާ ހަވާލުކޮށްފި އެވެ.\nކައިވެންޏަށް ފަސް އަހަރު ވީއިރު ވެސް ހަނީމޫންގައި!\nގިނަ ބަޔަކު ގަބޫލުކުރަނީ ހަނީމޫންއަކީ މުޅި އުމުރު ދުވަހަށް ނުފިލާނެ ވަރުގަދަ ހަނދާންތަކެއް ކަމަށެވެ. އެހެންވެ އާ ކައިވެންޏަށް ފަހު ކޮންމެ މީހަކު ވެސް ހަނީމޫން ގޮސްލަން ބޭނުންވެ...\nމިޝޭލް އޮބާމާ އަށް ޓްރަމްޕް ރައްދު ދެއްވައިފި\nނިއު ޔޯކް (ޑިސެމްބަރު 19) - ނޮވެމްބަރު މަހު ބޭއްވި ރިޔާސީ އިންތިޚާބަށް ފަހު އެމެރިކާގެ ކުރިމަގު ބަނަވެއްޖެ ކަމަށާއި އުއްމީދެއް ނެތް ކަމަށް މިޝޭލް އޮބާމާ ޓޯކް ޝޯއެއްގައި ވިދާޅުވެފައި...\nއައިއެސްގެ ލީޑަރުގެ ބޮލަށް އެމެރިކާ އިން 25 މިލިއަން ޑޮލަރު\nވޮޝިންޓަން (ޑިސެމްބަރު 19) - އިސްލާމިކް ސްޓޭޓް (އައިއެސް) ގެ ލީޑަރު އަބޫ ބަކުރު އަލް ބަޣުދާދީގެ ބޮލަށް އެމެރިކާ އިން ކުރިން ހުށަހަޅާފައިވާ އަދަދު ދެ ގުނަކޮށް، 25 މިލިއަން ޑޮލަރު...\nޗައިނާ އިން ހިފެހެއްޓި ޑްރޯން ދޭން އެއްބަސްވެއްޖެ\nވޮޝިންޓަން (ޑިސެމްބަރު 18) - ދެކުނު ޗައިނާ ކަނޑުން ޗައިނާ އިން ހިފެހެއްޓި، މީހަކު ނެތި ކަނޑުއަޑިން ދަތުރު ކުރެވޭ، އެމެރިކާގެ ޑްރޯނެއް އަނބުރާ ދޭން ބެއިޖިން އިން އެއްބަސްވެފައިވާ ކަމަށް ޕެންޓަގަނުން ބުނެފި އެވެ.\nއެމެރިކާ އެމްބަސީ ގުދުސް އަށް ބަދަލުކޮށްފި ނަމަ ސުލްހަ ނެތިދާނެ\nގުދުސް (ޑިސެމްބަރު 17) - އެމެރިކާ އެމްބަސީ ގުދުސް އަށް ބަދަލު ކުރުމަކީ މެދުއިރުމަތީގެ ސުލްހަ އަށް އޮތް އުއްމީދު ނެތިގެންދާނެ ކަމެއް ކަމަށް ފަލަސްތީނުގެ އިސް އޮފިޝަލަކު އިންޒާރު...\nDecember 17, 2016 6\nކައިވެނި ހުށަހެޅީ ފުލުހުން ގޮސް ކުޑަކަކޫ ޖަައްސުވާފައި!\nއެމެރިކާގެ ސްޓޭޓެއް ކަމަށްވާ އަލަބާމާގައި ފުލުހުންގެ ބަޔަކު ގޮސް ފިރިހެނަކު ކުޑަކަކޫ ޖެއްސުމަށް ފަހު އޭނާގެ ލޯބިވެރިޔާ އަށް ކައިވެނި ހުށަހަޅައިފި އެވެ. އެކަމަކު މިއީ ފިރިހެން...\nހެކްކުރި މައްސަލާގައި ރަޝިޔާއާ ދެކޮޅަށް ފިޔަވަޅު އަޅަނީ\nDecember 16, 2016 8\nގަވާއިދާ ޚިލާފްވި އަންހެނަކު ދަމާފައި ބޯޓުން ބާލައިފި\nސައުދީ އަށް އެމެރިކާ އިން ހަތިޔާރު ވިއްކާވަރު މަދުކޮށްފި\nވޮޝިންޓަން (ޑިސެމްބަރު 14) - ޔަމަނަށް ދޭ ވައިގެ ހަމަލާތަކުގައި އާއްމުންގެ ގިނަ ބަޔަކު މަރުވަމުންދާ މައްސަލާގައި ކަންބޮޑުވުން އިތުރުވެފައި ވަނިކޮށް އެމެރިކާ އިން ސައުދީ އަރަބިއާ އަށް ވިއްކާ ހަތިޔާރު މަދުކޮށްފި އެވެ.\nބޮއިން ކުންފުންޏާ އެކު އީރާނުން 16 ބިލިއަން ޑޮލަރުގެ އެއްބަސްވުމަކަށް\nތެހެރާން (ޑިސެމްބަރު 12) - ކުރިއަށް އޮތް 10 އަހަރު ތެރޭ އީރާނަށް 80 ޕަސިންޖާ މަތިންދާ ބޯޓު ފޯރުކޮށް ދިނުމަށް އެމެރިކާގެ ބޮއިން ކުންފުންޏާ އެކު އީރާން އެއާ އިން 16.6 ބިލިއަން ޑޮލަރުގެ...\nވޮޝިންޓަން (ޑިސެމްބަރު 10) - އެމެރިކާގެ ރިޔާސީ އިންތިޚާބު ރަޝިޔާ އިން ހެކްކުރި ކަމަށް ބުނާ މައްސަލައިގެ ފުޅާ ތަހުގީގެއް ހިންގެވުމަށް އެމެރިކާގެ ޖާސޫސީ އިދާރާ އަށް ރައީސް ބަރަކް އޮބާމާ އަންގަވައިފި އެވެ.


SunOnline: #VAAHAKA: Haasil - Ep. 31\nހާސިލް - 31\nމަރިޔަމް ހިމްނާ (ހިމީ) 23 Sep 2020, 08:06\nވަށައިގެން ބަލައިލުމަށްފަހު، ކަބަޑުމަތީގައި ހުރި ފެންތަށި ގަނާ އެއްނޭވާއިން ފެންތަށި ދަމައިލިއެވެ. އެއަށްފަހު އޭނާ އެ ހުވަފެނުގައި ފެނުނު އެއްޗެހި ހަނދާނަށް ގެނެވޭތޯ މަސައްކަތް ކުރިއެވެ.\nހުވަފެނުގެ އެއްވެސް މަންޒަރެއް ސާފުކޮށް އަރްޒަންގެ ސިކުނޑިއަށް ސިފަވާގޮތެއް ނުވިއެވެ. ކިތަންމެ ވަރަކަށް ސިކުނޑިއަށް ބާރުލިޔަސް ވެސް މެއެވެ. ނަފްސަށް ވެރިވި ނުތަނަވަސްކަމާއެކު، އަރްޒަންއަށް ފުންނޭވާއެއް ދޫކޮށްލެވުނެވެ. ހިސާބަކަށް މީހާ ހަމަޖެހިލުމަށްފަހު، ގަޑިއަށް ބަލައިލި އަރްޒަން އަނެއްކާވެސް ނިދާލަން ގަސްތުކުރިއެވެ. އޭރު މެންދަމުން އަލިވެ ދެ އެއް ޖަހަނީއެވެ.\nޖެހިގެން އައި ދުވަހުގެ ރޭގަނޑުގެ ވަގުތެވެ. އަންވަރު ކާޑު ޖަހާލާފައި އެޕާރޓްމެންގެ އެތެރެއަށް ވަނުމާއެކު ސޯފާގައި އިން ފިރާޤު އަންވަރަށް ގޮވައިލިއެވެ. ބައްޕައަށް ބަލައިލާ ހިނިތުންވެލަމުން ބޫޓު ބައިލާ އެއްފަރާތުގައި ހުރި ހަރުގަނޑަށް ލަމުން އަންވަރު އައިސް ފިރާޤު ކައިރީގައި މަޑުކޮށްލިއެވެ.\n"ކިހިނެއްވީތޯ ބައްޕާ؟" އަންވަރު ސުވާލުކޮށްލިއެވެ.\n"ބައްޕަ ބުނީ މިހާރު އެއްކަލަ މައްސަލަ ނިމުނީތަ؟"\n"ކޮން މައްސަލައެއް؟" އަންވަރަށް އަހައިލެވުނެވެ.\n"ފްލައިޓް ތެރޭގައި ޖައުފަރު މަރުވިއެއްނު..." ފިރާޤު ޝައުގުވެރިކަމާއެކު އަންވަރުގެ ޖަވާބަކަށް އިންތިޒާރުކުރިއެވެ.\nފިރާޤުގެ ސުވާލާއެކު އަންވަރުގެ މޫނުމަތިން ހިސާބެއްގެ ހައިރާންކަމުގެ ކުލަވަރު ފެނުނެވެ. ބައްޕަ ކުއްލިއަކަށް އެ ސުވާލުކުރުމުން އޭނާ އަށް ބުނާނެ އެއްޗެއް ނޭނގުނީއެވެ.\n"ދެންމެ ހަބަރުގެ އަނެއްކާ އެވާހަކަ ކީމަ ހަނދާންވެގެން އަހައިލެވުނީ. އަނެއްކޮޅުން އެ ޒުވާނާ ރަނގަޅުތަ؟ އެ ސޮރަށް އެއްވެސް ގޮތެއް ވޭތަ؟" ފިރާޤަށް ބުނެވުނެވެ. އޭނާގެ އަޑުގައި ހިސާބެއްގެ ކަންބޮޑުވުމެއް ވާހެންވެސް އަންވަރަށް ހީވިއެވެ. އެހެންނަމަވެސް އޭނާ އެކަމަށް މާ ބޮޑު ސަމާލުކަމެއް ނުދެއެވެ.\n"އެކަން ނިމިއްޖެ މިހާރު! ހާޓް އެޓޭކެއްކަމަށް ބޮޑަށް ބެލެވެނީ... ދެން ތި ބުނީ އަރްޒަންގެ ވާހަކަތަ؟ އަރްޒަންއަށް ގޮތެއް ވާންޖެހޭތަ؟ އޭނަގެ ވަޒީފާއެއް ނުގެއްލޭނެއެއްނު. އޭނަ ހަމަ ވަރަށް ރަނގަޅަށް އުޅެނީ. އެހެންވާ ކަންތައްތަކުގައި ޕައިލެޓަށް އެއްވެސް ކަހަލަ އަދަބެއް ނާންނޭނެ." އަންވަރު އޮޅުން ފިލުވައިދިނެވެ.\n"އެހެންވީމަ އޭނަ ހަމަ ބަރާބަރު ދޯ!." ފިރާޤަށް އަނެއްކާވެސް އަހައިލެވުނެވެ. އޭނާ ޔަޤީންކަން ބޭނުންވާ ފަދައެވެ.\n"އާނ. އޭނަ ހަމަ ކުރިއެކޭ އެއްފަދަ. ބައްޕަ ހާސްނުވޭ ދެން! ހެހެ" އަންވަރު ލުއި ހުނުމަކާއެކު ބުނެލިއެވެ.\nލިބުނު ޚަބަރުން ފިރާޤަށް ހަމަޖެހުމުގެ ނޭވާއެއް ދޫކޮށްލެވުނެވެ. އަންވަރު ކޮޓަރިއާ ދިމާލަށް ހިނގައިގަތުމުން ފިރާޤު އަނެއްކާވެސް ޓީވީއަށް ނަޒަރު ހުއްޓައިލިއެވެ. އޭރު އޭނާގެ ސިކުނޑީގައި ދައުރުވަމުން ދިޔައީ ކީކޭކަމެއް ލަފާކޮށްލާކަށް ނޭނގުނެވެ. ޓީވީއަށް ނަޒަރު ހުއްޓަލައިގެން އިންނަމަވެސް، ފިރާޤުގެ ވިސްނުން ގުޅިފައިވަނީ މުޅީން އެހެން ކަމަކާއެވެ.\nއެއް މަސް ފަސް\nއެއާރޕޯޓް އޮފީސްތެރެއަށް ވަތް ޒީޝާންގެ މޫނުމަތި އެހެން ދުވަސްދުވަހަށް ވުރެ އުޖާލާވެފައިވެއެވެ. އެހެންމީހުންނަށް އެކަން ފާހަގަ ނުކުރެވުނެއްކަމަކު އެންމެ ގާތް އާރާއަށް ޒީޝާންގެ މޫނުމަތީގައިވާ އަސަރުތައް ރީތިކޮށް ފާހަގަވިއެވެ. އޭނާ އެކުވެރިޔާއާ ލާނެއް ސަމާސާއެއް ކޮށްލިއެވެ.\n"ދުވަސްގަނޑެއް ކޮށްލާފަ ދޯ ޒޭން އާ އެކީ ފްލައިޓެއް ޖެހުނީ... އާ އެހެންޏަ. ދެ ކޯތާފަތް ވެސް ހީވަނީ ޖަންބެއްހެން. އަދިވެސް އެވަރު ވޭތަ ހަމަ... އައި މީން މިހާރު ޒޭން އެއީ ޒީގެ މީހެއްނު!" ޒީޝާންގެ ކަންފަތް ދޮށުގައި އާރާ މަޑުމަޑުން ބުނެލަމުން ޒީޝާންގެ ކޮނޑުގައި އޭނާގެ ކޮނޑުން ޖަހައިލިއެވެ. އެއަށްފަހު އޭނާ ލޮލުން ތަންކޮޅެއް ދުރުގައި އަންވަރާ ވާހަކަ ދައްކަން ހުރި އަރްޒަންއަށް އިޝާރާތް ކޮށްލިއެވެ.\n"ސާބަސް އާރޫ!" ޒީޝާން ލޯ ހަނިކޮށްލިއެވެ. އެއަށްފަހު، އަރްޒަންމެންނާ ދިމާލަށް ބަލައިލިއެވެ. އާރާއާ ދެމީހުން އެފަދަ ވާހަކަތަކެއްގައި އިރުކޮޅަކު ތިއްބެވެ.\n" ހޭ އިންފްލައިޓް ސުޕަވައިޒާ އަކީ ޔަމާނީ ދޯ!" އާރާ އަހައިލިއެވެ. ޒީޝާން ބޯ ޖަހައިލިއެވެ.\n"ޔާ... އާރޫ. ވެއިޓް އަ މިނިޓް... މެއަށް ފާޑެއްގެ ގޮތެއް އެބަވޭ. ހީވަނީ ހޮޑު ލަވަނީހެން..." ޒީޝާން މޭގައި އަތް ޖައްސައިލަމުން ބުނެލިއެވެ.\n"އާރ ޔޫ އޯކޭ؟" ޒީޝާންއަށް ބަލައިލި އާރާގެ އަޑުގައި ކަންބޮޑުވުންވިއެވެ.\n"ޔާ... އައި އެމް ފައިން. އައި މީން އައި ވޯޒް. އެކަމަކު މިއަދު އެއާރޕޯޓަށް އައިފަހުން ހަމަ ފާޑަކަށް ބޯ އަނބުރާ ގޮތެއް ވަނީ. ވެދާނެ ރޭގަ ރަނގަޅަށް ނުކައި ނިދުނީމަކަމަށްވެސް. އެނީވޭ ވެއިޓް ފޯ މީ. މި އަންނަނީ ފާހާނާއަށް ވަދެލާފައި!" ބްރީފިން ރޫމާ ދިމާލަށް ހިނގައިގަތް އަރްޒަންމެނަށް އަވަސް ނަޒަރެއް ދެމުން، އާރާގެ ކޮނޑުގައި ޖަހާލާފައި، ޒީޝާން ބުނެލިއެވެ.\n"އޯކޭ. އަވަސްކޮށްލާތި އިނގޭ!"\nފާޚާނާއަށް ވަދެ މޫނު ދޮންނަ ތައްޓާ ހިސާބަށް ދެވުނީ ކިރިއާއެވެ. ޒީޝާންއަށް ހޮޑުލެވިއްޖެވެ. ލޯގަނޑުން އަމިއްލަ މީހާގެ ސޫރައަށް ބަލައިލި ވަގުތު މޫނުމައްޗަށް އަނދިރިވި ޒީޝާންއަށް، އޭނާގެ ބޮލުގައި ހިފައްޓައިލެވުނީ ބޮލަށް އެރި ތޫނު ރިހުމާއެކީގައެވެ. ކެތްކުރަން އުނދަގޫވާ ފަދަ، ތޫނު ރިހުމެކެވެ. ހިނދުކޮޅަކަށް ވިޔަސް ، ދެފަޔާ ދެ އަތް ތިލަ އައްސިވެގެން ދިޔައެވެ. އޭނާއަށް ގޮތެއް ވަނީހެން ހީވެ ބިރުވެރިކަން މީހާ ވަށައިލި ފަދަ އިޙްސާސްއާއެކު، ޒީޝާންއަށް ފުންކޮށް ނޭވާލާން ފެށުނެވެ. އޭނާ ހަމަޖެހެން މަސައްކަތް ކުރިއެވެ.\nއިރުކޮޅެއް ފަހުން މީހާ ހަމައަކަށް އެޅިލި ނަމަވެސް ބޮލުގެ ރިހުން ކޮންމެވެސް ވަރަކަށް ހުއްޓެވެ. ޒީޝާން ނިންމީ މާ ބޮޑަށް ގެސްޓްރިކް ވީކަމުގައެވެ. ފްލައިޓަށް ދިޔުމުގެކުރިން ބޭސް ގުޅައެއް ކައިލަން އޭނާ ނިންމިއެވެ. ފާޚާނާއިން ނުކުތުމަށްފަހު، އޭނާ އާރާއަށް މަޑުކުރުމަށް އިޝާރާތް ކޮށްލުމަށްފަހު، ރެސްޓިން ރޫމާ ދިމާލަށް ހިނގައިގަތީ ބޭސް ގުޅައެއް ކައިލުމުގެ ބޭނުމުގައެވެ. ބޭސްކައިގެން ނުކުމެ އާރާއާ ދެމީހުން އެކުގައި ބްރީފިން ރޫމަށް ވަނެވެ. ބްރީފިން ނިންމާލުމަށްފަހު، އަރްޒަންގެ ފަހަތުން ޒީޝާން ނުކުމެނުކުމެ ހުއްޓާ ބޮލަށް އެނބުރުން އަރާ މީހާ އަރި އަޅައިލާ ގޮތްވިއެވެ.\nފަހަތުގައި ހުރި އާރާ ހިފެއްޓި ނަމަވެސް އޭނާއަށް ވެސް އޮވެވުނީ ގުދަށެވެ. އާރާގެ މަޑު ހަޅޭކާއެކު އަރްޒަން ފަހަތް ބަލައިލިއެވެ. އޭނާ ޒީޝާންގެ ހަށިގަނޑުގައި ހިފައްޓައިލިއެވެ. އެތެރޭގައި ހުރި ސޯފާގައި ޒީޝާން ބޭއްވުމަށްފަހު އާރާ ޒީޝާންއަށް ގޮވައިލިއެވެ.\nއަރްޒަންގެ މޫނުމަތިން ވެސް ފެންނަނީ ހާސްކަމެވެ. ކަންބޮޑުވުމެވެ.\n"ޒީ... ޒީ... ކިހިނެއްވީ؟" އޭނާއަށް ވެސް ޒީޝާންގެ ކޯތަފާތުގައި އަތް ޖައްސައިލަމުން ސުވާލުކޮށްލެވުނެވެ. ޒީޝާން ހޫނުހެން ހީވެ އާރާ ޒީޝާންގެ ނިތުގައި އަތް ޖައްސައިލިއެވެ.\n"ޒީ ހާދަ ހޫނޭ!." އަތްލި ބާރުމިނުގައި އާރާއަށް އަތް ދަމައިގަނެވުނެވެ.\n"ކްލިނިކަށް ގެންދަންވީނު. ވީ ވިލް ނީޑް ވަން މޯ ކެބިން ކްރޫ... ޖިނާން އެންޑް ޒޭބާ އާރ އޮން ސްޓޭންޑް ބައި ޓުޑޭ..." ޔަމާނީ ޑިސްޕެޗް އޮފިސަރއަށް ބަލައިލިއެވެ. ކުއްލިއަކަށް ޒީޝާން އެނބުރުން އަރައިގަނެގެން ވެއްޓުމުން އެ ވަގުތު ޒީޝާން ގާތުގައި މަޑުކުރަން އަރްޒަން ހުރީ ކިތަންމެހާވެސް ބޭނުންވެފައެވެ. އެކަމަކު މިއީ އޭނާގެ ވަޒީފާއެވެ. ޒީޝާން ކްލިނިކަށް ގެންދަން އެތަނުގައި ހަރަކާތްތެރިވަމުންދިޔަ މީހުން އަވަސްވެގަތުމާއެކު، އަރްޒަންމެން އަވަސްވެގަތީ ފްލައިޓަށް ދިޔުމަށެވެ.\nޒީޝާންއަށް ހޭވެރިކަމެއްވީ ކްލިނިކްގައި އޮއްވައެވެ. ލޯ ހުޅުވައިލުމާއެކު އޭނާގެ ލޮލުގައި ފުރަތަމަވެސް އަޅައިގަތީ ހުދު ސީލިންގެވެ. އަތް އުފުއްލާލުމާއެކު، އަތަށް ގުޅާފައިވާ އައިވީ ވެސް އޭނާގެ ލޮލުގައި އަޅައިގަތެވެ.\n"ޒީ... އާ ޔޫ އޯކޭ؟" ގާތުގައި އިން ޖިނާން އަހައިލިއެވެ. ޖިނާން އެވަގުތު ހުރީ ޒޭބާ އާއެކު ސްޓޭންޑްބައި ޑިއުޓީގައި ކަމަށްވުމާއެކު، ޒޭބާ ފްލައިޓަށް ދިޔުމާއެކު އޭނާ ޒީޝާންއާއެކު އައީއެވެ. އޭރު ގާތުގައި ކުންފުނީގެ އެހެން މީހަކު ވެސް ހުއްޓެވެ.\n"އައި އެމް އޯކޭ..." ޒީޝާންއަށް ބުނެވުނެވެ.\n"އަހަރެމެން ބެޗްގެ ހުރިހާ އެންމެންގެ ތެރެއިންވެސް އެއާރޕޯޓް ކްލިނިކަށް ގެންނަން ޖެހުނު ފުރަތަމަ މީހާގެ ޝަރަފު ޒީ އަތުލީ ދޯ... " ޖިނާން ބުނެލިއެވެ.\n"ސާބަސް..." ޒީޝާންއަށް ފުންނޭވާއެއް ދޫކޮށްލެވުނެވެ. އޭރުވެސް ބޮލުގައި ރިއްސަމުން ދިޔައެވެ.\n"ކީކޭ ޑޮކްޓަރ ބުނީ؟"\n"ޑޮކްޓަރ ބުނީ އަނެއްހެން މާ ބޮޑުކަމެއް ނޫނޭ. އޭރު ހުން އައިސްފަ ހުރީ. އެކަމަކު މިތަނަށް ގެނައިފަހުން ހުން ވެސް ރަނގަޚުވެއްޖެ! އަހަރެން ގުޅައިފިން ޒީ މަންމައަށް ވެސް. ބުނީ އެބަ އަންނަމޭ... ހޭ... ޑޮކްޓަރަށް ގޮވާލަދީބަލަ" ޒީޝާންއާ ވާހަކަ ދެއްކުމަށްފަހު، އެތަނުގައި ހުރި ކުއްޖާއަށް ގޮވާލާފައި ޖިނާން ބުނެލިއެވެ.\n"އެހެންތަ؟ ދޭ ވިލް ބީ ސޯ ވޮރީޑް. ނުގުޅިނަމަ" ޒީޝާންއަށް ބުނެވުނެވެ.\n"ދެން ނުގުޅާހުއްޓާ ކަމެއް ވިއްޔާޔޯ" ޖިނާން ވެސް ދޫދޭކަށް ބޭނުމެއް ނުވިއެވެ.\n"އޯކޭ އޯކޭ! މީނަ ކައިރީ މަށަށް ސަލާމަތެއް ނުވެވޭނެ. "\n"ކޮން އޯކޭ އެއް ކިޔާކަށް. އަރްޒަން ވެސް ހީވަނީ ފްލައިޓަށް ވެސް ނުދާން އުޅުނު މީހެއްހެން ވިއްޔަ. ތި ދެމީހުން ހާދަހާ އޭ އެކަމަކު ލޯބިވަނީ...ދެން މަ ބުނާނެ އެއްޗެއް ނެތް. ތިހާ ލޯބިން އުމުރަށް ވެސް އުޅޭށޭ..." ޖިނާން ޒީޝާންއާ ދިމާކޮށްލިއެވެ.\n"ދެން އާރާއޯ... އާރާ ލިބުނީމަ އެކަމާ މީހަކު އުފާވިވަރު ކިޔައިދޭންވީތަ؟" ޖިނާން ގައިގައި ޖަހަން އަތް މަޅައިލި ޒީޝާންގެ އަތަށް ތަދު އިޙްސާސްކުރެވުނީ އަތަށް ގުޅާފައިވާ އައިވީއަށް ވާންވުމާއެކުގައެވެ.\n"ފްލައިޓް ނައްޓާލަފާނެ؟" ޒީޝާން ސުވާލުކޮށްލިއެވެ.\n"އުހުން. ފްލައިޓް އޮންނާނެ ޒީ ތިތަނުން ތެދުވަންދެން..." ޖިނާން ދިމާކޮށްލިއެވެ.\n"ހަމަޖެހިބަލަ!! އަރްޒަންއަށް އެކޮޅަށް ދެވުނުހާ އަވަހަކށް ގުޅާނެޔޭ. ބަޓް ރައިޓް ނައު ހީ ހޭޒް ނޯ ޗޮއިސް.. " ޖިނާން ބުނެލިއެވެ.\n"އެއްކަލަ ޖިނާ..." ޒީޝާން ތުންކޮޅު އޫކޮށްލިއެވެ. ޖިނާންގެ މަޑު ހުނުމުގެ އަޑު އެތަނުގައި ގުގުމައިލުމާއެކު ޒީޝާންއަށްވެސް ބޭއިޚްތިޔާރުގައި ހެވުނެވެ.\nހޮޓެލަށްގޮސް އެންމެ ފުރަތަމަ ވެސް އަރްޒަން އޮންލައިންވެފައި ގުޅީ ޒީޝާންއަށެވެ. ނަސީބަކުން އޭރު ޒީޝާން ހުރީ ގޭގައެވެ.\nޓެރެސްގައި މަޑުކޮށްލައިގެން ހުރި ޒީޝާންގެ ތުންފަތް މައްޗަށް ހިނިތުންވުމެއް ވެރިވީ އަރްޒަންގެ ކޯލަކަށް ވީތީއެވެ.\n"ބަލިވެ އުޅޭ ވާހަކަ ނުވެސް ބުނަމެއްނު! އަޅެ މިއަދު ސިކް ލީވް އެއް ނެގިނަމަ" ޒީޝާން ފޯނު ނެގުމާއެކު އަރްޒަންއަށް ކޮށްލެވުނީ ޝަކުވާއެވެ.\n"އައި އެމް އޯކޭ އޭ ނައު.... އެ ގަޑީގައި އެކަނި ހުން ވެސް އައީ"\n"ޓޭކް ރެސްޓް އިނގޭ. ހަމަ ޒީގެ ހާލު ބަލައިލަން ހޮޓެލަށް އައި ގޮތަށް މި ގުޅީ. ރޫމަށް ގޮސް ހަބަރު ވާނަން އިނގޭ!" ރިޝެޕްޝަނާ ގާތް ވެލުމަށްފަހު އަރްޒަން ބުނެލިއެވެ. އެއަށްފަހު އޭނާ ލޯބިވާކަމަށް ބުނެލާފައި ފޯނު ބޭއްވިއެވެ.\nއަރްޒަން ފޯނު ބޭއްވުމުން ވެސް ޒީޝާން އެތައްއިރަކު ޓެރެސްގައި ހުއްޓެވެ.\nތިރިއަށް ގޮސް ސިޓިން ރޫމަށް ނުކުތްއިރު މަންމަ ހިންދުއާ އިލްހާމްއާ ދެމީހުން ވާހަކައެއްގައި ތިބެފައި އޭނާ ހަމަފެނުމާއެކު، ވާހަކަ ހުއްޓައިލިއެވެ. ޒީޝާންއަށް އޭނާގެ ދެ ބުމަ ހިއްލައިލެވުނީ ބޭއިޚްތިޔާރުގައެވެ.\nމަޑުފިޔަވަޅުތަކެއްގައި އައިސް އޭނާ ވަކިން ހުރި ސޯފާގައި އިށީނުމަށްފަހު އެ ދެމީހުންނަށް ފުން ނަޒަރެއްދިނެވެ.\n"ދަރިފުޅު މިހާރު ރަނގަޅުތަ؟" އިލްހާމް ސުވާލުކޮށްލިއެވެ. އެ އަޑުގައި އޯގާތެރިކަމާއި އަޅާލުންވިއެވެ.\n"ޔާ. އައި އެމް ޓޯޓަލީ ފައިން ޑޭޑް!" ޒީޝާން ހިނިތުންވެލިއެވެ.\n"ދަރިފުޅާ ވާހަކައެއް ދައްކައިލަން ވެފަ އެބައޮތޭ!" އިލްހާމްގެ މޫނުމަތިން ސީރިއަސްކަން ފެންނަމުން ދިޔައެވެ.\n"ދުވަސްގަނޑެއް ވެއްޖެ މި ވާހަކަ ދައްކަން ބޭނުންވެގެން އުޅޭތާ..." ހިންދުއަށް ބަލައިލުމަށްފަހު، އިލްހާމް އަނެއްކާވެސް ބަލައިލީ ޒީޝާން އަށެވެ. އިލްހާމް ދައްކަން އެ އުޅެނީ ކޮން ވާހަކައެއްކަން ސިކުނޑިއަށް ނަގައިގަންނަން ނޭނގުނު ޒީޝާންވެސް ހިސާބަކަށް ނުތަނަވަސްވާގޮތް ވިއެވެ. އޭނާ އިނީ އިލްހާމްގެ ވާހަކައަށް ފުރިހަމައަށް ސަމާލުކަން ދީގެންނެވެ.\n"ދަރިފުޅަށް އެނގޭތަ އުމަރު... ބައްޕަގެ ގާތް ރަޙުމަތްތެރިއެއް އެއީ..."\n"އަންކަލް އުމަރު؟ ލައްބަ! އިނގޭ..." ޒީޝާން ބުނެލިއެވެ. އުމަރުގެ ހުންނާނެ ދަރިފުޅުމެން ވަރުގެ ފިރިހެން ކުއްޖެއް. އެމީހުންގެ ދަރިފުޅާ ދެކުދިންގެ ކައިވެންޏަށް އެދިގެން އެވާހަކަ ބައްޕަ ކައިރީގައި ދައްކާތާ ދުވަސްކޮޅެއްވެއްޖެ!" އިލްހާމްގެ ޖުމްލަ އަޑު އިވުނު ޒީޝާންގެ ހަރަކާތްތައް މަޑުޖެހިލިއެވެ. ނޭވާލާން ވެސް ހަނދާންނެތިފައިވާ މީހެއްފަދައިން އޭނާއަށް ހުއްޓުން އަރާފައި އިނދެވުނެވެ. ޒީޝާންއަށް އައި ކުއްލި ބަދަލުން އިލްހާމްއަށް ބަލައިލެވުނީ ހިންދަށެވެ. ހިންދު ބޯ ޖަހައިލުމާއެކު އިލްހާމް ވާހަކަ ދެއްކިއެވެ.\n"ދަރިފުޅު އަނެއްކާ އެކަހަލަކަމެއް ކުރަނީތަ؟ މި ބުނީ ތި ޙަޔާތަށް ގެންނާނެ ބައިވެރިއަކު އިޚްތިޔާރުކޮށްފިންހޭ؟ ނޫނީ އެކަހަލަ ވިސްނުމެއް އެބަ ގެންގުޅެންހޭ؟ " އިލްހާމް ސީދަލަށް ސުވާލުކޮށްލިއެވެ.\nއެ ސުވާލަށް ދޭނެ ޖަވާބެއް ނޭނގިފައި ޒީޝާން އިންދާ އަނެއްކާވެސް އިލްހާމް އެ ސުވާލު ތަކުރާރުކޮށްލިއެވެ.\n"އެމީހުންގެ ދަރިފުޅަކީ ވެސް ކިޔައިވައިގެން ހުރި ޤާބިލް ޒުވާނެއް. ކޮންމެ ގޮތަކުން ބެލި ނަމަވެސް ދަރިފުޅާ ވަރަށް ގުޅޭނެ. އަނެއްކޮޅުން އެ އާއިލާއަކީވެސް އެހާ ރަނގަޅު އާއިލާއެއް!" އިލްހާމްގެ ސުވާލަށް ޒީޝާން ޖަވާބު ނުދިނުމާއެކު އަނެއްކާވެސް އިލްހާމް ވާހަކަ ދެއްކިއެވެ.\n"ޒީ. ބައްޕަ އެބަ ވާހަކަ ދައްކައޭ!" ހިންްދުގެ ވާހަކަ އަޑު އިވުމާއެކު، ޒީޝާންއަށް ހިންދުރުވައިލެވުނެވެ. އޭނާއަށް ބަލައިލެވުނީ ހިންދުގެ މޫނަށެވެ. ހިންދުގެ މޫނުމަތިން ވެސް އޭނާއަށް ފެނުނީ އިލްހާމްގެ މޫނުމަތިން ފެންނަމުން ދިޔަ އަސަރެވެ. އެ ދެމީހުންވެސް ތބީ އޭނާގެ ޖަވާބެއްގެ އިންތިޒާރުގައިކަން އޭނާގެ ހިތަށް ފަހުމްވުމާއެކު، މީހާގެ ނަފުސަށް ހަރުކަށިކަން ވެރިވެ މީހާ ފިނިވިއެވެ.\nމިއީ އަރްޒަންގެ ވާހަކަ އޭނާގެ މައިންބަފައިން ގާތު ބުނަންވީ ވަގުތުކަމުގައި އޭނާގެ ސިކުނޑި ބުނަމުން ދިޔައެވެ. އަރްޒަންގެ ނަން އެ ދުލުން ބޭރުކުރަން ޒީޝާން ވަރަށް މަސައްކަތް ކުރިއެވެ. އެންމެ އަކުރެއްވެސް އޭނާގެ ދުލުން ބޭރުވާގޮތެއް ނުވިއެވެ. ހީވަނީ މީހޭގެ ދޫ ވަރުގަދަ ވާފަށަކުން ބަނދެލާފައިވާ ހެންނެވެ. ޒީޝާން ވާހަކަ ދައްކަން އަނގަ ހުޅުވައިލި ދެފަހަރުވެސް އޭނާއަށް މަޖުބޫރުވީ ހިމޭންކަމާއެކު އެ އަނގަ ލައްޕައިލާށެވެ. ގަނެފައި ހުރި ބިރާ ނުތަނަވަސްކަމުގެ ސަބަބުން ކަންނޭނގެއެވެ. އޭނާގެ މުޅި ނިތްކުރިމަތިން ދާ ހިއްލާލައިފިއެވެ.


Covid-19: Gender ge heydha 2.5 Million\nކޮވިޑް-19 ގެ ބަލިމަޑުކަމާއި ގުޅިގެން ޖެންޑާ މިނިސްޓްރީން މިހާތަނަށް 2.5 މިލިއަން ރުފިޔާ ހަރަދު ކޮށްފައިވާ ކަމަށް އެ މިނިސްޓްރީން ބުނެފި އެވެ.\nކޮވިޑްގެ ބަލިމަޑުކަމާއި ގުޅިގެން ޖެންޑާ މިނިސްޓްރީން ގެންދަނީ މުހިންމު ދައުރެއް އަދާ ކުރަމުންނެވެ. އެގޮތުން ދަތުރުތައް ހުއްޓާލުމާއި ގުޅިގެން ރާއްޖެއިން ބޭރުގައި ތާށިވި ދިވެހިންނަށް އެހީތެރިވުމާއި ގޯތިގެދޮރު ނެތް މީހުންނަށް ވަގުތީ ހިޔާ ވަހިކަން ހޯދާ ދިނުމާއި އާންމުންނަށް ކާބޯތަކެތި ފޯރުކޮށްދިނުން ފަދަ ގިނަ ކަންކަން ކޮށްފައިވަނީ ޖެންޑާ މިނިސްޓްރީގެ ބެލުމުގެ ދަށުންނެވެ.\nއެ މިނިސްޓްރީން ވަނީ ކޮވިޑް-19 ގެ ބަލިމަޑުކަމާއި ގުޅިގެން އެކި ކަންކަމަށް އެ މިނިސްޓްރީ މެދުވެރިކޮށް ކޮށްފައިވާ ހަރަދުތަކުގެ ތަފްސީލްތައް ހާމަކޮށްފައެވެ.\nކޮވިޑްގެ ޖެންޑާ ހޭދަ\nއަމިއްލައަށް ބޭރަށް ދިޔަ މީހުންނަށް 892،887.39\nއެންސްޕާގެ ހަރަދުގައި ބޭރަށް ދިޔަ މީހުންނަށް 298،562.04\nކާބޯތަކެތި 553 ކެޕާ ޕެކް\nވަކިވަކި އާއިލާތަކަށް 273 ކެއާ ޕެކް\nވަގުތީ ހިޔާ އަދި ލޮކްޑައުންގައި ތިބި މީހުންނަށް 50،314 މީލްސް\nމީގެ އިތުރުން ވަގުތީ ބޯހިޔާވަހިކަން 397 މީހަކަށް ވަނީ ފޯރުކޮށްދީފައެވެ. އަދި ކުލި ނުދެއްކިގެން ހުށައެޅުނު މައްސަލަތަކާއި ގުޅިގެން 252 މީހުންގެ ތެރެއިން 112 މީހަކަށް ވަގުތީ ހިޔާވަހިކަން ފޯރުކޮށްދީފައިވެއެވެ.\nޖެންޑާ މިނިސްޓްރީން ބުނީ ހަރަދު ކުރެވުނު ފައިސާ ހަމަޖެހިފައިވަނީ ޒަކާތު ފަންޑާއި ޔުނިސެފް އަދި މިނިސްޓްރީ އޮފް ފިނޭންސް އަދި ބަނޑޭރި ޕޭ މެދުވެރިކޮށާއި ކެނެޑާ ފަންޑުން ކަމަށެވެ.\nއެގޮތުން ޒަކާތު ފަންޑުން 1 މިލިއަން ރުފިޔާއާއި ޔުނިސެފުން 360،000 ރުފިޔާއާއި ފިނޭންސް މިނިސްޓްރީން 1 މިލިއަން ރުފިޔާއާއި ބަނޑޭރި ޕޭ އިން 187،150 ރުފިޔާ އަދި ކެނެޑާ ފަންޑް އިން ކޮމިޓްކުރި 1.5 މިލިއަން ހިމެނޭ ކަމަށެވެ.\nމިނިސްޓްރީ އޮފް ޖެންޑާ އެންޑް ފެމިލީ ކޮރޯނާ ވައިރަސް އައިޝަތު މުހައްމަދު ދީދީ + ކޮވިޑް-19\nމިދިޔަ މަހު ހުށަހެޅުނު އަނިޔާގެ އަދަދު ވަރަށް މަދު: ޖެންޑާ


Card Limit Thakah Badhalu Genaumaai Gulhey Liyumeh Shaairu Nukuran - BML - Vaguthu\nކާޑު ލިމިޓްތަކަށް ބަދަލު ގެނައުމާ ގުޅޭ ލިޔުމެއް ޝާއިއު ނުކުރަން: ބީއެމްއެލް\nބޭންކް އޮފް މޯލްޑިވްސް (ބީއެމްއެލް)އިން، ކާޑު ލިމިޓަށް އަނެއްކާ ވެސް ބަދަލު ގެނެސްފައިވާ ކަމަށް ބުނެ ނޫސް ބަޔާނެއް ނެރެފައި ނުވާނެ ކަމަށް އެ ބޭންކުން ބުނެފިއެވެ.\nއެ ބޭންކުން އެކަން ޕަބްލިކް ރިލޭޝަން މެނޭޖަރ އިބްރާހިމް ސައީދު ވިދާޅުވީ، ބޭންކް އޮފް މޯލްޑިވްސް އިން ދޫކޮށްފައިވާ ކާޑުތަކުން ރާއްޖޭން ބޭރުގެ މުއާމަލާތްކުރެވޭނެ އަދަދަށް ބަދަލު ގެނައުމާ ގުޅޭ ގޮތުން ބޭންކުން ރަސްމީކޮށް މައުލޫމާތު ހާމަކޮށްފައި ނުވާނެ ކަމަށެވެ.\nއަދި ބޭންކުން ނިންމާ ނިންމުންތަކާ ގުޅޭ މައުލޫމާތު ކަސްޓަމަރުންނާ ހިއްސާކުރަމުންދާނެ ކަމަށް ސައީދު ވިދާޅުވިއެވެ.\nބީއެމްއެލްގެ ޑެބިޓް އަދި ކްރެޑިޓް ކާޑު ބޭނުންކޮށްގެން ދިވެހި ރުފިޔާ އެކައުންޓުން ބޭރުގެ މުއާމަލާތްތައް ކުރުމަށް މަހެއްގެ މައްޗަށް ހޭދަ ކުރެވޭނީ 250 ޑޮލަރެވެ. ރާއްޖެ އިން ބޭރުގައި ދިރިއުޅޭ ދިވެހިންނަށް މަހެއްގެ މައްޗަށް ހޭދަކުރެވޭނީ 750 ޑޮލަރެވެ\nމިހާރު ދައުރުވަމުންދާ ފޭކް ބަޔާނުގައި ބުނެފައި ވަނީ، ބީއެމްއެލްގެ ކާޑުތަކުން ޖެނުއަރީ 17 ވަނަ ދުވަހުން ޑެބިޓް އަދި ކްރެޑިޓް ކާޑު ބޭނުންކޮށްގެން ދިވެހި ރުފިޔާ އެކައުންޓުން ބޭރުގެ މުއާމަލާތްތައް ކުރުމަށް މަހެއްގެ މައްޗަށް ހޭދަ ކުރެވޭނީ 150 ޑޮލަރު ކަމަށެވެ.\nބޭންކް އޮފް މޯލްޑިވްސް އިން އެ ބަދަލު ގެނެސްފައި ވަނީ ސެޕްޓެމްބަރު މަސް ތެރޭގައެވެ.\nއެ ބޭންކުން ބަދަލު ގެނައީ ރާއްޖެ އިން ބޭރުވާ ޑޮލަރުގެ އަދަދު ހިފެހެއްޓުމަށާއި ޒަރޫރީ ބޭނުންތަކަށް މުދާ އެތެރެކުރުމަށާއި ބޭރުގައި ސިއްހީ ހިދުމަތާއި ތައުލީމު ހޯދުމަށް ދައްކަންޖެހޭ ފައިސާ އަށް އިސްކަންދިނުމުގެ ފިޔަވަޅު އަޅަން މަޖުބޫރުވުމުން ކަމަށް ބީއެމްއެލްގެ ބަޔާނުގައިވެއެވެ. މި ފިޔަވަޅު އަޅަން ޖެހުނީ ކޮވިޑް-19ގެ ސަބަބުން އިގްތިސާދަށް ދިމާވި ދަތިތަކާ ގުޅިގެން ރާއްޖެ އަށް ޑޮލަރު ލިބުން ދަތިވުމުގެ ސަބަބުންނެވެ.\nޖެނުއަރީ 10, 2021 15:30\nބަދަލު ކުރާނެ. އޮޅުވާނުލާ. ތީވެސް ކަލޭމެން އަޑީގަ ތިބެގެން ލީކު ކޮށްލާފައިވާ ލިއުމަކާ ވައްތަރީ. މީހުން ތިކަމަށް ކުރީބައިގަ ސަމާލުވެ ތިބުމަށް އިސާރާތެއް ދިނީހެން ހީވަނީ. ބޯހަލާކު


Buruga alhaa meehunnah Shampoo kunfunithakun amaza hifaifi | Dhiislam\nބުރުގާއަޅާ މީހުންނަށް ޝޭމްޕޫ ކުންފުނިތަކުން އަމާޒު ހިފައިފި\nއާމިނަތު ސުޒާނާ މެއި 21, 2014\nދުނިޔޭގެ ނަން މަޝްހޫރު ޝޭމްޕޫ އުފައްދާ ބޮޑެތި ކުންފުނިތަކުން ބުރުގާ އަޅާ ފަރާތްތަކަށް ޚާއްޞަކޮށްގެން ޝޭމްޕޫ އުފައްދަމުން ދާކަމުގައި "ދި ސްޓްރީޓް ޖާރނަލް" ގައި ރިޕޯޓްކޮށްފިއެވެ.\nތަފާތު ގިނަ ވައްތަރުގެ ކޮސްމެޓިކްސް އުފައްދާ ގިނަ ކުންފުނިތަކުން ބުރުގާ އަޅާ ފަރާތްތަކަށް ޚާއްޞަކޮށްގެން ޝޭމްޕޫ، ކޮންޑިޝަނަރ އަދި ހެއަރ ކްރީމްފަދަ އުފެއްދުންތައް ބާޒާރަށް ނެރެމުންދާ ކަމަށާއި އަދި އިތުރު ތަފާތު އުފެއްދުންތައް ބާޒާރަށް ނެރުމަށް ތަޖުރިބާ ކުރަމުންދާކަމަށް އެ ކުންފުނިތަކާ ހަވާލާދީ ރިޕޯޓްކޮށްފައިވެއެވެ.\nމިފަދަ އުފެއްދުންތައް ތަޢާރަފުކޮށް ބާޒާރަށް ނެރެންޖެހިފައި ވާކަމަށާއި، ބުރުގާ އަޅާ އަންހެނުން ގިނަވަމުން ދާއިރު އެމީހުންގެ ބޮލާއި، އިސްތަށިގަނޑަށް ޚާއްޞަ އުފެއްދުންތައް ބާޒާރުން ލިބެން ހުންނަން ޖެހޭނެކަމަށް އެފަދަ ކުންފުނިތަކުން ހާމަކުރެއެވެ.\nޔޫރަޕާއި އެމެރިކާފަދަ ހުޅަނގުގެ ތަހުޒީބުވަމުން އަންނަ ޤައުމުތައް ކަމަށް ދަޢުވާ ކުރާ ފަރާތްތަކަށްވެސް މިއަދު ބުރުގާއަޅާ މީހުންގެ އަދަދު ގިނަވަމުން ދާތީ، އެމީހުންގެ އުފެއްދުންތައް އިސްތިހާރުކޮށް ބާޒާރުކުރުމުގައި މިފަދަ ފަރާތްތަކަށް އުފެއްދުންތަކުގެ މާރކެޓްގެ އަމާޒު ހިފަން ފަށައިފާވާ މަންޒަރުތައް މިދަނީ ފެންނަމުންނެވެ.


ثلاثة الأصول4– DhiSalafiyyah\nثلاثة الأصول 4\n10/03/2013 ޢަޤީދާއާއި ފިރުޤާތައް, މުހިއްމު ލިޔުންތައް, ދީންއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nﷲ ތަޢާލާ އަމުރުކުރައްވާފައިވާ އަޅުކަމުގެ ބާވަތްތަކަކީ، މިސާލަކަށް އިސްލާމްކަން، އީމާންކަން، އިޙްސާންކަން އޭގެތެރޭގައި ދުޢާކުރުމާއި، ބިރުވެތިވުމާއި، އުއްމީދުކުރުމާއި، ވަކީލުކުރުމާއި، ހެވަށް އެދުމާއި، ބިރުވެތިވުމާއި، އަދި މަޑުމޮޅިވެ މަޑުމައިތިރިވުމާއި ބިރުގަތުމާއި (ޚަޝިޔަތާއި)، ތައުބާވުމާއި، ވާތްގަށްއެދުމާއި، ރައްކާތެރިކަމަށްއެދުމާއި މަދަދަށްއެދުމާއި، ކަތިލުމާއި، ނަދުރުބުނުމާއި އަޅުކަމުގެ ބާވަތްތަކުގެ ތެރެއިން މިނޫންވެސް، މާތް ﷲއަމުރު ކުރައްވައިފައިވާ އެންމެހާ ކަންތައްތަކެވެ. އެހުރިހާ ކަމަކީވެސް ހަމައެކަނި ﷲ އަށް ވާ ކަންކަމެވެ. މީގެ ދަލީލަކީ ﷲ ތަޢާލާގެ ވަޙީބަސްފުޅެވެ. وَأَنَّ الْمَسَاجِدَ لِلهِ فَلَا تَدْعُوا مَعَ اللهِ أَحَدًا -الجن 18 މާނައީ: ހަމަކަށަވަރުން މިސްކިތްތައްވަނީ ﷲ އަށެވެ. ފަހެ، ތިޔަބައިމީހުން ﷲއާއެކު އެހެން އެއްވެސް ފަރާތަކަށް އަޅުކަން ނުކުރާހުށިކަމެވެ!\nމީގެތެރެއިން އެއްވެސް ކަމެއް ﷲ ފިޔަވައި އެހެންފަރާތަކަށް އަނބުރާލައިފި މީހަކީ މުޝްރިކެކެވެ. ކާފިރެކެވެ. މީގެ ދަލީލަކީ ﷲ ތަޢާލާގެ ވަޙީބަސްފުޅެވެ. وَمَنْ يَدْعُ مَعَ اللهِ إِلَهًا آخَرَ لا بُرْهَانَ لَهُ بِهِ فَإِنَّمَا حِسَابُهُ عِنْدَ رَبِّهِ إِنَّهُ لا يُفْلِحُ الْكَافِرُونَ -المؤمنون 117 – މާނައީ: “ﷲ އާއެކު އެހެން އިލާހަކަށް ދަންނަވާ މީހާއަށް، އެކަމުގެ މައްޗަށް އެއްވެސް ހެއްކެއް ނެތެވެ. ފަހެ، އެމީހާގެ ހިސާބު ބެއްލެވުން ހުރީ އޭނާގެ ރައްބުގެ ހަޟުރަތުގައެވެ. ހަމަކަށަވަރުން ކާފިރުން ކާމިޔާބު ނުވާހުއްޓެވެ.” އަދި ޙަދީޘްގައި ވެއެވެ. “الدُّعَاءُ مُخُّ الْعِبَادَةِ” “ދުޢާއަކީ އަޅުކަމުގެ ސިކުނޑިއެވެ.” އަނެއް ދަލީލަކީ ﷲގެ މި ބަސްފުޅެވެ. وَقَالَ رَبُّكُمُ ادْعُونِي أَسْتَجِبْ لَكُمْ إِنَّ الَّذِينَ يَسْتَكْبِرُونَ عَنْ عِبَادَتِي سَيَدْخُلُونَ جَهَنَّمَ دَاخِرِينَ (غافر: ٦٠) “އަދި ތިޔަބައިމީހުންގެ ވެރިއިލާހު ވަޙީކުރެއްވިއެވެ ތިޔަބައިމީހުން ތިމަންއިލާހަށް ދުޢާ ކުރާށެވެ! ތިމަންއިލާހު ތިޔަބައިމީހުންގެ ދުޢާ އިޖާބަކުރައްވާހުށީމެވެ ހަމަކަށަވަރުން ތިމަންއިލާހަށް އަޅުކަންކުރުމަށް ކިބުރުވެރިވެގަންނަމީހުން ނިކަމެތިވެގެންވާ ޙާލު އެބައިމީހުން ނަރަކައަށް ވަންނާނެއެވެ.”\nބިރުވެތިވުމުގެ ދަލީލަކީ ﷲގެ ބަސްފުޅު: فَلا تَخَافُوهُمْ وَخَافُونِ إِنْ كُنْتُمْ مُؤْمِنِينَ – آل عمران:175 މާނައީ: “ތިޔަބައިމީހުން އެމީހުންދެކެ ބިރުނުގަންނާށެވެ. އަދި ތިޔަބައިމީހުންނީ މުއުމިނުންކަމުގައި ވަންޏާ ތިމަން އިލާހަށް ބިރުގަންނާށެވެ.”\nއުއްމީދުކުރުމުގެ ދަލީލަކީ ﷲގެ ބަސްފުޅު: فَمَنْ كَانَ يَرْجُو لِقَاءَ رَبِّهِ فَلْيَعْمَلْ عَمَلًا صَالِحًا وَلَا يُشْرِكْ بِعِبَادَةِ رَبِّهِ أَحَدًا – الكهف: ١١٠ މާނަ: “ފަހެ އެމީހާގެ ރައްބާ ބައްދަލުވުމަށް އެދޭމީހާ އެމީހާ ޞާލިޙު ޢަމަލު ކުރާހުށިކަމެވެ. އަދި އޭނާގެ ރައްބުގެ އަޅުކަމުގައި ހަމައެކައްޗެއްވެސް ބައިވެރިނުކުރާހުށިކަމެވެ.\nވަކީލުކުރުމުގެ ދަލީލަކީ ﷲގެ ބަސްފުޅު: وَعَلَى اللهِ فَتَوَكَّلُوا إِنْ كُنتُمْ مُؤْمِنِينَ -المائدة 23 މާނައީ: “ތިޔަބައި މީހުންނީ މުއުމިނުންކަމުގައި ވާނަމަ ﷲ އަށް ވަކީލުކުރާށެވެ.” އަދިވެސް ވަޙީކުރައްވާފައިވެއެވެ. وَمَنْ يَتَوَكَّلْ عَلَى اللهِ فَهُوَ حَسْبُهُ -الطلاق:3މާނައީ: “ﷲ އަށް ވަކީލުކޮށްފިމީހަކަށް ފަހެ އެއިލާހު ފުދެއެވެ.”\nހެވަށްއެދުމާއި، ބިރުގަތުމާއި އަދި މަޑުމޮޅިވެ މަޑުމައިތިރިވުމުގެ ދަލީލަކީ ﷲގެ ބަސްފުޅު: إِنَّهُمْ كَانُوا يُسَارِعُونَ فِي الْخَيْرَاتِ وَيَدْعُونَنَا رَغَبًا وَرَهَبًا وَكَانُوا لَنَا خَاشِعِينَ – الأنبياء 90 މާނައީ: “ހަމަކަށަވަރުން އެބޭކަލުން ހެޔޮކަންކަމުގައި އަވަސްވެގަންނަބައެއްކަމުގައި ވިއެވެ. އަދި ތިމަންއިލާހަށް އެދުމާއި ބިރުވެތިކަމާއެކު ތިމަންއިލާހަށް ދުޢާކުރައްވާކަމުގައި ވިއެވެ. އަދި އެބޭކަލުންނީ ތިމަންއިލާހަށް މަޑުމައިތިރިވާ ބަޔަކު ކަމުގައިވިއެވެ.”\nބިރުގަތުމުގެ ދަލީލަކީ ﷲގެ ބަސްފުޅު: فَلاَ تَخْشَوْهُمْ وَاخْشَوْنِي -البقرة 150 މާނައީ: “ފަހެ ތިޔަބައިމީހުން އެމީހުންދެކެ ބިރުނުގަންނާށެވެ. އަދި ތިމަންއިލާހަށް ތިޔަބައިމީހުން ބިރުގަންނާށެވެ.\nތައުބާގެ ދަލީލަކީ ﷲގެ ބަސްފުޅު: وَأَنِيبُوا إِلَى رَبِّكُمْ وَأَسْلِمُوا لَهُ -الزمر54 މާނައީ: “އަދި ތިޔަބައިމީހުން، ތިޔަބައިމީހުންގެ ރައްބަށް ތައުބާވާށެވެ. އަދި އެއިލާހަށް ކިޔަމަންތެރިވާށެވެ.”\nވާތްގަށްއެދުމުގެ ދަލީލަކީ ﷲގެ ބަސްފުޅު: إِيَّاكَ نَعْبُدُ وَإِيَّاكَ نَسْتَعِينُ-الفاتحة5މާނައީ: “އަޅަމެން އަޅުކަންކުރަނީ ހަމައެކަނި އިބައިލާހަށެވެ. އަދި ވާތްގަށްއެދެނީ ހަމައެކަނި އިބައިލާހުގެ ކިބައިންނެވެ.” އަދިވެސް ހަދީޘްގައިވެއެވެ. إِذَا اسْتَعَنْتَ فَاسْتَعِنْ بِاللهِ މާނައީ: “ތިބާ ވާތްގަށް އެދޭނަމަ ﷲގެ ކިބައިން ވާތްގަށް އެދޭށެވެ.”\nރައްކާތެރިކަމަށް އެދުމުގެ ދަލީލަކީ ﷲގެ ބަސްފުޅު: قُلْ أَعُوذُ بِرَبِّ الْفَلَقِ -الفلق 1 މާނައީ: “ކަލޭގެފާނު ވިދާޅުވާށެވެ. ފަތިހުގެވެރި އިލާހުގެ ޙަޟްރަތުން ރައްކާތެރިކަމަށް ތިމަންކަލޭގެފާނު އެދެމެވެ.” އަދި قُلْ أَعُوذُ بِرَبِّ النَّاسِ -الناس 1 މާނައީ: “ކަލޭގެފާނު ވިދާޅުވާށެވެ. މީސްތަކުންގެ ވެރިއިލާހުގެ ހަޟްރަތުން ރައްކާތެރިކަމަށް ތިމަންކަލޭގެފާނު އެދެމެވެ.”\nމަދަދަށްއެދުމުގެ ދަލީލަކީ ﷲގެ ބަސްފުޅު: إِذْ تَسْتَغِيثُونَ رَبَّكُمْ فَاسْتَجَابَ لَكُمْ- الأنفال9މާނައީ: “ތިޔަބައިމީހުން، ތިޔަބައިމީހުންގެ ރައްބުގެ ކިބައިން މަދަދަށް އެދުނު ހިނދު، އެއިލާހު ތިޔަބައިމީހުންނަށް އިޖާބަ ދެއްވިއެވެ.”\nކަތިލުމުގެ ދަލީލަކީ ﷲ ގެ ބަސްފުޅު: قُلْ إِنَّ صَلاتِي وَنُسُكِي وَمَحْيَاي وَمَمَاتِي للهِ رَبِّ الْعَالَمِينَ * لا شَرِيكَ لَهُ وَبِذَلِكَ أُمِرْتُ وَأَنَا أَوَّلُ الْمُسْلِمِينَ- الأنعام: ١٦٢ – ١٦٣ މާނައީ: “ކަލޭގެފާނު ވިދާޅުވާށެވެ. ހަމަކަށަވަރުން ތިމަންކަލޭގެފަނުގެ ނަމާދާއި، ތިމަންކަލޭގެފާނުގެ ޛަބަޙަކުރުމާއި، ތިމަންކަލޭގެފާނުގެ ދިރިހުންނެވުމާއި، ތިމަންކަލޭގެފާނުގެ އަވަހާރަވުންވަނީ ޢާލަމްތަކުގެ ވެރި ﷲ އަށެވެ. އެކަލާނގެއަށް އެއްވެސް ޝަރީކަކު ނުވެއެވެ. އަދި ތިމަންކަލޭގޭފާނަށް އަމުރު ކުރައްވާފައިވަނީ އެގޮތަށެވެ. އަދި ތިމަންކަލޭގެފާނީ (މި އުއްމަތުގެ) މުސްލިމުންކުރެ، އެންމެ ފުރަތަމަ މީހާއެވެ.”\nސުންނަތުގައި ވާރިދުވެފައިވެއެވެ. (لَعَنَ اللهُ مَنْ ذَبَحَ لِغَيْرِ اللهِ) މާނައީ: “ﷲ ފިޔަވައި އެހެން ފަރާތަކަށް ޛަބަޙަކޮށްފިމީހަކަށް ﷲ ލަޢުނަތްލައްވާށިއެވެ.”\nނަދުރުގެ ދަލީލަކީ ﷲގެ ބަސްފުޅު يُوفُونَ بِالنَّذْرِ وَيَخَافُونَ يَوْمًا كَانَ شَرُّهُ مُسْتَطِيرًا -الإنسان7މާނައީ: “އެބައިމީހުން ނަދުރުފުއްދައެވެ. އަދި އެދުވަހެއްގެ ނުބައިކަން(ނުރައްކާތެރިކަން) ފެތުރިގެންވާ ދުވަހަށް ބިރުވެތިވެއެވެ.”


Ufehdhuhtheri gothehgai husvaguthu, kaamiyaabeeah mageh!\nއުފެއްދުއްތެރި ގޮތެއްގައި ހުސްވަގުތު، ކާމިޔާބީއަށް މަގެއް!\nމަސައްކަތުގެ ދާއިރާއިން ކާމިޔާބު މީހެކޭ ބުނުމުން އެންމެ ފުރަތަމަ ވެސް ހިތައް އަރާނެ ސުވާލަކީ، އޭނާ އެހިސާބަށް ދިއުމަށް ކުރީ ކޮން ކަމެއްބާއެވެ؟ ނުވަތަ އަހަރެންނަށް ވެސް އެފަދަ ކާމިޔާބު މީހަކަށް ވެވިދާނެބާއެވެ؟\nކާމިޔާބު މީހުންނަކީ އެހެންމީހުންނަށް ވެސް ކާމިޔާބު ހޯދުމަށް ހިތްވަރު ދޭ މީހުންނެވެ. އެމީހެއްގެ އަމިއްލަ ދިރިއުޅުމާއި، މަސައްކަތުގެ މާހައުލުގެ ޒިންމާތައް އަދާކުރެވޭ މީހުންނެވެ. އުފެއްދުންތެރި ކަންކަން ހޯދާ ބަލާ، އެ ކަންކަން ދިރުވަން މަސައްކަތް ކުރާ މީހުންނެވެ. އަދި ހަމަ އެހެންމެ ކުރާ މަސައްކަތަކުން އެހެން މީހުންގެ މޫނުމައްޗަށް އުފާވެރިކަން ގެނެސްދިނުމާއި އެކު އާމްދަނީ ހޯދަމުން އަންނަ މީހުންނެވެ.\nދުނިޔޭގައި ފާހަގަ ކޮއްލެވޭ ކާމިޔާބު މީހުންގެ ދިރިއުޅުމަށް ނަޒަރު ހިންގާލާއިރު، އެމީހުންނަށް އެންމެ މަދު އެއްޗެއް ކަމުގައި ވަނީ ހުސްވަގުތެވެ. އެހެންނަމަވެސް އެފަދަ މީހުން ބުނާ ގޮތުން އެމީހުންގެ ކާމިޔާބީ ބިނާވެފައިވަނީ އެލިބޭ ކުޑަކުޑަ ހުސްވަގުތު ކޮޅުގެ ތެރޭގައި ކުރެވިފައިވާ ކަންތައްތަކުގެ މައްޗަށެވެ.\nއިންސާނާގެ ނަފްސާނީ އަދި ޖިސްމާނީ ދުޅަހެޔޮކަން އިތުރުކުރުމަށްޓަކައި ކަސްރަތު ކުރުމަކީ ވަރަށްވެސް ބޭނުންތެރި ކަމެކެވެ. އެގޮތުން މަސައްކަތުން ވީއްލި ކޮންމެ ދުވަހެއްގެވެސް މަދުވެގެން ބައި ގަޑިއިރެއްހާ އިރު ކަސްރަތު ކުރުމުގައި ހޭދަ ކޮއްލުމަކީ ކާމިޔާބު ދިރިއުޅުމަކަށް އެޅޭނެ ފުރަތަމަ ފިޔަަވަޅު ކަމުގައި ބަލަމާ ހިންގާށެވެ. މީގެ ސަބަބުން މިހާގެ އަހުލާގި މިންގަނޑު ހިފެހެއްޓުމަށް އެހީތެރިވެދިނުމުގެ އިތުރުން، މަސައްކަތުގެ ތެރޭގައި ދިމާވާ ބޯހާސްވުން ފަދަ ކަންކަމުން މީހާ ދުރުކޮށްދީ، މީހާ ތާޒާ ކޮއްލަދެއެވެ.\nމައުލޫމާތު ލިބޭފަދަ ފޮތްތައް ކިޔުން\nފޮތް ކިޔުމަކީ މީހެއްގެ ގައިގައި ހަރުލައިފާ ހުރުން ވަރަށް މުހިންމު އާދައެކެވެ. ފޮތް ކިޔުމުގެ ސަބަބުން އިންސާނާގެ ސިކުނޑި ތަނަވަސްވެއެވެ. ދުނިޔޭގައި ހިނގަމުންދާ ގިނަ ކަންތައްތަކެއްގެ މައުލޫމާތު ލިބި، މީހާ އަކީ ދުނިޔެއަށް ލޯ ހުޅުވޭ މީހަކަށް ބަދަލުވެއެވެ. ގިނައިން ފޮތްތައް ކިޔުމުގެ ސަބަބުން، މީހުންނާ މުއާމަލާތު ކުރުމުގައި ބޭނުންކުރަންވީ އެންމެ ރަނގަޅު ބަސްމަގު ދަސްވެއެވެ. އެކި އެކި ހިސާބު ތަކުގެ ސަޤާފަތްތަކަށް ލޯ ހުޅުވެއެވެ. އިތުރު ހުނަރުތަށް ގައިގައި ހަރުލެއްވުމަށް އެހީވެދެއެވެ. އެހެން ކަމުން މައުލޫމާތު މުއްސަނދި މީހަކަށް ވުމަކީ ކާމިޔާބު މީހެއްގެ އެއްސިފައެވެ.\nއާއިލާއާއި ރަހުމަތްތެރިންނާއި އެކު ވަގުތު ހޭދަކުރުން\nކާމިޔާބު މީހަކަށް ވުމަށްޓަކައި ތިމާގެ ހުރިހާ ވަގުތެއް އާމްދަނީ ހޯދުމުގައި ނުވަތަ މަސައްކަތުގައި ހެދަކުރުމަކީ އެންމެ ރަނގަޅު ގޮތެއް ނޫނެވެ. ގިނަވަގުތު މަސައްކަތުގައި މަޝްއޫލުވެ އުޅުމުގެ ސަބަބުން އޮންނަނީ އާއިލާ އަށާއި ރަހުމަތްތެރިންނާއި އެކު ވަގުތު ހޭދަކުރުމުގެ ފުރުސަތު ގެއްލިފައެވެ. އެހެން ކަމުން ލިބޭ ހުސްވަގުތުގައި އާއިލާ އާއިއެކު އަދި ރަހުމަތްތެރިންނާއި އެކު ވަގުތު ކޮޅެއް ހޭދަކުރުމަކީ ވަރަށް މުހިންމު ކަމެކެވެ. މީގެ ސަބަބުން އިންސާނާގެ ސިކުނޑި ހަމަޖައްސާދީ، ގުޅުންތައް ބަދަހި ވެގެންދެއެވެ.\nއެމީހަކު އެންމެ ކުރަހިތްވާ ކަންކަމުގައި ވަގުތު ހޭދަކުރުން\nކޮންމެ މީހެއްގެވެސް އެންމެ ކުރާހިތްވާ ވަކި ކަމެއް އޮންނާނެކަމާމެދު އަޅުގަނޑު ޝައްކެއް ނުކުރަމެވެ. އެގޮތުން ކުރެހުމާއި، ލަވަކިޔުމާއި، ފުޓުބޯޅަކުޅުމާއި، ތަފާތު ގޭމްތައް ކުޅުމަކީ މި މުޖުތަމައުއަށް ބަލާލިކަމުގައިވިއަސް ހުސް ވަގުތުގައި ގިނަބަޔަކު ކުރާ އާންމު ކަމެކެވެ. މިފަދަ ކަންކަމަކީ ހުސް ބޭކާރު ކަންކަން ކަމުގައި މީހުން ހިތަށް އަރާފާނެއެވެ. އެހެން ނަމަވެސް މިކަންކަމަށް އުފެއްދުންތެރި ނަޒަރަކުން ބަލާލަމާ ހިންގާށެވެ.\nކުރަހާ މީހެއްގެ ކުރެހުމުގެ ފެންވަރު އަންނާނީ ދުވަހެއްދުވަހަކަށް ކުރި އަރަމުންނެވެ. އޭނާގެ ވިސްނުން ދާނީ ތަފާތު ދާއިރާ ތަކަށް ކޮންމެ ދުވަހަކުވެސް ފުޅާވަމުންނެވެ. އަދި ހަމަ އެގޮތަށް މޮޅެތި ކުރެހުންތަކެއް ކުރަހައިގެން އާމްދަނީ ހޯދުމަކީވެސް އޭނާއަށް ކުރެވިދާނެ ކަމެކެވެ.\nކުރިން ބަޔާންކުރެވުނު ކޮންމެ ކަމަކީވެސް ހަަމަ މިފަދަ އުފެއްދުންތެރި ނަޒަރަކުން ވިސްނައިފިނަމަ ހަމަ މޮޅެތި ލަވަކިޔުންތެރިންމާއި، ފުޓުބޯޅަ ކުޅުންތެރިންނާއި އަދި ފާހަގަ ކޮއްލެވޭ ގޭމާރސް އަށް ވުމަކީ ދުރުގައި އޮތް ކަމެއްނޫނެވެ. އެމީހަކު ޝައުގުވެރިވާ ކަމެއް ކޮށްގެން އެކަމަކުން ނަފާ ހޯދުމަކީ ހަމަ ކޮންމެ މީހަކަށް ވެސް ކުރެވޭނެ ކަމެކެވެ.\nހުސްފަޔާ ހިނގުމުގެ ފައިދާ އެނގޭތަ!\nބަރަބޯ އޮށުގައި ސިއްހީ އެތައް ފައިދާތަކެއް\nފިރިހެން ކުދިން އުފަންވާ ނިސްބަތް އަންހެން ކުދިންނަށް ވުރެ އިތުރީ ކީއްވެ؟\nކޭއާރުއެޗުގައި ފަރުވާދެމުންދިޔަ ހާލު ދެރަ ތުއްތު ކުއްޖަކު މާލެ ފޮނުވާލައިފި\nޔުނިޓީ ރަންގައި ބައިވެރިވުމަށް ހުޅުވާލައިފި


ބޮޑު ލުއިއެއް: އެސްޑީއެފްސީގެ ލޯންތައް ދެއްކުން ފަސްކޮށްދީފި\nAugust 27, 2020 11:28:02\nރައިސުލްޖުމްހޫރިއްޔާ އިބްރާހިމް މުހައްމަދު ސޯލިހު އެސްޑީއެފްސީ އިފްތިތާހުކޮށްދެއްވަނީ\nކުދި އަދި މެދުފަންތީގެ ވިޔަފާރިތަކަށް ލުއިއެއް ދިނުމުގެ ގޮތުން އެސްއެމްއީ ޑިވަލޮޕްމަންޓް ފައިނޭންސް ކޯޕަރޭޝަން ލިމިޓެޑް (އެސްޑީއެފްސީ)ގެ ލޯނުތައް ދެއްކަން ޖެހޭ މުއްދަތު ފަސްކޮށްފި އެވެ.\nއެސްޑީއެފްސީއަކީ މި ސަރުކާރުގެ ވައުދެއްގެ ދަށުން ކުދި އަދި މެދު ފަންތީގެ ވިޔަފާރިތަކަށް ފަސޭހައިން ލޯނު ލިބޭނެ މަގު ހަމަޖެއްސުމަށްޓަކައި އުފައްދާފައިވާ ކުންފުންޏެކެވެ. އެ ކުންފުނިން ލޯނުތައް ދެއްކުމަށް މީގެ ކުރިން ދީފައިވާ ލުއިތައް އަންނަ މަހު ހަމަވެ އެވެ.\nއެހެން ނަމަވެސް އިކޮނޮމިކް މިނިސްޓަރު ފައްޔާޒް އިސްމާއިލް މިއަދު ކުރެއްވި ޓުވީޓެއްގައި ވިދާޅުވީ އެސްޑީއެފްސީގެ ލޯނުތައް މިއަހަރުގެ ނިޔަލަށް ފަސްކޮށްފައިވާ ކަމަށެވެ. އަދި އެހެން ބެންކުތައް ވެސް އެގޮތައް ލޯނުތައް ފަސް ކުރާނެ ކަމަށް އުންމީދު ކުރައްވާ ކަމަށް ވެސް ފައްޔާޒް ވިދާޅުވި އެވެ.\nކޮވިޑް-19 އާ ގުޅިގެން ގިނަ ބަައެއްގެ މާލީ ހާލަތު ވަރަށް ބޮޑަށް ދަށްވެ، ގިނަ ވިޔަފާރިތަކަށް ވަނީ ބޮޑެތި ގެއްލުންވެފަ އެވެ. އެ މައްސަލަ ހައްލު ކުރުމަށް ސަރުކާރުން ވަނީ ވިޔަފާރިތަކަށް އެހީވާ ހާއްސަ ސްކީމްތައް ތައާރަފްކޮށްފަ އެވެ.\nއެސްޑީއެފްސީ އިކޮނޮމިކް މިނިސްޓަރ ފައްޔާޒު އިސްމާއިލް ކޮވިޑް-19


vnews - Raajjeygai mihathanah elhi emme fenvaruge Turf dhandu Eydhafushi gai hulhuvaifi\nރާއްޖޭގައި މިހާތަނަށް އެޅި އެންމެ ފެންވަރުގެ ޓާފް ދަނޑު އޭދަފުށީގައި ހުޅުވައިފި\nދަނޑު ހުޅުވުމުގެ ތެރެއިން ނަޒީރު ކުޅުންތެރިންނާއި ސަލާމް ކުރައްވަނީ -- ފޮޓޯ: އީޓީ ފޮޓޯ/ނައުޝަލް\nބ. އޭދަފުއްޓަށް އުފަން ވިޔަފާރިވެރިޔާ އަދި ކްރައުން ކޮމްޕެނީގެ އެއް ހިއްސާދާރު އަހުމަދު ނަޒީރުގެ އަމިއްލަ ހަރަދުގައި އޭދަފުށީގައި އެޅި އެންމެ ޒަމާނީ ފެންވަރުގެ ޓާފް ދަނޑު މިއަދު ހުޅުވައިފިއެވެ.\nމިއަދު މެންދުރުފަހު އޮތް ހާއްސަ ރަސްމިއްޔާތު ޝަރަފުވެރިކޮށްދެއްވީ އެކްޓިން ސްޕޯޓްސް މިނިސްޓަރު އަލީ ވަހީދުއެވެ. މި ރަސްމިއްޔާތުގައި އެފްއޭއެމް ގެ އިސް ބޭފުޅުންގެ އިތުރުން ރާއްޖޭގެ ފުޓްބޯޅައިގެ ލެޖެންޑުން ވެސް ބައިވެރިވެވަޑައިގެންނެވިއެވެ.\nދަނޑު ހުޅުވުމުގެ ރަސްމިއްޔާތުގައި ވާހަކަ ދައްކަވަމުން އަލީ ވަހީދު ވިދާޅުވީ މި ދަނޑަކީ މިވަގުތު ދިވެހިރާއްޖޭގައި އޮތް އެންމެ ފެންވަރު ރަނގަޅު ދަނޑު ކަމަށާއި އަދި ބައިނަލް އަގްވާމީ ފެންވަރަށް އޮތް އެންމެ ވަރުގަދަ މިސާލު ކަމަށެވެ.\nނަޒީރު ވިދާޅުވީ މިއީ ވަރަށް ގިނަ ދުވަސް ވަންދެން މިރަށުގެ ޒުވާނުން ކުރަމުން އައި އުއްމީދެއް ކަމަށާއި މި ދަނޑާ އެކު އޭދަފުށީގެ ފުޓްބޯޅަ މިހާރަށްވުރެ ކުރިއަށްދާނެ ކަމަށް އޭނާ ގަބޫލުކުރައްވާ ކަމަށެވެ.\nއެފްއޭއެމް ޓީމާއި އޭދަފުށި ޓީމު ކުޅުުނު މެޗުގެ ތެރެއިން-- ފޮޓޯ: އީޓީ ފޮޓޯ/ނައުޝަލް\nދަނޑު ހުޅުވުމަށް ބޭއްވި ރަސްމިއްޔާތުގެ ތެރެއިން -- ފޮޓޯ: އީޓީ ފޮޓޯ/ނައުޝަލް\nދަނޑު ހުޅުވުމުގެ ގޮތުން މިއަދު ހަވީރު ކުޅުނު ހާއްސަ މެޗުގައި ބައްދަލުކުރީ ކްލަބް އޭދަފުއްޓާ އެފްއޭއެމްގެ ޓީމެވެ. މި މެޗު 6-2 އިން ކާމިޔާބުކުރީ އެފްއޭއެމުގެ ޓީމެވެ.\nމި ދަނޑަކީ ރާއްޖޭގައި މިހާތަނަށް ހެދި އެންމެ ފެންވަރު ރަނގަޅު އެއް ދަނޑެވެ.\nދަނޑުގެ ޓާފް އަކީ ދުނިޔޭގެ މިންގަނޑުން ބަލާނަމަ ކޮލެޓީ މޮޅު ޓާފެެކެވެ. މިއީ މި ފެންވަރުގެ ޓާފެއް ރާއްޖޭގައި އެޅި ފުރަތަމަ ފަހަރެވެ.\nއާ ޓާފް ދަނޑާއެކު އެ ދަނޑުގައި ފެންވަރު ރަނގަޅު ލައިޓިން ސިސްޓަމެއް ހަރުކުރުމުގެ މަސައްކަތް ވަރަށް އަވަހަށް ފެށުމަށް ދަނީ ތައްޔާރުވަމުންނެވެ. އަދި ދަނޑު އިތުރަށް ތަރައްގީކުރުމަށް ގިނަ ކަންކަން މިހާރުވެސް ދަނީ ކުރަމުންނެވެ.


Aniyaathakah badhalu beynin, ekamah hurasthakeh\nއަނިޔާތަކަށް ބަދަލު ބޭނުން، އެކަމަށް ހުރަސްތަކެއް\nމަޝްހޫރު ފިލްމީ ތަރި ފައުޒިއްުޔާ ހަަސަން: އިންޑިއާގައި ލިބުނު އަނިޔާތަކަށް ބަދަލު ހޯދަން ބޭނުންވޭ --- އަވަސް ފޮޓޯ\nދޮގު ތުހުމަތުތަކެއްގައި އިންޑިއާގެ ޖަލެއްގައި ތިން އަހަރަށް ވުރެ ގިނަ ދުވަސް ވަންދެން ލިބުނު އަނިޔާތަކާއި ގެއްލުމަށް ބަދަލު ބޭނުންވާ ކަމަށާ ނަމަވެސް އެކަމަށް އޮތް ހުރަހަކީ ވަކީލަކު ހޯދަން ފައިސާގެ ދަތިކަން ކަމަށް ފިލްމީ ތަރި ފައުޒިއްޔާ ހަސަން ބުނެފި އެވެ.\nއިންޑިއާގެ ޖައްވީ އިދާރާ (އައިއެސްއާރުއޯ) ގެ ބައެއް އިސްވެރިންތަކަކާ ގުޅިގެން ޖާސޫސްކުރި ކަމުގެ ތުހުމަތުގައި ފައުޒިއްޔާއާ އޭނާއާއެކު އޭރު އިންޑިއާގައި އުޅުނު ގދ. ތިނަދޫ މަރިޔަމް ރަޝީދާ ހައްޔަރުކޮށްފައިވަނީ ނޮވެމްބަރު 13، 1994 ގަ އެވެ. އެމީހުން ދޫކޮށްލާފައިވަނީ އޭގެ ތިން އަހަރާއި ތިން މަސް ފަހުންނެވެ. އެމީހުން ބަންދުކޮށްފައި ބެހެއްޓީ ކެރެލާގެ ޖަލެއްގަ އެވެ.\nއިންޑިއާގައި މަރުނުވެ ދިރިއޮތް މި މައްސަލާގައި މިދިޔަ ހަފްތާގައި ވަނީ އިތުރު ނިންމުމެއް އައިސްފައެވެ. އިންޑިއާގެ ސުޕްރީމް ކޯޓުގެ އިސްނެގުމަކަށް ހިންގި ހާއްސަ ތަހުގީގަކަށް ފަހު އެ ކޯޓުން ވަނީ މި މައްސަލައިގައި ކެރެލާގެ ފުލުހުންގެ ބައިވެރިވުން އޮތް މިންވަރު ބެލުމަށް ހާއްސަ ތަހުގީގެއް ހިންގަން އަމުރު ކޮށްފައެވެ. އަދި ލިބުނު އަނިޔާތަކަށް ބަދަލު ހޯދުމުގެ ހައްގު ލިބިގެންވާ ކަަމަށް ސުޕްރީމް ކޯޓުން ވަނީ ނިންމާފައެވެ.\nކޯޓްގެ އެ ނިންމުމާއެކު އެ މައްސަލައިގެ އަޑު އަނެއްކާވެސް ވަނީ ގަދަވެފައެވެ. އަދި ދިވެހި ބައެއް މީޑިއާތަކުގައި ވަނީ ފައުޒިއްޔާއަށް ގެއްލުމުގެ ބަދަލު އިންޑިއާއިން ދީފައިވާ ކަމަށް ބުނެ ހަގީތެއް ނެތް ވާހަކަތަކެއް ފަތުރާފައެވެ.\nފައުޒިއްޔާއާ އޭނާއާއެކު އޭރު އިންޑިއާގައި އުޅުނު ގދ. ތިނަދޫ މަރިޔަމް ރަޝީދާ ހައްޔަރުކޮށްގެން ގެންދަނީ --\nމިވަގުތު ސްރީލަންކާގައި ދިރިއުޅެމުންދާ ފައުޒިއްޔާ ހަސަން "އަވަސް" އަށް ބުނީ ސުޕްރީމް ކޯޓްގެ ނިންމުމާއެކު ހައްގު ހޯދަން މަސައްކަތް ފެށި ކަމަށާ ކޮވިޑްގެ ބަލިމަޑުކަން ކުރިމަތީ ގެއްލުމުގެ ބަދަލު ހޯދަން ސުޕްރީމް ކޯޓަށް ހުށައެޅުމަށް ވަކީލަކު ހޯދުމުގެ މަސައްކަތް ކުރަމުން ދަނިކޮށެވެ.\n"ވަކީލަކު ލިބި އޭނާއާ ވާހަކަ ދައްކަމުން ދަނިކޮށް ކޮވިޑް ލައިގަތީ. އެހެންވީމަ އެކަން އެހިސާބުން ހުއްޓިފައި އޮތީ. އަޅުގަނޑަށް އެއްވެސް ކުށެއްނެތި ތިން އަހަރާއި ތިން މަސް ވަންދެން ދިން އަނިޔާއާ ގެއްލުމުގެ ބަދަލު އަޅުގަނޑުވެސް ބޭނުން. ނަމަވެސް އެކަމަށް އޮތް ހުރަހަކީ ފައިނޭންސް،" ފައުޒިއްޔާ ބުންޏެވެ.\nފައުޒިއްޔާ ބުނީ ކޯޓަށް މައްސަލަ ހުށައަޅާއިރު ވަކީލަށް ދޭން ޖެހޭ ފައިސާ ދޭނެ ތަނަވަސްކަން ނެތް ކަމަށެވެ. އެ މައްސަލާގައި ވަކާލާތު ކޮށްދޭނެ ވަކީލަކު ލިބިއްޖެނަމަ މައްސަލަ ނިމި ގެއްލުމުގެ ބަދަލު ލިބިއްޖެ ހާލަތެއްގައި އެ ލިބޭ އެއްޗަކުން އެ ވަކީލަކު އެދޭ މިންވަރަކަށް ދޭން ތައްޔާރަށް ހުރި ކަމަށްވެސް ފައުޒިއްޔާ ވަނީ ބުނެފައެވެ.\n"އަހަރެންނަށް ލިބުނު ގެއްލުމުގެ ހުރިހާ ބަދަަލެއް ދޭން ޖެހޭނެ، އިންޑިއާ ޖަލުގައި ލިބުނު ޖިސްމާނީ އަދި ނަފްސާނީ އަނިޔާއާ ގެއްލުތަކަށް، އެއީ އަހަރެންގެ އެއްވެސް ކުށެއްނެތި ލިބުނު އަނިޔާތަކެއް،"\nޖާސޫސްކުރުމުގެ ތުހުމަތުގައި ފައުޒިއްޔާ އާއި މަރިޔަމް ރަޝީދާގެ އިތުރުން ހައްޔަރުކޮށްފައިވަނީ އައިއެސްއާރުއޯގެ އިސް ދެ ސައެންސްވެރިން ކަމަށް ވާ ނަމްބީ ނާރަޔަން އާއި ޑީ ސަސިކުމާރުގެ އިތުރުން ރަޝިއާގެ ޖައްވީ އިދާރާގެ ފަރާތުން އިންޑިއާގައި ހުންނަ މަންދޫބެއް ކަމަށްވާ ޗަންދުރަޝޭކަރެވެ. އެމައްސަލައިގެ ތަހްގީގް ކުރުމުގައި އިންޑިއާގެ އިންޓެލިޖެންސް ބިއުރޯ (އައިބީ) އިން އެކަށީގެންވާ ހެކި ނެތުމާއި އެމައްސަލައަކީ އުފައްދާފައިވާ މައްސަލައެއް ކަމަށް ނިންމައި އިންޑިއާގެ ސްޕްރީމް ކޯޓުން ވަނީ އެ އެންމެން ދޫކޮށްލަން އަމުރުކޮށްފަ އެވެ.\nއޭގެ ފަހުން ސައިންސްވެރިޔާ ނަންބީ ވަނީ ގެެއްލުމުގެ ބަދަލު ހޯދަން ދައުވާވެސް ކޮށްފައެވެ. އަދި އެތަށް މަސައްކަތާއި އަޑުއެހުންތަކަށް ފަހު ނަންބީއަށް ވަނީ ބަދަލު ނަގައިވެސް ދީފައެވެ.\nފައުޒިއްޔާ ހަސަން: ލިބުނު އަނިޔާތަކަށް ބަދަލު ހޯދަން ބޭނުންވޭ --- އަވަސް ފޮޓޯ\nހައްޔަރުކޮށް ބޮޑެތި އަނިޔާތަކެއް\nފައުޒިއްޔާ ވަނީ މީގެ 27 އަހަރު ކުރީގެ ހަނދާންތައް އައުކޮށް އެ ވާހަކަތައް ތަފްސީލު ކޮށްދީފައެވެ.\nއައިއެސްއާރު ސިއްރުތަކެއް ޕާކިސްތާނަށް ފޯރުކޮށްދޭން އުޅުނު ކަމަށް ތުހުމަތަށް ހައްޔަރުކުރުމަށް ފަހު ފުލުހުންގެ ތަހުގީގުގައި ވަނީ ބޮޑެތި އަނިޔާތަކެއް ކޮށްފައެވެ. އެ އަނިޔާތައް ހައްދުން ނައްޓާ ކެތް ނުކުރެވޭ ވަރަށް ދިއުމުން ފައުޒިއްޔާ ވަނީ ފުލުހުން ބުނި ކޮންމެ ކަމަށް އެެއްބަސްވެފައެވެ.\n"އަނިޔާތަކަށް ކެތްނުކުރެވޭ ވަރު ވީމަ ދެން އެއްބަސްވީ. އެއްބަސްވީ ތަހުގީގު ނިމި ޖަލަށް ބަދަލުވެވޭނެތީ. އެ ލިބެމުންދިޔަ އަނިޔާތައް ހުއްޓޭނެތީ،" ފައުޒިއްޔާ ބުންޏެވެ.\nތަހުގީގުގައި އަދި ޖަލު ބަންދުގައިވެސް ކުރަން ޖެހުނީ ހިތްދަތި ތަޖުރިބާ ތަކެކެވެ. ކުޑަކުޑަ ގޮޅިއެއްގައި އެތައް ދުވަަހަކު އެކަނި ބޭއްވިއެވެ. އަދި މަރިޔަމް ރަޝީދާއާ ދެ މީހުން އެއް ގޮޅިއަށްލާ ތަޅުލާފައި ހަ މަސް ދުވަހު ބެހެއްޓިއެވެ. އޭގެ ފަހުން އެ ދެ މީހުންގެ ކުށެއް ނެތް ކަން ސާބިތުވަމުން ދިޔަ އެވެ. އޭގެ ފަހުން ކުޑަ ގޮޅިން ނެރުނެވެ.\nޖަލުގައި ދެ އަހަރު ހޭދަކުރި ފަހުން މިއީ ކެރަލާ ފުލުހުން އަމިއްލަ އަށް އުފައްދައިގެން އުޅުނު މައްސަލައެއް ކަން އިންޑިއާގެ ސެންޓްރަލް ބިއުރޯ އޮފް އިންވެސްޓިގޭޝަންގެ ތަހުގީގުން ހާމަވިއެވެ. އެއާއެކު އެ މީހުން މިނިވަން ކޮށް ދޫކޮށްލަން މަޖުބޫރުވިއެވެ. ނަމަވެސް އަނެއްކާވެސް އައު ތުހުމަތެއްގައި ހައްޔަރު ކުރަނީ އެވެ. އެންމެ ފަހުން އަބުރުގެ ދައުވާކޮށް އެ ކަމުގައި އެތައް މަސްތަކެއް ހޭދަ ކުރަން ޖެހުނެވެ.\nތިން އަހަރާއި ތިން މަހަށް ފަހު ޖަލުން މިނިވަންވީ އިންޑިއާގެ ގާނޫނުތަކުގައިވާ ގޮތުގެ މަތިން ދެން ބަންދުގައި އަދި ޖަލުގައިވެސް ބޭތިއްބޭނެ އެއްވެސް ފުރުސަތެއް ނެތުމުން މަޖުބޫރު ވެގެންނެވެ.\nޑައިވް ކުރަނިކޮށް ހާލު ދެރަވި މީހާ އިންޑިއާއަށް\nގަން އެއާޕޯޓް މަޝްރޫއު: ޕްރީ ކޮލިފިކޭޝަން މަރުހަލާ ފަށައިފި


HIYA mas'ru flay libey faraaithakuge vaguthee list nerefi!\nހިޔާ މަޝްރޫއުގެ ފްލެޓް ލިބޭ ފަރާތްތަކުގެ ވަގުތީ ލިސްޓް ނެރެފި!\n-3weeks ago6- އިނާޒް މޫސާ\nހިޔާ" މަޝްރޫޢުގެ H8, H5, H4 އަދި H10 ކެޓަގަރީ، ފްލެޓްތަކުގެ މައްސަލަބަލާ ކޮމިޓީއިން ދިރާސާކުރެއްވުމަށްފަހު ފްލެޓް ކޮމިޓީން މި ކެޓަގަރީތަކުގެ ވަގުތީ ލިސްޓްނެރެފިއެވެ.\n"ފްލެޓްތަކުގެ މައްސަލަބަލާ ކޮމިޓީގެ މެންޑޭޓްގެ ތެރޭގައި ހިމެނޭ މައިގަނޑު އެއް މަސައްކަތަކީ، "ހިޔާ" މަޝްރޫޢުގެ ދަށުން ފްލެޓަށް އެދި ހުށަހަޅާފައިވާ ފަރާތްތަކަށް ޕޮއިންޓް ދީފައިވަނީ އުސޫލާއެއްގޮތަށްތޯ ބަލައި ކަށަވަރުކުރުންކަމަށްވާތީ، މި މަސައްކަތުގެ ތެރެއިން، މިހާތަނަށް މި ކޮމިޓީއިން ދިރާސާކޮށް ނިމިފައިވާ ތިރީގައިވާ4ކެޓަގަރީއަށް ފޯމު ހުށަހަޅާފައިވާ ފަރާތްތަކަށް ޕޮއިންޓް ލިބިފައިވާ ގޮތުގެ ވަގުތީ ލިސްޓްތައް އިޢުލާންކުރަމެ" މިއަދު ގެޒެޓްކުރި އިއުލާނުގައިވެއެވެ.\nމަތީގައިވާ ކެޓަގަރީތަކަށް ފޯމު ހުށަހަޅާފައިވާ ފަރާތްތަކުގެ ތެރެއިން ކޮމިޓީއިން ބެލިބެލުމުގައި އެ ކެޓަގަރީއަކަށް ފޯމު ހުށަހެޅުމަށް ޝަރުތުހަމަވާ ފަރާތްތަކާއި ޝަރުތުހަމަނުވާ ފަރާތްތަކުގެ (ޝަރުތުހަމަނުވާކަމަށް ކޮމިޓީއަށް ފެންނަ ސަބަބާއެކު) ވަގުތީ ލިސްޓު މި އިޢުލާނާއެކު ޢާންމުކުރެވިފައިވެއެވެ.\nއަދި ކެޓަގަރީތަކަށް ކުރިމަތިލުމަށް ޝަރުތުހަމަވާ ފަރާތްތަކުގެ ތެރެއިން، ދިރިއުޅުމުގެ ހާލަތު ބެލުމުގެ ކަންކަން ކުރިއަށްގެންދެވިފައިނުވާ ފަރާތްތައް ސަބަބާއެކު ވަގުތީ ލިސްޓުގައި ފާހަގަކޮށްފައިވެއެވެ.\n"ހިޔާ" މަޝްރޫޢުގެ H8, H5, H4 އަދި H10 ކެޓަގަރީތަކަށް ފޯމު ހުށަހަޅާފައިވާ ފަރާތްތަކަށް ޕޮއިންޓް ލިބިފައިވާގޮތުގެ ވަގުތީ ލިސްޓަށް ޝަކުވާ ހުށަހެޅުމުގެ ފުރުސަތު 24 އޮގަސްޓު 2020 އިން ފެށިގެން 14 ސެޕްޓެންބަރު 2020 ގެ 15:00 ނިޔަލަށްވަނީ ހުޅުވާލާފައިކަން ހާމަކުރެއެވެ.\nމިގޮތުން https://hcp.presidency.gov.mv/ މެދުވެރިކޮށް ޝަކުވާ ހުށަހެޅުއްވުމަށް ދަންނަވަމެވެ. މިކަމާގުޅޭ އިތުރު މައުލޫމާތު ހޯއްދެއްވުމަށް 3010718 އަށް ގުޅުއްވުން އެދެމެވެ.\nވެންޓިލޭޓަރު ބާގާގެ މީހުން. އެހެންނޫންތޯ؟\nމިސަރު ކާރަށް ދެން ދުވަހަކުވެސް ނުދޭނަން. މީއީ ބޮޑު ވަގުން އުޅޭ ސަރުކާރެއް. އަހަރުމެންގެ މުޅިއާއިލާވެސް ފުލެޓް ދަވާލި ބޮޑު ވަގުންނަކަށް ދެން ވޯޓެއް ނުދޭނެ. އަހަރުމެން ލާރިން ފުލެޓް އަޅާފަ ދޭންޖެހެނީ މާލެ މީހުންނަށްތައް. ތިމީހުންނަށް މުޅި އައްޑޫއިން ވެސް މި އާއިލާއިން ލިބޭނެ 1000 ވޯޓްގެއްލިގެން ދާނެ.. ވޯޓް ބޭނުން ވީމަ އައްޑު އަތޮޅު މީހުން ފެންނާނެ.\nދެން ހުރި ކެޓަގަރީތަައް ކޮބާ؟ އުވާލީތަ...\nދެން ހުރި ކެޓަގަރީތައް ވީ ކޮންތާކު؟ ހާލަތު ބަލާކަމަށް ބުނި، އަދިވެސް ގުޅާވެސް ނުލާ\nއަނެއް އެއްޗަކަށް އަތް ބޭނީދޯ، ކޮތަރު ކޮށިތައް ޖަމަލު ކޮށިތަކަކަށް ބަދަލުވީތޯ؟ ދެން ކޮބާ ކޮތަރުތަކަށް ވީބައި؟ ދެން ޖަމަލު ކޮށިތަކުގާ އުޅޭނީ ހިމާރުންތޯ؟ ބަޔަކުމީހުން އަގުވެއްތޭނީ ދެން ތިހާވަރަށް ނުރުހެންޏާ ބަލަށް ކުއްތާއަށް ގޮވާނެ އެކަމަކު ހަމަ ލަދެއް ހަޔާތެއްވެސް ނެތެއްނޫން މިއަދު އެތަންތަނަށް އަތްގަދަކޮށް މިމީހުން ބޭނުން ގޮތަކަށް މި ކަންކުރަން ފެށީ ، ބަޔަކު މީހުން ގޮތްފޮތް ނެތޭނީ ދެން މިހާކަ ވަރަށް.\nސިވިލް ސާވެންޓުން މީ ބޭކާރު ބައެއް ދޯ! ސަރުކާރުން ކުރާ ހުރިހާ ކަމެއްގަ ގޭނި ކުޑަ މުސާރައެއް ދީ އެކަމުވެސް ބޮޑު ކުލި ދައްކަން ޖެހޭ! އެކަމުވެސް، ސިވިލް ސާވެންޓުން ނަކަށް ބޯ ހިޔާވެހިކަމެއް ހޯދަ ދޭކަށް ނޫޅޭ. ދިނަސް ދެނީ މަތީ މަގާމުގަ އަމިއްލަ ތަންތަން ހުރި މީހުންނަށް. މިއީ ހަމަ ސަރވެންޓުން ދޯ!


ދެ ޤައުމަކަށް ދިވެހިރާއްޖެއިން ކަނޑައަޅުއްވާ ސަފީރުކަމަށް ރައީސުލްޖުމްހޫރިއްޔާ ދެ ބޭފުޅަކު ޢައްޔަން ކުރައްވައިފި - The President's Office\nދެ ޤައުމަކަށް ދިވެހިރާއްޖެއިން ކަނޑައަޅުއްވާ ސަފީރުކަމަށް ރައީސުލްޖުމްހޫރިއްޔާ ދެ ބޭފުޅަކު ޢައްޔަން ކުރައްވައިފި\n18 އޭޕްރިލް 2019، ރިފަރެންސް: 2019-300\nއިނގިރޭސިވިލާތަށް ދިވެހިރާއްޖެއިން ކަނޑައަޅާފައި ހުންނަވާ ސަފީރުކަމަށް، ހެންވޭރު އަމީނީގެ ޑޮކްޓަރ ފަރަޙްނާޒް ފައިޞަލް، އަދި ޔުނައިޓެޑް ސްޓޭޓްސް އޮފް އެމެރިކާއަށް ދިވެހިރާއްޖެއިން ކަނޑައަޅާފައި ހުންނަވާ ސަފީރުކަމަށާއި، އެކުވެރި ދައުލަތްތަކުގެ ޖަމްޢިއްޔާއަށް ދިވެހިރާއްޖެއިން ކަނޑައަޅާފައި ހުންނަވާ ދާއިމީ މަންދޫބުކަމަށް، މާފަންނު ނޫހިރި ތިލްމީޛާ ޙުސައިން، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މިއަދު ޢައްޔަން ކުރައްވައިފިއެވެ.\nމި ދެ ބޭފުޅުންނަށް މަޤާމުގެ ފަތްކޮޅު ރައީސުލްޖުމްހޫރިއްޔާ ދެއްވީ، މިކަމަށްޓަކައި މިއަދު ހެނދުނު ރައީސުލްޖުމްހޫރިއްޔާގެ އޮފީހުގައި ބޭއްވެވި ރަސްމިއްޔާތެއްގައެވެ.\nޑޮކްޓަރ ފަރަޙްނާޒް ފައިޞަލަކީ މީގެ ކުރިން، އިނގިރޭސިވިލާތަށް ދިވެހިރާއްޖެއިން ކަނޑައަޅާފައި ހުންނަވާ ސަފީރުކަމާއި، ޑެންމާކް، ފިންލެންޑް، ފަރަންސޭސިވިލާތް، ނޯވޭ، ސްޕެއިން އަދި ސްވިޑްން އަށް ދިވެހިރާއްޖެއިން ކަނޑައަޅާފައި ހުންނަވާ ނޮން-ރެޒިޑެންޓް އެމްބެސެޑަރކަން ކުރައްވާފައިވާ ބޭފުޅެކެވެ. ޑޮކްޓަރ ފަރަޙްނާޒް ޕީ.އެޗް.ޑީ ހާސިލް ކުރައްވާފައިވަނީ ޕޮލިޓިކްސްގެ ދާއިރާއިން، އިނގިރޭސިވިލާތުގެ ޔުނިވަރސިޓީ އޮފް ހަލް އިންނެވެ.\nތިލްމީޛާ ޙުސައިން މިހާތަނަށް ހުންނެވީ، ނިއުޖަރސީގެ ރަމަޕޯ ކޮލެޖްގެ އެޑްޖަންކްޓް ޕްރޮފެސަރ އޮފް ސަސްޓެއިނެބިލިޓީގެ މަޤާމުގައާއި، ޔުނައިޓެޑް ސްޓޭޓްސް ކްލައިމެޓް އެކްޝަން ނެޓްވަރކްގެ ސޯޝަލީ އެންޑް އިކޮނޮމިކަލީ ޖަސްޓް އެޑެޕްޓޭޝަން އެންޑް މިޓިގޭޝަން ޓީމްގެ ކޯ-ޗެއާރ ގެ މަޤާމުގައެވެ. ތިލްމީޛާ ޙުސައިން މީގެ ކުރިން ވަނީ، ޕަރމަނަންޓް މިޝަން އޮފް ދަ ރިޕަބްލިކް އޮފް މޯލްޑިވްސް ޓު ދަ ޔުނައިޓެޑް ނޭޝަންސްގެ ޑެޕިޔުޓީ ޕަރމެނެންޓް ރެޕްރެޒެންޓެޓިވް ކަމާއި، އެމެރިކާއާއި ކެނެޑާއަށް ކަނޑައަޅާފައި ހުންނަވާ ނޮން-ރެޒިޑެންޓް ޑެޕިޔުޓީ އެމްބެސެޑަރ ގެ މަޤާމު ވެސް އަދާ ކުރައްވާފައެވެ. ތިލްމީޛާއަކީ އެމެރިކާގެ ކޮލޮރާޑޯ ޓެކްނިކަލް ޔުނިވަރސިޓީއިން މާސްޓަރ އޮފް ސައިންސް އިން ބިޒްނަސް މެނޭޖްމަންޓް ހާސިލްކުރައްވާފައިވާ ބޭފުޅެކެވެ.


އިރާން އާއި އެމެރިކާ ގެ ދެމެދުގައި ހިނގާފައިވާ ހަމަނުޖެހުމަށް ހައްލެއް ހޯދުމަށް އިންޓަރނޭޝަނަލް ކޯޓް އޮފް ޖަސްޓިސް އިން އަޑު އެހުމެއް ބާއްވައިފި. - Sandhaanu\nއިރާން އާއި އެމެރިކާ ގެ ދެމެދުގައި ހިނގާފައިވާ ހަމަނުޖެހުމަށް ހައްލެއް ހޯދުމަށް އިންޓަރނޭޝަނަލް ކޯޓް އޮފް ޖަސްޓިސް އިން އަޑު އެހުމެއް ބާއްވައިފި.\nޔޫ.އެން ގެ އެންމެ އިސް ކޯޓުން، އިރާން އާއި އެމެރިކާ ގެ ދެމެދުގައި ހިނގާ ފައިވާ ހަމަނުޖެހުމަށް ހައްލެއް ހޯދުމަށް އަޑު އެހުމެއް ބާއްވަން ހަމަޖައްސައިފި އެވެ.\n16 ފަނޑިޔާރުން ހިމެނޭ އިންޓަރނޭޝަނަލް ކޯޓް އޮފް ޖަސްޓިސް އިން މި އަޑު އެހުން ބާއްވައިފައި ވަނީ މި ބުދަ ދުވަހު ގައެވެ. މިގޮތުން މިމައްސަލައިގައި މިކޯޓަށް އެންމެ ފުރަތަަމަ ހުށަހަޅާފައި ވަނީ، 2018 ވަނަ އަހަރުގައި އިރާނުްގެ ވެރިރަށް ކަމުގައިވާ ޓެހްރަން އިން، އެމެރިކާ ގެ ވޮޝިންޓަން އާ ދެކޮޅަށެވެ.\nއެހެންނަމަވެސް ވޮޝިންޓަން އިން ވަނީ މި ތުހުމަތު ދޮގު ކޮށް އެކަމަށް އިންކާރުކޮށްފަ އެވެ.


Maldivian in Dhakaa ah kuraa dhathuru ithurukohfi\nމޯލްޑިވިއަންގެ އެއާބަސް އޭ321 ގެ ބޯޓެއް: ބަންގުލަދޭޝްއަށް ކުރާ ދަތުރުތައް ވަނީ އިތުރުކޮށްފައި -- ފޮޓޯ: މޯލްޑިވިއަން\nބަންގްލަދޭޝްގެ ޑާކާއަށް މޯލްޑިވިއަނުން ކުރާ ދަތުރުތައް އިތުރު ކޮށްފި އެވެ.\nމޯލްޑިވިއަނުން ބުނީ މިހާރު ހަފުތާއަކު ތިން ދުވަހު ރާއްޖެއިން ޑާކާއަށް ސީދާ ދަތުރު އޮންނާނެ ކަމަށެވެ. އެގޮތުން ކޮންމެ ހަފުތާއަކު އާދީއްތަ، އަންގާރަ އަދި ހުކުރު ދުވަހު މޯލްޑިވިއަންގެ ދަތުރުތައް ޑާކާއަށް ބާއްވަން ނިންމާފައިވާ ކަމަށެވެ.\nމީގެ ކުރިން މޯލްޑިވިއަނުން ޑާކާ އަށް ސީދާ ފްލައިޓް ބާއްވަމުން ގެންދިޔައީ ހަފްތާއަކު އެއް ދުވަހު އެވެ.\nފުރާ މީހުން ޗެކިން ވުމުގެ 72 ގަޑިއިރު ކުރިން ކޮވިޑް ޓެސްޓު ކޮށް އޭގެ ނަތީޖާ ހުށަހަޅަންޖެހެ އެވެ. އަދި ރާއްޖެއިން ފުރާ ފަރާތްތަށް ފުރުމުގެ ކުރިންނާއި ޑާކާއިން އެނބުރި އަންނަ ފަރާތްތަކުން 24 ގަޑިއިރު ތެރޭ އިމިގްރޭޝަންގެ "އިމުގާ" ވެބްސައިޓުގައި ރެޖިސްޓްރީ ވާން ޖެހޭނެ އެވެ.\nމޯލްޑިވިއަނުން ޑާކާ އަށް ދިޔުމުގެ އެއްކޮޅު ޓިކެޓްގެ އަގަކީ 433 ޑޮލަރެވެ. ފަސިންޖަރަކަށް އުފުލޭނީ 30 ކިލޯގެ ލަގެޖެވެ.\nމޯލްޑިވިއަނުން ބަންގްލަދޭޝަށް ކުރާ ދަތުރުތައް އިތުރު ކޮށްފައި މިވަނީ ކޮވިޑް-19 އާއި ގުޅިގެން ސަރުކާރުން އަޅާމުންދާ ފިޔަވަޅުތަކުގެ ތެރެއިން ރާޢްޖޭގައި ތިބި ގިނަ އަދަދެއްގެ ބަންގްލަދޭޝް ރައްޔިތުންނާއި އަދި އެހެން ގައުމުތަކުގެ ރައްޔިތުން އަނބުރާ ގައުމަށް ފޮނުވާލުމުގެ މަސައްކަތް ކުރަ،ުންދާ ދަނޑިވަޅެއްގަ އެވެ. އެ މީހުން އުފުލަނީ މޯލްޑިވިއަނުންނެވެ.


ހއ. ދިއްދޫ ބަނދަރު އަންނަ އަަހަރުގެ ފެބްރުއަރީގެ ކުރިން...\nހއ. ދިއްދޫ ބަނދަރު ބޮޑު ކުރުމާއި ޖެޓީ ހެދުން\nހއ. ދިއްދޫ ބަނދަރު އަންނަ އަަހަރުގެ ފެބްރުއަރީގެ ކުރިން ނިންމާނަން: އާޒިމް\nމި މަޝްރޫއަކީ 69.87 މިލިއަން ރުފިޔާގެ މަޝްރޫއެއް\nހ.އ ދިއްދޫ |\n8 އޭޕްރިލް 2021 | ބުރާސްފަތި 09:16\nހއ. ދިއްދޫ ބަނދަރު ބޮޑުކުރުމާއި ޖެޓީ ހެދުމަށް ސައިޓް މޯބަލައިޒް ކުރުމަށް ބޭއްވި ރަސްމިއްޔާތުގެ ތެރެއިން\nހއ. ދިއްދޫ ބަނދަރު ބޮޑު ކުރުމާއި ޖެޓީ ހެދުމުގެ މަޝްރޫއުގެ އަމަލީ މަސައްކަތް ފެށުމަށްޓަކައި ތައްޔާރުވެއްޖެއެވެ.\nހއ. ދިއްދޫ ބަނދަރު ބޮޑު ކުރުމާއި ޖެޓީ ހެދުމުގެ މަޝްރޫއުގެ އަަމަލީ މަސައްކަތް ފެށުމަށް އެރަށުގައި ބޭއްވި ރަސްމިއްޔާތުގައި ވާހަކަ ދައްކަވަމުން އެމްޓީސީސީގެ ސީއީއޯ އާދަމް އާޒިމް ވިދާޅުވީ ރައްޔިތުން އެމްޓީސީސީއަށް ކުރާ އިތުބާރު ގެއްލިގެން ނުދާނެ ގޮތަށް މަސައްކަތް ބައްޓަން ކުރައްވާނެ ކަމަށާއި ތަރައްގީއަށް ރައްޔިތުން ވަރަށް ބޭނުންވެފައިވާ ކަމަށެވެ. އަދި ރައްޔިތުން އެދޭ ގޮތަށް އެ ރަށަކަށް ތަރައްގީ ގެނެސްދޭން ޖެހޭނެ ކަމަށާއި އެމްޓީސީސީން މަސައްކަތް ކުރާނީ އެގޮތަށް ކަމަށް އާޒިމް ވިދާޅުވިއެވެ.\nހއ. ދިއްދޫގެ ބަނދަރު އަންނަ އަަހަރުގެ ފެބްރުއަރީގެ ކުރިން ނިންމާނެ ކަމަށާއި ދިއްދޫގައި ހަދާ ބަނދަރަކީ އެންމެ ބޮޑު ބަނދަރު ކަމަށް އާޒިމް ވިދާޅުވިއެވެ. އެއްވެސް ރަަށެއްގެ ރައްޔިތަކު ތަރައްގީ މަޑު ޖެހިފައި އޮންނަން ބޭނުންވާ ނުވާ ކަމަށާއި ރައްޔިތުން ބޭނުންވާ ތަރައްގީ ރައީސް ގެނެސްދެއްވާނެ ކަމަށް އާޒިމް ފާހަގަކުރެއްވިއެވެ.\nމި ރަސްމިއްޔާތުގައި ވާހަކަ ދައްކަވަމުން ހއ. ދިއްދޫ ކައުންސިލްގެ ރައީސް މުހައްމަދު ހާޝިމް ވިދާޅުވީ ބަނދަރުގައި ޖާގައިގެ ދަތިކަން ހުރުމުން އެކަމުގެ ޝަކުވާ ރައްޔިތުންގެ ފަރާތުން ލިބެމުންދާ ކަމަށާއި ބަނދަރު ބޮޑުވެގެން ދިޔުމުން އެކަމުގެ މަންފާ ރައްޔިތުންނަށް ފުރިހަމައަށް ލިބިގެންދާނެ ކަމަށެވެ.\nއ. ދިއްދޫ ބަނދަރު ބޮޑު ކުރުމާއި ޖެޓީ ހެދުމުގެ މަޝްރޫއު އެމްޓީސީސީއާ ހަވާލުކޮށްފައިވަނީ މިއަހަރުގެ ފެބްރުއަރީ މަހުގެ 11 ވަނަ ދުވަހުއެވެ.\nމި މަޝްރޫއުގެ ދަށުން 78،000 ކިއުބިކް މީޓަރުގެ ސަރަހައްދެއްގައި ބަނދަރު ފުން ކުރުމާއި 616 މީޓަރު ސަރަހައްދެއްގައި ބޭރުތޮށި ލުމާއި 185 މީޓަރު ސަރަހައްދެއްގައި ރިވެޓްމަންޓް ޖެހުމާއި 326 މީޓަރު ސަރަހައްދެއްގައި އެއްގަމު ތޮށި ލުމާއި 4320 އަކަ މީޓަރު ސަރަހައްދެއްގައި ޕޭވްމަންޓް ހެދުމާއި ބަނދަރު ބައްތި ހަރުކުރުމުގެ މަސައްކަތް ހިމޭނެ ކަމަށް އެމްޓީސީސީން ވަނީ ބުނެފައެވެ.\nމި މަޝްރޫއުއަކީ 69.87 މިލިއަން ރުފިޔާގެ މަޝްރޫއަަކަށްވާއިރު މަޝްރޫއު ނިންމުމަށް ހަމަޖެހިފައިވަނީ 365 ދުވަހުގެ ތެރޭގައެވެ.


style (މޮނިޓަރިންގ ރިޕޯޓް) ޑްރެޖިންގ، ލޭންޑް ރިކްލެމޭޝަން އެންޑް ރިވެޓްމެންޓް ވޯކްސް އެޓް ކ. ގުޅީފަޅު (ޑިސެމްބަރ 2020 - މާރިޗް 2021)\nstyle 20210519 އީއައިއޭ ފޯ ދަ ޕްރޮޕޯސްޑް ޑިވެލޮޕްމެންޓް އޮފް އެކްސެސް ޕްލެޓްޕޯމް، އައުޓްޑޯ ރެންޑަވުޒްސް އޭރިއާ އެންޑް ކޮމިއުނިޓީ ރިޕްލާންޓޭޝަން އޮފް މެންގްރޫވްސް އިންދަ ވެޓްލޭންޑް އެޓް ކެލާ\nstyle (އީ.އައި.އޭ ރިފޯޓް 2021)2ވަނަ އެޑެންޑަމް - ޓުއަރިސްޓް ރިސޯޓް ޑިވެލޮޕްމެންޓް އިން ދަ ލެގޫން ޕްލޮޓް “4 °17’19 ”73°24’11” (އަމިންގިރި)\nstyle (އީ.އައި.އޭ ރިފޯޓް 2021) ޕްރޮޕޯސްޑް ލޭންޑް ރިކްލެމޭޝަން ޕްރޮޖެކްޓް- ގދ. މަޑަވެލި\nstyle (އީ.އައި.އޭ ރިފޯޓް 2021) ޕްރޮޕޯސްޑް ލޭންޑް ރިކްލެމޭޝަން ޕްރޮޖެކްޓް- ގއ. ދާންދޫ


ހދ. ނޮޅިވަރަންފަރުގައި ރަށު ފެންވަރުގައި ކުނި މެނޭޖްކުރާ މަރުކަޒު ޤާއިމުކުރުމަށް ބަޔަކާ ޙަވާލުކޮށްފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ ހދ. ނޮޅިވަރަންފަރުގައި ރަށު ފެންވަރުގައި ކުނި މެނޭޖްކުރާ މަރުކަޒު ޤާއިމުކުރުމަށް ބަޔަކާ ޙަވާލުކޮށްފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ\nހދ. ނޮޅިވަރަންފަރުގައި ރަށު ފެންވަރުގައި ކުނި މެނޭޖްކުރާ މަރުކަޒު ޤާއިމުކުރުމަށް ބަޔަކާ ޙަވާލުކޮށްފި\nހދ. ނޮޅިވަރަންފަރުގައި ރަށު ފެންވަރުގައި ކުނި މެނޭޖްކުރާ މަރުކަޒު ޤާއިމުކުރުމަށް ބަޔަކާ ޙަވާލުކޮށްފިއެވެ. އެގޮތުން މި މަސައްކަތް ޙަވާލުކޮށްފައިވަނީ އައި.އެސް.އެފް ކޮމްޕެނީ ޕްރައިވެޓް ލިމިޓެޑާއެވެ. މި މަސައްކަތުގެ އެއްބަސްވުމުގައި މިނސްޓްރީގެ ފަރާތުން ސޮއިކުރެއްވީ ޑެޕިއުޓީ މިނިސްޓަރ އަލްފާޟިލް ޢަލީ އާމިރެވެ. އަދި އައި.އެސް.އެފް ކޮމްޕެނީ ޕްރައިވެޓް ލިމިޓެޑްގެ ފަރާތުން ސޮއިކުރެއްވީ އެ ކުންފުނީގެ ޗީފް އެގްޒެކަޓިވް އޮފިސަރ (ސީ.އ.އޯ) އަލްފާޟިލް މުޙައްމަދު އިލްހާމެވެ.\nމި މަޝްރޫޢުއަކީ ދިވެހި ސަރުކާރުގެ ޕީ.އެސް.އައި.ޕީ ބަޖެޓުން ޚަރަދުކޮށްގެން ކުރިއަށްގެންދާ މަޝްރޫޢުއެކެވެ. އަދި މި މަސައްކަތުގެ ޖުމްލަ އަގަކީ 1,077,713.83 (އެއް މިލިއަން ހަތްދިހަ ހަތް ހާސް ހަތް ސަތޭކަ ތޭރަ ރުފިޔާ އަށްޑިހަ ތިން ލާރި) ދިވެހި ރުފިޔާއެވެ.


ޖަބްހައްތުއް ނުޞްރާގެ މުރުތައްދު ކަމާއި މެދު އިސްލާމީ ދަޥްލަތުގެ ފަތުވާ – ۞ Haqqu.info\n25/06/2016 15/07/2016 ޙައްޤު ނިއުސް ޓީމް\n(މިއީ އިސްލާމީ ޚިލާފަތުގެ ދަޥްލަތުގެ “އަލް މަކްތަބަތުއް މަރުކަޒީ ލި މުތާބިޢަތުއް ދީވާނުއް ޝަރުޢިއްޔާ” އިން ރަސްމީ ތައްގަޑު ޖައްސަވައި ޙިޖުރީ ތާރީޙުން 25/08/1437 ގައި ނެރުއްވާފައިވާ ބަޔާން ނަންބަރު: 175 ގެ ތަރުޖަމާއެވެ. މި ބަޔާނުގައި ދަޥްލަތުންވަނީ މުރުތައްދުންނާއި އެއްބައިވެ ދަޥްލަތާއި ދެކޮޅަށް ހަނގުރާމަ ކުރާ ޖަމާޢަތްތަކާއި މެދު ދަޥްލަތުން ޤަބޫލުކުރާގޮތް ބަޔާން ކޮށްދެއްވާފައެވެ. ޙާއްޞަކޮށް ޖަބުހަތުއް ނުޞްރާ އާއި މެދުއެވެ. ހަމަ އެހެންމެ އެ ޖަމާޢަތްތަކަށް ތަކުފީރުކުރުމުން ހުއްޓޭ މީހާއާއި މެދު ދަޥްލަތުން ޤަބޫލުކުރާގޮތްވެސް ބަޔާންކޮށްދެއްވާފައިވެއެވެ.)\n[وَكَذَٰلِكَ نُفَصِّلُ الْآيَاتِ وَلِتَسْتَبِينَ سَبِيلُ الْمُجْرِمِينَ]\nތިމަން އިލާހު އާޔަތްތައް ބަޔާން ކުރައްވަނީ އެފަދައިންނެވެ. އެއީ ކުށްވެރިންގެ މަގު ބަޔާންވެ އޮތުމަށްޓަކައެވެ.(އަލް އަންޢާމް 55)\nހަމަކަށަވަރުން ސީރިޔާގެ އަލް ޤާއިދާ (ޖަބްހަތުއް ނުޞްރާ) އަދި އެމީހުންނާއި އެކުވާ ޖަމާޢަތްތަކުގެ ތެރެއިން އިސްލާމީ ދަޥްލަތާއި ހަނގުރާމަ ކުރާ ޖަމާޢަތްތަކާކީ ބާރުގެ ބޭނުން ކޮށް ﷲ ގެ ޝަރީއަތުން ޙުކުމް ކުރުމުން މަނާވެގެންފައިވާ އަދި ދިމިޤުރާތީ މަދަނީ ދަޥްލަތެއް ޤާއިމުކުރުމަށް އަވަސްވެފައިވާ މުރުތައްދުންނާއި އެއްބައިފައިވާ ބައެކެވެ. އަދި އެއްވެސް މީހަކު އެކަމުގައި ޝައްކެއް ނުކުރާނޭ، ޝަރީޢަތާއި އެއްގޮތަށް ޙުކުމް ކުރާ ދަޥްލަތް، އިސްލާމީ ދަޥްލަތާއި ދެކޮޅަށް އެކު އެކީގައި އެއް ޙަންދަޤެއްގައި އެމީހުން ހަނގުރާމަ ކުރެއެވެ. އަދި އެއާއި ދެކޮޅަށް ހަނގުރާމަ ކުރުމަށް ހުރިހާ ގޮތަކުން ހިތްވަރު ދެއެވެ. އަދި އެ ދަވްލަތުން ޙުކުމް ކުރަމުން އަންނަ ﷲ ގެ ޝަރީޢަތް ބަދަލުކޮށް ވަޟްއީ ޤާނޫނުތަކަށް ބަދަލުކުރުމަށްޓަކައި އެ ދަޥްލަތުގެ ބާރު ބިންމަތިން ފޮހެލުމަށް އަވަސްވެ ގަނެއެވެ.\nއަދި އެމީހުން މި ހުރިހާ ކަމެއް ކުރަނީ އިސްލާމީ ޚިލާފަތާއި ދެކޮޅަށް ދެވޭ ޞަލީބީ ހަމަލާތަކުގެ ނިވާފަތްގަނޑުގެ ދަށުގައި ތިބެއެވެ. އިސްލާމް ކަން ގެއްލޭ މިކަންތައް އަދި މިނޫންވެސް ކަންތައްތައް ވަނީ [ޝަރިޢަތަށާއި ޖިހާދަށް] ނިސްބަތްވާ މި ޖަމާޢަތްތަކުން ކޮށްފައެވެ. އަދި މި މިހުންވަނީ ޚިލާފަތުގެ ލަޝްކަރާއި ހަނގުރާމަ ކުރާ މުރުތައްދުންގެ އަސްކަރިއްޔާގައި ދެމި ތިބެފައެވެ. އެއުރެން މުރުތައްދުންގެ ކިބައިން އެއްކިބާއެއްވެސް ނުވެއެވެ. އަދި އެ މުރުތައްދުންނާއި އެމީހުންގެ ކުފުރުން ބަރީޢަވުމެއްވެސް އިޢުލާނެއް ނުކުރެއެވެ. އެއާއި ޚިލާފަށް އެމީހުން (މުރުތައްދުންނާއި) އިއްތިހާދުވެ އެމީހުންގެ ފަޅީގައި ތިބެތެވެ. އަނދިރި ކަމުގެ މައްޗަށް އަނދިރި ކަމެކެވެ.\nހަމަކަށަވަރުން އިސްލާމީ ދަވްލަތުންވަނީ އެއްވެސް މީހަކު ޝައްކު ކުރުމަށް ޖާގައެއް ނުވާފަދައިން މި ޖަމާޢަތްތަކުގެ ޝަރުޢީ ޙުކުމް ބަޔާން ކޮށްދީފައެވެ. އެއީ ކުފުރު އިޢުލާން ކޮށްފައިވާ މުރުތައްދު ބައިގަނޑު ތަކެއްކަމެވެ. އަދި އެމީހުންނާއި މެދު ޝުބުހަވާނޭ މިހާގެ ޖާހިލުކަން ފިލައި ހުއްޖަތް ޤާއިމުވާނޭފަދައިން އެމީހުންގެ ޙާލަތުވަނީ ބަޔާންކޮށްދީފައެވެ. މި ގޮތުން “އައްލަޖުނަތުލް މުފައްވަޟަ” އިން 8 ރަބީޢުލް އައްވަލް 1437 ގައި ނެރުއްވާފައިވާ ސާކިއުލާ ނަންބަރު: 21-7-N އަކީ މި ފަދަ ސާފުކޮށްދިނުމެކެވެ.\nއެހެންކަމުން އަހަރެމެންގެ ޖުންދުންގެ ތެރޭގައި، ޝަރީޢަތަށްޓަކައި އަހަރެމެން އެމީހުންނާ ދެކޮޅަށް ހަނގުރާމަކުރާ އަދި އެމީހުން އަހަރެމެންނާއި ދެ ކޮޅަށް ހަނގުރާމަ ކުރާ މީހުންގެ ތެރެއިން ފަރުދުންނަށް ތަކްފީރުކުރުމުން ހުއްޓުމަކީ ޤަބޫލުކުރެވޭނޭ ކަމެއް ނޫނެވެ. އަދި އިސްލާމީ ދަޥްލަތުގެ ޖުންދުންގެ ތެރެއިން މި ޖަމާޢަތްތަކަށް ތަކުފީރު ނުކުރާ މީހާގެ ކަންތައް އޭނާގެ އެންމެ އިސް އަމީރަށް ހުށަހެޅޭނެތެވެ. އަދި އޭނާގެ މައްޗަށް އެ ތުހުމަތު ކުރެވުނު ކަންތައް ޔަޤީންކުރެވޭނެއެވެ. އަދި އޭނާ އެ ޖަމާޢަތްތަކުގެ ޙާލާއި މެދު ޖާހިލުވެގެންވާނަމަ ބަޔާން ކޮށްދެވޭނެއެވެ. އަދި މިއަށްފަހުވެސް އޭނާ (އެބައިމީހުންނަށް) ތަކުފީރު ކުރުމުން ހުއްޓޭ ނަމަ އެނާގެ ކަންތައް ތަޢުބާއާއި ބެހޭ ކޯޓަށް ހުށައެޅޭނެއެވެ.\nޚަވާރިޖުންގެ ބައެއް ޢަޤީދާ ޢަޤީދާ މުރުތައްދުން ޖަބަހަތުއްނުޞްރާ\nކުޑަކުދިންނަށް ޙާއްޞަ ދުޢާ އެޕްލިކޭޝަނެއް އިސްލާމީ ޚިލާފަތުގެ ދަވްލަތުން ތަޢާރަފުކޮށްފި


އެއްވެސް ބަހަނާއެއް ނެތް، އޮތީ މޮޅުވުން - ލިއްޕީ - Maldives Football\nވޯލްޑް ކަޕް ކޮލިފައިން އައިއޯއައިޖީ 2019 ޔުއެފާ އަންޑަރ 15 ޕްރިމިއާ ލީގު ޗެރިޓީ ޝިލްޑް\nޗައިނާ ކޮމޮރޮސް މަޔޮޓޭ ދަ ގްރޭންޑް ސކ ބޫޓާން އ15 ރިޔޫނިއަން ގުއާމް\nލިއްޕީ މިރޭ ނޫސްވެރިންގެ ސުވާލުތަކަށް ޖަވާބު ދެނީ (ފޮޓޯ؛ އިބްރާހިމް ފާއިދު)\nއެއްވެސް ބަހަނާއެއް ނެތް، އޮތީ މޮޅުވުން - ލިއްޕީ\nއެމްއެފް ނިއުސް09 ސެޕްޓެމްބަރ 2019 20:19\nމާލެ، ދިވެހިރާއްޖެ - ފީފާ ވޯލްޑް ކަޕް ކޮލިފައިންގައި މާދަމާ ރޭ ރާއްޖެ އާއި ދެކޮޅަށް ޗައިނާ ނިކުންނައިރު އެއްވެސް ބަހަނާއެއް ނެތް ކަމަށާއި ބޭނުންވަނީ މި މެޗުން ތިން ޕޮއިންޓް ހޯދުން ކަމަށް ޗައިނާގެ ކޯޗް މާސެލޯ ލިއްޕީ ބުނެފި އެވެ.\n"މިއީ މި ފަހަރުގެ ކޮލިފައިންގައި ޗައިނާ ކުޅޭ ފުރަތަމަ މެޗް އަދި މިއީ ވަރަށް މުހިންމު މެޗެއް. އަހަރުމެންގެ މިއޮތީ ވަރަށް ބޮޑު އަމާޒެއް ކަނޑައަޅާފަ އެއީ، ކޮލިފައިންގެ އަނެއް ބުރަށް ދިއުން. އެހެންކަމުން އެކަން ހާސިލުކުރުމަށް މެޗުން މޮޅުވެ ޕޮއިންޓްތަކެއް ހޯދަން އެބަޖެހޭ. އަހަރުމެން ވިސްނަނީ އިދިކޮޅަށް ނިކުންނަ ޓީމަކަށް ނޫން. މެޗުން ތިން ޕޮއިންޓް ލިބޭނެ ގޮތަކަށް." 2006 ވަނަ އަހަރުގެ ފީފާ ވޯލްޑް ކަޕް އިޓަލީ އަށް ކާމިޔާބުކޮށްދިން ކޯޗް ބުންޏެވެ.\n"ރާއްޖޭގެ މޫސުމާއި ގޮނޑުދޮށުގެ ވާޙަތަކާއި ދަނޑުގެ ހާލަތުގެ ވާހަކަ ދައްކާކަށް އަހަރެން ބޭނުމެއް ނޫން. ދަނޑުގެ ވިނަގަނޑު ރަގަޅު ލައިޓިންގެ މައްސަލައެއް ނެތް. އެއްވެސް ޝަކުވާއެއް ނެތް. ބޭނުންވަނީ މާދަމާގެ މެޗުން ތިން ޕޮއިންޓް."\nޗައިނާގެ ގުއަންޗޯގައި އެންމެ ފަހުން ބޭއްވި ފަރިތަކުރުންތަކާއި ގުޅޭ ގޮތުން މޯލްޑިވްސްފުޓްބޯލް އިން ކުރި ސުވާލަށް ޖަވާބު ދެމުން ލިއްޕީ ބުނީ އެއީ ވަރަށް މުހިންމު އަދި ކާމިޔާބު ދުވަސްތަކެއް ކަމަށެވެ.\n"އެއީ ވަރަށް ހިތްހަމަޖެހޭ ޓްރޭނިން ސެޝަންތަކެއް އަހަރެންނަށްވެސް އަދި ކުޅުންތެރިންނަށްވެސް. ޓީމުގެ ހުރިހާ ކުޅުންތެރިން ޓީމާއި ގުޅިފައިވަނީ މީގެ ހަފްތާއެއް ކުރިން އެ ކުޅުންތެރިންގެ ކްލަބްތައް ޗައިނާގެ ލީގުގައި ކުޅެންޖެހުމުގެ ސަބަބުން. ނަމަވެސް ޓީމު މިއޮތީ ރަގަޅު ހާލަތެއްގައި." ތަޖުރިބާކާރު ކޯޗް ލިއްޕީ ބުންޏެވެ.\nލިއްޕީ އިތުރަށް ބުނެފައިވަނީ ޗައިނާގެ ރަށްވެހިކަން ދާދި ފަހުން ދިފައިވާ އެލްކެސަން އަކީ މިހާރު ޗައިނާގެ ކުޅުންތެރިއެއް ކަމަށާއި އެހެންކަމުން އޭނާއަށް ޓީމުގެ ތެރޭގައި އެއްވެސް ތަފާތެއް ނެތް ކަމަށާއި އަދި މި ހުރިހާ ކުޅުންތެރިންނަކީވެސް ކްލަބްތަކަށް އެއްކޮށް ކުޅޭ ކުޅުންތެރިންތަކެއް ކަމުން އެއްވެސް އުނދަގުލެއް ކުރިމަތިނުވާނެ ކަމަށެވެ.\nމައުލޫމާތު ލިބިފައިވާ ގޮތުގައި މާދަމާގެ މެޗަށް ޗައިނާގެ 1200 އެއްހާ ސަޕޯޓަރުން ދަނޑަަށް ވަންނާނެއެވެ. އަދި މަޖީދީ މަގުގެ ސިޑިބަރި ޗައިނާގެ ސަޕޯޓަރުންނަށް ހާއްސަ ކުރެވިފައިވާއިރު ޗައިނާގެ ގުއަންޗޯ އެވަރގްރޭންޑް އިން ވަނީ ޗައިނާގެ ވަރަށް ގިނަ ސަޕޯޓަރުން ސްޕޮންސަރ ކޮށްފަ އެވެ.\nރާއްޖެ އާއި ޗައިނާ ކުޅޭ މެޗް ފެށުމަށް ހަމަޖެހިފައިވަނީ މާދަމާ ރޭ 8 ޖަހާއިރު އެވެ.\nޒުވާން ދެ ޓީމު ދެވަނަ އަދި ތިންވަނަ ޑިވިޝަނަށް\nބޫޓާން ބަލިކޮށް ރާއްޖެ ތިންވަނަ ހޯދައިފި\nބޫޓާނާއި އެއްވަރުކޮށް ފުރަތަމަ ފަހަރަށް ރާއްޖެ ސެމީ އަށް\nވިކްޓަރީގެ ވާހަކަތަކަކީ ހަގީގަތެއް ނޫން: ބައްސާމް


Fati aai Adama Spain squad ah | Mihaaru\nސްޕެއިން ޓީމުގައި ހިމެނުނު ފާޓީ (ކ) އާއި އެޑަމާ.-- ފޮޓޯ: އޭއެފްޕީ\nފާޓީ އާއި އެޑަމާ ސްޕެއިން ސްކޮޑަށް\n21 އޯގަސްޓް 2020 - 07:44\nމެޑްރިޑް (އޮގަސްޓް 21) - އަންނަ މަހު ފަށާ ފީފާ ނޭޝަންސް ލީގުގެ ފުރަތަމަ މެޗުތަކަށް ނެގި ސްޕެއިން ގައުމީ ޓީމުގެ ސްކޮޑުން ވުލްވްސްގެ އެޑަމާ ޓްރައޮރޭ އާއި ބާސެލޯނާގެ އަންސޫ ފާޓީ އަށް ފުރުސަތު ދީފި އެވެ.\nއެޑަމާ އާއި ފާޓީގެ އިތުރުން ސްޕެއިންގެ ސީނިއާ ޓީމުން ފުރަތަމަ ފަހަރަށް ފުރުސަތު ހޯދި އަނެއް ދެ ކުޅުންތެރިންނަކީ މެންޗެސްޓާ ސިޓީގެ އެރިކް ގާސިއާ އާއި ފެރާން ޓޮރޭޒް އެވެ.\nސްޕެއިން 21 އަހަރުން ދަށުގެ ގައުމީ ޓީމަށް ކުޅުނު އެޑަމާ އަށް ސްޕެއިންގެ ސީނިއާ ޓީމުން މިދިޔަ އަހަރު ނޮވެމްބަރު މަހު ވެސް ފުރުސަތު ދިނެވެ. އެކަމަކު އެ ފަހަރު އަނިޔާގެ ސަަބަބުން ޓީމާ ވަކިވާން ޖެހުނީ އެވެ. އެޑަމާ ބޭނުންނަމަ އާއިލީ ގޮތުން އޭނާއާ ގުޅުން އޮތް މާލީ ގައުމީ ޓީމަށް ކުޅުމުގެ ފުރުސަތު ވެސް އެބައޮތެވެ. އެކަމަކު ސްޕެއިނުގެ މީޑިއާ ރިޕޯޓްތައް ބުނާގޮތުން އެޑަމާގެ ވިސްނުން މިހާރު ހުރީ ސްޕެއިން ޓީމަށް ކުޅޭށެވެ.\nބާސެލޯނާގެ ލަ މާސިއާގައި ޔޫތު ކެރިއަރު ހޭދަކުރި ނަމަވެސް އެޑަމާ އަށް ސީނިއާ ޓީމުން ފުރުސަތު ނުލިބޭތީ އޭނާ އެންމެ ފުރަތަމަ ބަދަލުވި އިނގިރޭސި ކްލަބަކީ އެސްޓަން ވިލާ އެވެ. އޭގެ ފަހުން މިޑްލްސްބަރާ އަށް ކުޅުމަށް ފަހު މިހާރުގެ ކްލަބް ވުލްވްސްއާ ގުޅުނީ މީގެ ދެ އަހަރު ކުރިންނެވެ. އޭނާ އަންނަނީ އެ ޓީމުގައި ފާހަގަކޮށްލެވޭ މޮޅު ކުޅުމެއް ދައްކަމުންނެވެ.\n"މިދިޔަ ދެ ސީޒަނަށް ބަލާއިރު އިނގިރޭސި ޕްރިމިއާ ލީގުގައި އެންމެ ބޮޑު ކުރިއެރުމެއް ހޯދި އެއް ކުޅުންތެރިއަކީ އެޑަމާ. އޭނާ ކޮންމެ ގޮތެއްވިޔަސް މި ޓީމަށް މުހިއްމު،" ސްޕެއިނުގެ ކޯޗު ލުއިސް އެންރީކޭ ބުންޏެވެ.\nއުމުރުން 17 އަހަރުގެ ފާޓީ އަށް ބާސެލޯނާ ސީނިއާ ޓީމުން ފުރުސަތު ލިބުމާ އެކު އޭނާ ލައްވައި ސްޕެއިން ޓީމަށް ކުޅުވަން ސްޕެއިނުގެ ފުޓްބޯޅަ ފެޑެރޭޝަނުން މަސައްކަތް ފެށި އެވެ. ޕޯޗުގީސް ކޮލޮނީއެއްގެ ގޮތުގައި މީގެ ކުރިން އޮތް ގިނީ ބިސާއު އަށް އުފަން ފާޓީ އަށް ސްޕެއިން ރަށްވެހިކަން ދިނީ މިދިޔަ އަހަރު ސެޕްޓެމްބަރު މަހު އެވެ. އޭނާ ވަނީ އެ ފަހުން ސްޕެއިން 21 އަހަރުން ދަށުގެ ޓީމަށް ކުޅެފަ އެވެ.\nމި ސީޒަނުގައި ބާސެލޯނާ އަށް 33 މެޗުން އަށް ގޯލު ޖަހައިދިން ފާޓީ ވަނީ ގިނަ ރެކޯޑްތަކެއް ވެސް ގާއިމްކޮށްފަ އެވެ.\n"މި ސީޒަނުގައި މެސީ އަށް ފަހު ސްޓެޓިސްޓިކްސް އިން ދައްކާ ގޮތުގައި ބާސެލޯނާ އަށް މަދު މެޗު ކުޅެގެން އެންމެ ލަނޑު ޖެހުމުގެ ރަނގަޅު ރެކޯޑެއް އޮތީ ފާޓީ އަތުގައި. އެހެންވީމަ އޭނަ އަށް މި ޓީމުން ފުރުސަތު ދޭން ނިންމީ،" ފާޓީ ނެގި ސަބަބު އެންރީކޭ އޮޅުންފިލުވައިދިނެވެ.\nމިދިޔަ ނޮވެމްބަރު މަހު ސްޕެއިން ޓީމާ ދެ ވަނަ ފަހަރަށް ހަވާލުވި އެންރީކޭ ބުނީ އޭނާ ޓީމަށް ނަގަން ބޭނުންވާ އިތުރު ކުޅުންތެރިން ވެސް އެބަތިބި ކަމަށާއި އެހެން ނަމަވެސް އެކަން ކުރެވޭނެ ގޮތެއް ނެތުމުން ވަކި އަދަދަކަށް ކުޅުންތެރިން ނެގީ ކަމަށެވެ.\nނޭޝަންސް ލީގުގައި އަންނަ މަހު ތިން ވަނަ ދުވަހު ސްޕެއިން ރަށުން ބޭރުގައި ކުޅޭނީ ޖަރުމަނާ ދެކޮޅަށެވެ. އޭގެ ތިން ދުވަސް ފަހުން އަމިއްލަ ދަނޑުގައި ޔޫކްރޭނާ ބައްދަލުކުރާނެ އެވެ. ނޭޝަންސް ލީގުގެ މެޗުތައް ވެސް ކުޅެން ހަމަޖެހިފައިވަނީ ސަޕޯޓަރުން ނުވައްދަ އެެވެ.\nއިތުރު ލިޔުންތައް ސްޕެއިންގެ ގައުމީ ޓީމް


Iyasha ge Hunaruveri Masakkathuge Ran Dhoadhi- Manadhoo Thaareekh Ujaalaa Koffi! | Atoll News\nފުރަތަމަ ޞަފްޙާ ކޮލަމް ކާމިޔާބު ވިޔަފާރި ވެރިޔާ\nއިޔާޝާގެ ހުނަރުވެރި މަސައްކަތުގެ ރަން ‘ދޯދި’ – މަނަދޫ ތާރީޚު އުޖާލާކޮށްފި\nޝާއިޢުކުރީ: އާދަމް ޒިދާން ޖޫން 3, 2021, 19:35\nއަންހެންކަނބަލުން ކޮށްއުޅުނު އަތްތެރި މަސައްކަތްތަކަށް ބަލައިލާއިރު، ހިރު ގެތުމާއި، ބޯވަޅުގައި ހިރުއަޅައި ބޯވަޅު އެޅުން ފަދަ މަސައްކަތްތަކާއި، މާޖެހުމުގެ މަސައްކަތް ފާހަގަ ކޮށްލެވެއެވެ. މިފަދަ މަސައްކަތްތައް ބޭނުންކޮށްގެން ލައިއުޅުނު ލިބާސްތައް ލައިއުޅުން މިވަނީ ނެތިދިއުމާއި ހަމައިގައެވެ. މިހާރު ޚާއްސަ ދުވަސްތަކުގެ ރަސްމިއްޔާތުތަކުގައި ކަސަބު ބޯވަޅުއެޅި ދިވެހި ލިބާހެއް މީހަކުލާފާނެއެވެ. ނަމަވެސް ޙަޤީޤީ އަތްތެރި މަސައްކަތުން ތައްޔާރުކޮށް ހިރު އަޅާލާފައިވާ ބޯވަޅެއް މިޒަމާނުގައި ފެންނާނީ ވަރަށް މަދުންނެވެ. މާޖެހުމުގެ މަސައްކަތްވެސް މިހާރު ފެންނަމުން ދަނީ މެޝިނަރީ ބޭނުންކޮށްގެން ކުރާތަނެވެ. އެހެންކަމުން އެފަދަ މަސައްކަތް ތަކުގެ ޒަމާނީ އުފެއްދުންތައް ނުނެރެވިއްޖެނަމަ، ދިވެހީންގެ ތެރެއިން އެފަދަ އަތްތެރި މަސައްކަތްތައް ނެތިދިއުމަކީ ހިނގުން އެންމެ ގާތްކަންތަކެވެ. ޒަމާން ބަދަލުވުމުން މިފަދަ މަސައްކަތްތަކުގެ އުފެއްދުންތައް ޒަމާނާއި އެއްގޮތަށް ބަދަލުކޮށްލުމަކީ އަދި މާތަފާތު ހުނަރެކެވެ. މިކަން ކުރެވޭނީ ހުނަރުވެރި، ވިސްނުންތެރި މީހުނަށެވެ. މަސައްކަތުގެ އަހުލުވެރީންނަށެވެ.\nނ. މަނަދޫއަށް އުފަން ފާޠިމަތު އިޔާޝާއަކީ، މާޖެހުމުގެ ޒަމާންވީ މަސައްކަތް، ވަރަށް ތަފާތު ޒަމާނީ ގޮތަކަށް ދިރުވާ، އެމަސައްކަތުގައި ކުރިއަރަމުން އަންނަ ވަރަށް ހުނަރުވެރި ޒުވާނެކެވެ. އިހުގައި މާޖަހައި އުޅުނީ، ފޮތިގަނޑުގަނޑުގައި ރޮދިން މާގަނޑު ނުވަތަ ވެޔޮގަނޑު ގޮތަށް ރޮދިޖަހައިގެނެވެ. ބާލީހު އުރަ ނުވަތަ ޚިތާނުކުރާ ފޮތިގަނޑުފަދަ ތަކެތީގައެވެ. ފަހަކަށް އައިސް، މާޖަހާ ގޮތަށް، ސުކޫލު ބެޖުގައި ރޮދި ޖަހާއުޅެއެވެ. އިނގިރޭސި ބަހުންނަމަ، މިދަންނަވަނީ އެމްބްރޮއިޑަރީގެ ވާހަކައެވެ. މާޖެހުމަށް ދިވެހިބަހުގައި މާޖެހުން ކިޔާފައި އޮންނަނީ، އޭރު މުޅީންވެސް، ރޮދި ބޭނުންކޮށްގެން ކުރަހާ ކުރެހުމަކީ މަލެއް ނުވަތަ، މާގަނޑެއް ނުވަތަ މާވެޔޮގަނޑެއް ފަދަ އެއްޗެހި ކަމުގައި ވާތީކަމުގައިވެސް ވެދާނެއެވެ.\nމިމަސައްކަތް އޭރު ބޭނުންކުރި ގޮތާއި ޚިލާފަށް، އިޔާޝާ މިމަސައްކަތް ކުރަމުން އަންނަނީ، މިޒަމާނުގައި ޒުވާނުންގެ ތެރޭގައިވެސް، މާޖެހުމުގެ އުފެއްދުންތައް ބޭނުންކުރާހިތްވާފަދަ ގޮތަކަށެވެ. މާޖެހުމުގެ ރޮދިތަކުގެ ކުލަވަރުން ހިތްހަމަ ޖެހުން ގެނުވަނީ، ތަފާތު އެކި މަންޒަރުތައް ރޮދީން ދައްކުވާލައިގެންނެވެ. ބާލީހު އުރައާއި ސުކޫލު ބެޖު ނުވަތަ ޚިތާނީ ފޮތިގަނޑުގައި ޖަހާ މާގަނޑެއްގެ ބަދަލުގައި، ކޮޓަރީގެ ފާރު ޒީނަތްތެރި ކޮށެލެވޭނެ ފަދަ ގޮތަކަށެވެ. ނުވަތަ ރައްޓެއްސަކަށް، ރީތިކޮށް ތަނެއްގައި އެލުވާލާފައި ނުވަތަ ހަރުކޮށްލާފައި ބައިންދާލެވޭނެފަދަ ހަދިޔާއެއްގެ ގޮތުގައި ދެވޭނެ ގޮތަށެވެ. ކައިވެނީގެ ރަނުގެ ގޮތުގައި، ގިނަ ދުވަހަށް ފެންނާނެހެން ބަހައްޓާލެވޭނެ އެއްޗެއް، ނުވަތަ ރަނުގެ ރަމްޒެއްގެ ގޮތުގައި، ފެންނާން ހުންނާނެ ރީތި އެއްޗެއްގެ ގޮތުގައި ބޭނުންކުރެވޭނެ ގޮތަށެވެ. މިޒަމާނުގައި ފަހާފޮށި ބޭނުންކޮށްގެން މާޖެހުމުގެ މަސައްކަތްތައް (އެމްބްރޮއިޑަރީ) ކޮށްއުޅުނުކަމުގައި ވިޔަސް، އިޔާޝާ މިމަސައްކަތް ކުރަނީ، ފަހާފޮށިފަދަ އެއްވެސް މެޝިނެއް ބޭނުން ނުކޮށެވެ. އަތުން ފަހާ ތިނޯހަށް ރޮދިލައްވައިގެން، އަތުން ކުރާ އަތްތެރި މަސައްކަތެއްގެ ގޮތުގައެވެ.\nސައިންސްގެ ދާއިރާއިން ބަޔޮލޮޖީއިން މަތީ ތަޢުލީމު ޙާސިލްކޮށްފައިވާ އިޔާޝާ މާޖެހުމުގެ މަސައްކަތަށް ޝައުޤު އުފެދުނު ގޮތާއި އޭނާގެ މަސައްކަތާއި ގުޅޭ މަޢުލޫމާތު ކިޔާލަދިނެވެ. އިޔާޝާ ބުނި ގޮތުގައި އޭނާ މިކަމަށް ޝައުގު އުފެދުނީ، ގޭގައި ހުރެގެން ކުރެވޭނެ މަސައްކަތެއް ބެލުމުގެ ތެރެއިން، ހޯދި ހޯދުންތަކުން ފެނުނުއިރު، މިމަސައްކަތް ބަލާލަން ކަމުގޮސްފައި، ކުޑަ ރައުސްމާލަކުން ފެށޭނެ ކަމަކަށްވާތީއެވެ. ” ޕިންޓަރެސްޓުން ބެލީ ގޭގަ ހުރެގެން ކުރެވޭނެ ކަންތައްތަކެއް. ދެން އޭރު ރާއްޖޭގަ އެގޮތައް ހޫޕްގަ މާ ޖަހާފަ ހުންނަކަން ނޭނގޭތިއްޔާ، ކުޑަ އިންވެސްޓަކުން ފެށޭ ކަމެއް ވީމަ ޓްރައި ކޮއްލީ. ދެން ބަލާލަން ވަރަށް ކަމުދާތީ.. “ އިޔާޝާ ބުންޏެވެ. މަސައްކަތަށް ޝައުގު އުފެދުމާއިއެކު، މަސައްކަތް ދަސްކުރަންފެށީ ޕިންޓަރެސްޓާޢި، ކަމާއި ގުޅޭ ވީޑިއޯތައް ބަލައިގެންނެވެ. އަދި އިޔާޝާގެ މަންމަގެ ފަރާތުންވެސް މިކަމުގެ ވަރަށް ގިނަ އުކުޅުތައް ދަސްވިކަމުގައި އިޔާޝާ ބުނެއެވެ. އަދި މީގެ އިތުރުން މިކަމުގައި އަމިއްލައަށް ހެދޭ ގޯސްތަކަށް ބަލައިގެންވެސް އިތުރަށް ދަސްކުރީއެވެ. މަސައްކަތް ވިޔަފާރީގެ ގޮތުގައި ފަށައިގަތުމުގެ ކުރީން ހައެއްކަ މަސްދުވަހު މަސައްކަތް ދަސްކުރުމުގައި އުޅެފައިވާނެކަމުގައި އިޔާޝާ ބުނެއެވެ. އަދި އޭނާ މިކަމަށް ޝައުޤު އުފެދި ދަސްކުރުމުގެ މަސައްކަތް ފެށީ އޭނާ ތަޢުލީމު ޙާސިލްކުރަން އުޅުނު ދުވަސްވަރުއެވެ.\nނަމަވެސް އޭރު މިކަން އޭނާ ފެށީ މިމަސައްކަތަށް ހުސްވެގެން ހުރުމަކަށް ނޫނެވެ. ނަމަވެސް މިހާރު މިމަސައްކަތުގައި އުޅުން އޭނާއަށް މާކަމުދެއެވެ. “ކިޔެވި އިރު ކުރަންފެށި ކަމެއް މީ. އޭރު ފެށީ ހުސް މިމަސައްކަތައް ހުސްވެގެން ހުންނާކަށް ނޫން. މިހާރު މި ގޮތް މާ ކޮންވީނިއެންޓްއީ.” :އިޔާޝާ.\nއިޔާޝާއަށް ފެންނަން ފެށިފަހުން ޢާއިލާތެރޭގައި އަތުން މާޖަހާތީ ނުފެނުނު ނަމަވެސް، މެޝިން އެމްބްރޮއިޑަރީގެ މަސައްކަތް ކުރާތީ ފެނުނު ކަމުގައި އިޔާޝާ ބުނެއެވެ. ނަމަވެސް މިފަދަ މަސައްކަތެއް ޑެކަރޭޝަނަށް ބޭނުން ކުރެވޭނެ ކަމުގެ ޚިޔާލު އޭރަކު ނާދެއެވެ. ވިޔަފާރީއެއްގެ ގޮތުގައި މިކަން ކުރުމަށް އިޔާޝާ ނިންމީ، މިކަމަށް ޝައުގު އުފެދި، މިއީ ވަރަށް ‘ޔުނިކް’ މަސައްކަތެއްގެ ގޮތުގައި ފެނި، ކުޑަ ޚަރަދަކުން ފެށޭނެ ކަމެއް ކަމުގައި ފެނިގެނެވެ. އަދި މިކަމުގައި ބެލީ ވީހާވެސް މީހުނަށް ކަމުދާނެކަހަލަ، ގޭގައި ހުރެގެން މަސައްކަތް ކޮށްގެން ޢާމްދަނީވެސް ހޯދޭނެ ގޮތެކެވެ. އިޔާޝާގެ މިވިސްނުމާއި އެކު، ވަރަށް އުންމީދުގައި ފެށި މިމަސައްކަތަށް މިހާރު އަންނަނީ ވަރަށް ބޮޑު ތަރުޙީބެއް ލިބެމުން ކަމުގައި އޭނާ ބުންޏެވެ. “ކުޑަ އިންވެސްޓަކުން ކުރެވޭ ޔުނިކް ކަމަކަށް ވީމަ! ދަސްކުރަން ފެށިއިރު ރާއްޖޭގަ މިކަން ކުރާ ކަމެއް ނޭނގެ. ދެން ބިޒްނަސްއެއް ގޮތަށް ނުފަށަނިސް2ޕޭޖެ ވަރު ފެނުން.” -އިޔާޝާ- މަސައްކަތް ދަސްކުރުމުގެ ގޮތުން ތައްޔާރުކުރާ ތަކެތީގެ ފޮޓޯ އިޔާޝާ އައީ އޭނާގެ ޕާރސަނަލް އިންސްޓަގްރަމް އެކައުންޓަށް ލަމުންނެވެ. އަދި މިގޮތުން ހިއްސާ ކުރާ މަސައްކަތްތައް ފެނި މީހުނަށް އެމަސައްކަތް ވަނީ ކަމުގޮސްފައެވެ. މިގޮތުން އެންމެ ފުރަތަމަ ދެ އޯޑަރެއް ޢާއިލާ ތެރެއިން ލިބުނެވެ. އަދި މާޖަހައިގެން ކުރި މަސައްކަތް އެކުލަވާލާއިގެން ތައްޔާރުކޮށްފައިވާ ބުރެއްގެ ފޮޓޯ އޭނާގެ ފޭސްބުކުގައި ހިއްސާ ކުރިއެވެ. އަދި އެޕޯސްޓް ޕްރޮމޯޓްކޮށްގެން އޭނާގެ ވިޔަފާރީގެ ފުރަތަމަ ކަސްޓަމަރު ލިބިގެން ފެށި ވިޔަފާރި މިހާރު ވަނީ ފުޅާވެފައެވެ. މިހާރު ދޮޅުމަހެއްހާ ދުވަހަށް އަބަދުވެސް އޮންނަނީ ބުކްވެ ނިމިފައިކަމުގައި އިޔާޝާ ބުނެއެވެ.\nއިޔާޝާގެ މާޖެހުމުގެ މިހިތްގައިމު އުފެއްދުންތައް ބޭނުންވާ ފަރާތްތަކަށް އޮތް އެންމެ ހިތްގައިމު އެއްކަމަކީ ކަސްޓަމަރުން ހިތްހަމަ ޖެހޭފަދަ ފުރުސަތުތަކެއް އޯޑަރު ކުރުމުގައި ލިބިފައި ވުމެވެ. މިގޮތުން ކަސްޓަމަރ، މިފަދަ އެއްޗެއް ބޭނުންވެއްޖެ ނަމަ، ފޭސްބުކް ނުވަތަ އިންސްޓަގްރާމްގެ ‘dhoadhi.mv’ ޕޭޖަށް،\nމެސެޖުކޮށް، އެމީހަކު ރަމްޒުކުރަން ބޭނުންވާ ކަމެއް، ނުވަތަ އުފެއްދުން ބޭނުން ކުރަން ބޭނުންވާ ކަންތައް ބުނެލުމުން، ތަފާތު ޑިޒައިންތަކެއް އިޔާޝާ ތައްޔާރުކޮށްލައެވެ. އަދި އޭގެތެރެއިން ކަސްޓަމަރ އެންމެ ހިތްހަމަ ޖެހޭ ޑިޒައިނަކަށް މާޖަހައި، ބުރު (ހޫޕް) ތައްޔާރުކޮށްލަދެއެވެ. އެއީ ކަސްޓަމަރ އެއުފެއްދުމެއް ބޭނުންވާ ދުވަހަށް ބުކް ކުރެވެން އޮތްނަމަ، އެދުވަހަކަށް ބުކް ކުރުމުން ކަސްޓަމަރ އެޑްވާސް ފައިސާ ދެއްކުމުންނެވެ. މީގެ އިތުރުން ކަސްޓަމަރ ދޭ ޑިޒައިންތަކަށްވެސް އިޔާޝާ މާ ޖަހައިދެއެވެ. އެހެންކަމުން، ކައިވެނީގެ ރަނެއް، ނުވަތަ ދެމަފިރިއެއްގެ ލޯބި ރަމްޒުކޮށްލަން ބޭނުންވާ މީހުނަށް މި ހިތްގައިމު އަތްތެރި މަސައްކަތުގެ އުފެއްދުންތައް ވަރަށްވެސް އެކަށީގެން ވެއެވެ.\nއިޔާޝާ ބުނި ގޮތުގައި މިފަދަ އުފެއްދުންތަކުގެ އޯޑަރު ގިނައިން ލިބެނީ މީހުނަށް ހަދިޔާއަށް ދިނުމުގެ ގޮތުންނެވެ. އަދި ކައިވެނީގެ ރަނުގެ ގޮތުގައި ނުވަތަ ރަނުގެ ރަމްޒެއްގެ ގޮތުގައި، އަދި ފާރުތައް ޒީނަތްތެރިކޮށްލަން ފާރުގައި ހަރުކޮށްލުމަށް ބޭނުންކުރުމަށްވެސް މިފަދަ އުފެއްދުންތަކަށް އޯޑަރު ލިބެއެވެ. ހޫޕްގައި މާޖެހުމުގެ އިތުރުން ތުއްތު ކުދިންގެ ހެދުންކޮޅު ފަދަ ތަކެތީގައިވެސް މިގޮތަށް އަތުން މާޖަހައިގެން، ކުރެހުންތަކާއި ލިޔުންކޮޅުތަކުން ޖަރީކޮށްލުމުގެ ހުނަރު އިޔާޝާ އަންނަނީ ބޭނުންކުރަމުންނެވެ. ” ހަމަ ޑީ.އެމް ކޮށްލީމަ މިކޮޅުން ބުނެލަދޭނަން އެ ބޭނުންވާ ޑޭޓް އެވައިލެބްލްތޯ ނޫންތޯ. އެވައިލެބްލް އިއްޔާ ކަސްޓަމާރ އެޑްވާނސް ޕޭ ކޮށްލީމަ ހަމަ އެ ޑޭޓް އެއް އެ ކަސްޓަމަރ އަކަށް ބުކް ކޮށްލަދެނީ.” ” އާއްމުކޮށް ގިފްޓަށް ދޭން ހަދުވަނީ. ކައިވެނީގެ ރަންވެސް ނޫނީ ހަމަ ވޯލް ޑެކަރ އަށް ބޭނުން ކުރަންވެސް ހަދުވަ.” -އިޔާޝާ-\nމާލެ ނޫން އަތޮޅުތެރޭގެ ރަށެއްގައި ހުރިކަމުގައިވީނަމަވެސް، ތަފާތު ހުނަރުވެރި މަސައްކަތެއްކޮށްގެން ގޭގައި އިނދެ ޢާމްދަނީ ހޯދައި، އަންހެން ކަނބަލުންނަށްވެސް ކުރިއެރިދާނެކަން އިޔާޝާ އަންނަނީ ސާބިތުކޮށްދެމުންނެވެ. އޭނާގެ އުފެއްދުންތައް ނ އަތޮޅުގެ ރަށްތަކަށްވެސް ޑެލިވަރ ކޮށްދޭއިރު، ގްރޭޓަރ މާލޭގެ ސަރަޙައްދު ތަކަށްވެސް ޑެލިވަރ ކޮށްދެއެވެ. މާޖެހުމުގެ މި ކަވި މަސައްކަތް އިޔާޝާ ކުރަމުން އަންނަނީ އޭނާގެ ލޯބިލޯބި ކުޑަ ދަރިފުޅުވެސް ބަލަމުންނެވެ.\nހީވާގި ކަމާއިއެކު މި ހުރިހާކަމެއް ކުރަމުން އަންނނީ އޭނާގެ ލޯބިވާ ފިރިމީހާގެ އެހީތެރިކަމާއެކު، ދެމީހުންވެސް ދެމީހުންގެ މަސައްކަތަށް ވަގުތު ދީގެން ކަމުގައި އިޔާޝާ ބުނެއެވެ.\nއެންމެ ފުރަތަމަ މިމަސައްކަތް ފަށައިގަތް އިރު އިޔާޝާއަށް އެންމެ އުނދަގޫވީ އެއްކަމަކީ، އޭރު އެހާ ރަނގަޅަށް މަސައްތް ނޭނގޭތީ، އެކަމަށްދާ ވަގުތު ގިނަވެފައި، ކަމަށް ބޭނުންވާ ސާމާނު ރާއްޖެއިން ގަންނަން ނުލިބޭތީއެވެ.\nއަދި މިހާރުވެސް އޮތް އެންމެ ބޮޑު ދައްޗަކީ މިކަމަށް ބޭނުންވާ ސާމާނު ހޯދުމުގައި ދިމާވާ ދަތިތަކެވެ. ރަށުން މިތަކެތި ނުލިބޭއިރު، ރާއްޖެއިންވެސް ފަސޭހައިން ހެޔޮ އަގުގައި ސާމާނު ލިބެން ނުހުރުމެވެ.\nމިމަސައްކަތް ފެށި އިރާއި އަޅާބަލާއިރު، މަސައްކަތުގެ އަވަސްމިނާއި، ފެންވަރަށް ބަލާއިރުވެސް މިހާރު ވަރަށް ބޮޑުތަން ރަނގަޅުކުރެވިއްޖެ ކަމުގައި އިޔާޝާ ޤަބޫލުކުރެއެވެ. ނަމަވެސް އިޔާޝާ ޤަބޫލުކުރާ ގޮތުގައި އަދިވެސް އޭނާ އަންނަނީ މިކަން އިތުރަށް ދަސްކޮށް، މަސައްކަތް އިތުރަށް ފައްކާ ކުރުމަށް މަސައްކަތް ކުރަމުން ކަމުގައިވާތީ، އެހެން މީހުނަށް މިމަސައްކަތް ދަސްކޮށްދިނުމަށް ކޯސްތައް ބޭއްވުން ފަދަ ކަންކަން ކުރެވޭ ހިސާބަށް އަދި ފޯރާފައެއް ނުވެއެވެ. ނަމަވެސް މީހަކު ސުވާލުކޮށްފިނަމަ، މިހާރުވެސް އޭނާއަށް އެނގޭ މިންވަރުން، ވަރަށް ހާމަކޮށް އެއެއްޗެއް އެމީހަކަށް ބުނެދޭ ކަމުގައި އިޔާޝާ ބުނެއެވެ.\nއިޔާޝާ ނެރުނު އެންމެ ފުރަތަމަ މަސައްކަތް\nއިޔާޝާގެ މި ހުނަރުވެރި މަސައްކަތާއި ކުރިއެރުން ފެނުމުން، މާ ޖެހުމުގެ މަސައްކަތަކީ މަނަދޫގައި ކިހާ މިންވަރަކަށް އޮތް ކަމެއްތޯ އިތުރަށް ބަލައިލީމެވެ. މިގޮތުން އެނގިގެން ދިޔަ ގޮތުގައި، ކުރީގައި މަނަދޫ ރަށު އޮފީހުގެ ފަރާތުން ދެމީހަކު ވަނީ މާޖެހުން ދަސްކުރުމަށް މާލެއަށް ފޮނުވާފައެވެ. ރަށު އޮފީހުގެ ފަރާތުން ފޮނުވާފައިވަނީ އެރަށު އަނބުގަސްދޮށުގޭ މޫމިނާ ޢަބްދުއްރަޙްމާނާއި، އެއްގަމުގޭ ހާޖަރާ މުޙައްމަދު ކަމުގައި މަޢުލޫމާތު ލިބެއެވެ. އޭރު އެކަމަށްޓަކައި ފޮނުވާފައިވަނީ، މާލޭ، ލައިނޫފަރުމާގެއިން އެކަން ދަސްކުރުމަށް މަހަކު 50 (ފަންސާސް) ރުފިޔާގެ ފީއެއް ދައްކައިގެން ކަމުގައި މަޢުލޫމާތު ލިބުނެވެ. އަދި މިދެމީހުންގެ ފަރާތުން މިމަސައްކަތް ރަށުގައި އާލާކުރުމަށްވެސް ރަށުއޮފީހުން އޭރު މަސައްކަތް ކޮށްފައި ވެއެވެ. މިގޮތުން އަވަށުގެ މީހުނަށް މިކަން ދަސްކޮށްދިނުމަށް ރަށުފެންވަރުގެ ކޯހެއް ހިންގުމަށް އަންގައި، މިކަމުގެ މަސައްކަތް ކޮށްފައި ވެއެވެ. ނަމަވެސް މުޅި ކޯހަށް ލިބުނު ވަގުތުގެ ދަތިކަމާއި ހުރެ އޭރު އެހާ އެދެވޭ ގޮތުގައި އެކަން ނުދިޔަނަމަވެސް މިކޯހުންވެސް ބަޔަކު ވަނީ މިކަން ދަސްކޮށްފައެވެ.\nމަނަދޫގައި މާޖެހުމުގައި މަޝްހޫރުކޮށް އުޅުނު މީހުނަށް ބަލައިލާއިރު، ބޮޑުކުރިގޭ ޚަދީޖާ، އިތާހާ ޒުލޭޚާ، ބަނަފްސާގެ ހައްވާ މުޙައްމަދު، ހިޔާ ނަފީސާ ޢަބްދުﷲ ހިމެނެއެވެ. މަނަދޫ ހަނީ ސީޒަން ފާތުމަތު އަބޫބަކުރު (ކިޔަވާ ދައްތަ) މިއީ މާލެއިން އަތުން މާޖަހަން ދަސްކޮށް އެމަސައްކަތް އެންމެ ފުރަތަމަ މަނަދޫގައި ކުރި ފަރާތްކަމުގައި އެނގިފައިވެއެވެ. އަދި މަނަދޫގައި އެންމެ ގިނަ ދުވަސްތަކެއް ވަންދެން މާޖެހުމުގެ މަސައްކަތް ކުރިކަމަށް އެނގިފައިވާ، ހައްވާ ޒަކަރިއްޔާ މާޖަހަން ދަސްކުރީ “ކިޔަވާ ދައްތަ” މާޖަހާތަން ފެނި، އެކަމަށް ޝައުގުވެރިކަން އުފެދިގެން ، އަމިއްލައަށް އެކަން ކުރަން މަސައްކަތް ކޮށްގެންކަމުގައި ވެއެވެ. ނަމަވެސް ފަހުން މާލެ ގޮސް ފަހާފޮށިން މާޖަހަން ދަސްކޮށްގެން އައެވެ. އެއަށްފަހު ރަށު ސުކޫލުގެ ގިނަ ބެޖުތަކެއް ޖަހާފައިވެއެވެ. އަދި މިއީ މަނަދޫގައި ކުރިން، ކުލައިގެ ތައްގަނޑުން ބެޖު ޖެހުމުގެ ތާރީޚު ބަދަލުކޮށްލި ކަމެކެވެ. ފަހުގެ ތާރީޚަށް ބަލާއިރު ވައިޓްރޯސް ޝިޔާމާ ޢަބްދުލް ޣަފޫރު އަކީ މަނަދޫގައި މާޖަހައިގެން ބާލީހު އުރަ، ބެޖު އަދި ހެދުން ފަދަތަކެތި، އަތުންނާއި ފަހާ ފޮށިން ޖަހައި ވިއްކާ އުޅުނު ފަރާތެކެވެ.\nޝިޔާމާއަކީ ހައްވާ ޒަކަރިއްޔާގެ ދަރިއެކެވެ. ހައްވާ ޒަކަރިއްޔާ އަކީ އިޔާޝާގެ ބައްޕަ ފަރާތު ބޮޑު ދައިތައެވެ. ނަމަވެސް މިހާތަނަށް މަނަދޫގައި، އިޔާޝާ މިމަސައްކަތް މިކުރާފަދަ އުފެއްދުންތެރި ޒަމާނީ ގޮތަށް މިމަސައްކަތް ކޮށްފައެއް ނެތެވެ. އެހެންކަމުން މަނަދޫގައި އޮތް މާޖެހުމުގެ ތާރީޚަށް އިޔާޝާ މިއިތުރުކޮށްލީ ތަފާތު އިތުރު ބޮޅެކެވެ. ތާރީޚީ އިތުރު ހަރުފަތެކެވެ.\nމިމަސައްކަތުގައި މިހާރަށްވުރެ ބޮޑު ތަރުޙީބެއް ލިބި، އިތުރު ކުރިއެރުންތައް ހޯދުމުގެ އުއްމީދުގައި، ހީވާގިކަމާއިއެކު މަސައްކަތް ކުރަމުން އަންނަ އިޔާޝާ މިހާރު މަސައްކަތް ކުރަމުން ދަނީ މިމަސައްކަތުގެ މުޅީން އާ، އިތުރު އުފެއްދުމެއް ނެރުމަށެވެ. މިއުފެއްދުމަކީ މިކަން ދަސްކުރަން ބޭނުންވާ މީހުނަށްވެސް ވަރަށް މުހިއްމު އުފެއްދުމަކަށް ވާނެކަމުގައި އިޔާޝާ ޤަބޫލުކުރެއެވެ. މިފަދަ ތަފާތު ހުނަރުވެރި މަސައްކަތްތައް ކޮށް ކުރިއަރަން ބޭނުންނަމަ، ކޮންމެ މީހަކަށްވެސް އެކަން ކުރެވިދާނެކަމުގައި އިޔާޝާ ޤަބޫލުކުރެއެވެ. މިގޮތުން މިފަދަ ޚިޔާލުތަކާއި އުއްމީދުތައް ކުރާ ފަރާތްތަކަށް އިޔާޝާގެ ޚިޔާލާއި ނަސޭޙަތް ހިއްސާކޮށްލިއެވެ ” ފުރަތަމަ އެމީހެއްގެ އިންޓަރެސްޓް ހުރި ކަމެއް ދެނެގަންނަން ރިސާރޗް ކޮށްލަން ޖެހޭނެ. ދެން މަސައްކަތެއް ފަށާއިރު އެޔަށް މާބޮޑު ތަރުހީބެއް ނުލިބިދާނެ. އެކަމު ކޮންސިސްޓެންސީ ހިފަހައްޓަންވާނެ. ދެން ވީހާވެސް ބޮޑަށް ކޮޕީ ނުކޮށް އަމިއްލަ އެއްޗެއް އުފެއްދޭތޯ ވަރަށް ބަލަން ވާނެ.” -އިޔާޝާ-\nއަޅުގަނޑުމެން އެދެނީ އިޔާޝާގެ މަސައްކަތުގައި މާތް ﷲ ބަރަކާތް ލައްވައި، ނުބައި ލޯތަކުން ސަލާމަތް ކުރެއްވުމެވެ. އަދި އިޔާޝާ އުއްމީދުކުރާފަދަ، އަދި އެއަށްވުރެވެސް އިތުރު ކުރިއެރުންތަކާއި ކާމިޔާބީތައް މިންވަރުކުރެއްވުމެވެ. އަދި މިފަދަ ތަފާތު މަސައްކަތްތައް ކުރަމުން އަންނަ ޒުވާން އަންހެން ކަނބަލުން ގިނަވަމުން އަންނަކަން ފާހަގަކޮށްލެވެއެވެ. ޚާއްސަކޮށް ގޭގައި ތިބެގެން ކުރާ މިފަދަ ތަފާތު ހުނަރުވެރި މަސައްކަތްތަކަކީ، އެކަމުގައި ހުރިހާ ގޮތަކުންވެސް ނުހަނު ފައިދާ ހުރި ކަންތައްތަކެއް ކަމުގައި މިފަދަ މަސައްކަތްތައް ކުރާ ފަރާތްތަކުން ފާހަގަކުރެއެވެ. އިޔާޝާ ޤަބޫލުކުރާ ގޮތުގައި މިއީ ގޭގައި އިނދެ، ކުދަ ޑަރިފުޅު ބަލަމުން ކުރާއިރުވެސް، ރަނގަޅު ޢާމްދަނީއެއް ލިބޭ ހިތްގައިމު މަސައްކަތެކެވެ.\nއިޔާޝާގެ މިހިތްގައިމު ހުނަރުވެރި މަސައްކަތުގެ ތަކެތީން ކޮޓަރީގެ ފާރު ޒީނަތްތެރި ކޮށްލަމާތޯއެވެ. ނުވަތަ ކައިވެނީގެ ރަން މިފަދަ ތަފާތު ގޮތަކަށް ރަމްޒު ކޮށްލުންވެސް ވަރަށް ހިތްގައިމުތާއެވެ. ނުވަތަ ދަރިފުޅުގެ ހެދުމެއް މުޅީން ‘ޔުނިކް، ވަންޕީސް’ ހެދުމެއްގެ ގޮތުގައި އިޔާޝާގެ މިމަސައްކަތުން ހަދާލަމާތޯއެވެ. ރަށްޓެއްސަކަށް ހަދިޔާއެއްގެ ގޮތުން ދޭންވެސް މިއީ ކިހާ ހިތްގައިމު އުފެއްދުންތަކެއް ދެއްތޯއެވެ؟! އިޔާޝާގެ ‘ދޯދި’ ޕޭޖުގައި ދޯދިތަކުން ޖަރީކޮށްފައިވާ ތަކެތީގެ ހިތްގައިމު މަންޒަރުތައް ފެނުމުން، އިޔާޝާގެ ހުނަރުވެރިކަމާއި ހީވާގިކަން ހާމަވެއެވެ.\nދޯދި ފޭސްބުކް އަދި އިންސްޓަގްރާމް ޕޭޖް:\n3 ޚިޔާލުތައް ގައި "އިޔާޝާގެ ހުނަރުވެރި މަސައްކަތުގެ ރަން ‘ދޯދި’ – މަނަދޫ ތާރީޚު އުޖާލާކޮށްފި"\nފާތުން | ޖޫން 3, 2021 at 23:29 |\nماشاءالله. ވަރަށް ހުނަރުވެރި.\nހަފީ | ޖޫން 4, 2021 at 02:23 |\nއިޔާޝާގެ ތިޔަ މަސއްކަތަށް އިތުރު ކުރިއެރުން ދެއްވާށި. އާމީން. ވަރަށް ރީތި ހުނަރުވެރި މަސައްކަތްތަކެއް މާޝާ ﷲ. މަނަދޫއަށް ފަޚުރެއް.\nމަނަދޫ | ޖޫން 4, 2021 at 06:42 |\nވަރަށް އުފާވެއްޖެ މަނަދޫގައި އިޔާޝާ ކަހަލަ ކުއްޖަކު ހުރީތީ


Treetop Hospital In Health Camp Eh Bahvvanee ޓްރީ ޓޮޕް ހޮސްޕިޓަލުން ހެލްތް ކޭންޕެއް ބާއްވަނީ – Huvadhoo News Treetop Hospital In Health Camp Eh Bahvvanee Huvadhoo News\nޓްރީ ޓޮޕް ހޮސްޕިޓަލުން ހެލްތް ކޭންޕެއް ބާއްވަނީ\nޓްރީ ޓޮޕް ހޮސްޕިޓަލުން ހެލްތް ކޭންޕެއް ބ.އޭދަފުށީގައި ބާއްވަން ނިންމައިފިއެވެ.\nސެޕްޓެމްބަރ 10 އަދި 11 ވަނަ ދުވަހުބޭއްވުމަށް ހަމަޖެހިފައިވާ މި ހެލްތް ކޭމްޕުގައި ޓްރީ ޓޮޕް ހޮސްޕިޓަލުން މަލްޓި ޑިސިޕިލިރަނީ ސްޕެޝަލިސްޓުންގެ ޓީމެއް ހަރަކާތްތެރިވާނެ ކަމަށް އެ ހޮސްޕިޓަލުން މައުލޫމަތު ދެއެވެ.\nމި ހެލްތް ކޭންޕްގައި ޓްރީ ޓޮޕް ހޮސްޕިޓަލުގެ އޯތޮޕީޑިކްސް ނުވަތަ ކަށީގެ ހާއްސަ ޑޮކްޓަރުން އަދި ޔުރޯލޮޖީ ނުވަތަ ކުޑަކަމުދާ ނިޒާމުގެ ހާއްސަ ޑޮކްޓަރުން ހަރަކާތްތެރިވާނެކަމަށް އެ ހޮސްޕިޓަލުން މައުލޫމާތުދެއެވެ. މިގޮތުން ބަލިމީހުންނަށް ހެލްތް ސްކްރީނިންގ ހަދައިދިނުމުގެ އިތުރުން މި ހެލްތް ކޭންޕްގައި އިތުރު ފަރުވާ ބޭނުންފުޅުވާ ބޭފުޅުންނަށް ރިފަރަލް ހަމަޖައްސައިދިނުމުގެ ފަސޭހަ އިންތިޒާމު ހަމަޖައްސައިފައިވާނެ ކަމަށް ވެސް އެ ހޮސްޕިޓަލުން މައުލޫމާތު ދެއެވެ.\nމީގެ އިތުރުން މި ހެލްތް ކޭންޕްގެ ހެލްތް ސްކްރީނިންގ ހިދުމަތް ފުޅާ ދާއިރާއެއްގައި ހުޅުވާލެވި ގިނަ މެހެމާނުންނަށް ހިދުމަތް ފޯރުކޮށްދިނުމުގެ ބޭނުމުގައި ހެލްތް ސްކްރީނިންގހިދުމަތް ފޯރުކޮށްދެނީ ހިލޭކަމަށް ޓްރީ ޓޮޕް ހޮސްޕިޓަލުން ފާހަގަކުރެއެވެ.\nހެލްތް ކޭންޕްގެ ސިއްހީ މާހިރުންގެ ތެރޭގައި ކޮންސަލްޓަންޓް އޯތޮޕީޑިކްސް އެންޑް ޓްރޯމާ ސާޖަރީ ޑރ. މުހައްމަދު ހަބީބު، ކޮންސަލްޓަންޓް އޯތޮޕީޑިކްސް ޑރ. އަލީ މުޒްނީ، ކޮންސަލްޓަންޓް އޯތޮޕީޑިކްސް ޑރ. ހުސެއިން ފައިސަލް އަދި ޔުރޯލޮޖީ ކޮންސަލްޓަންޓް ޑރ. މެހްމަތް އޯޑަރ ހިމެނިވަޑައިގަންނަވައެވެ.\nޓްރީ ޓޮޕް ހޮސްޕިޓަލަކީ ރާއްޖޭގެ ގިނަ ބައެއްގެ އިތުބާރު ހޯދައިފައިވާ، ޒަމާނީ ފެންވަރަށް ސިއްހީހިދުމަތް ފޯރުކޮށްދެމުން އަންނަ އެއް ހޮސްޕިޓަލެވެ. އެގޮތުން މިހާރުވެސް އެ ހޮސްޕިޓަލުންއަންނަނީ އެންމެ ފަހުގެ ވަސީލަތްތަކާއެކު އާ ހިދުމަތްތައް ތައާރަފުކުރަމުންނެވެ.


Equator Addu International Marathon ge final registration miadhu\nއީކުއޭޓަރ އައްޑޫ އިންޓަނޭޝަނަލް މެރެތަންގެ ފައިނަލް ރަޖިސްޓްރޭޝަން މިއަދު\nއަންނަ ފެބުރުއަރީ ދެވަނަ ދުވަހު އައްޑޫސިޓީގައި ބާއްވާ "އައްޑޫ އިންޓަރނޭޝަނަލް މެރަތަން" ގައި ބައިވެރިވާ ފަރާތްތަކުން ރަޖިސްޓްރީ ކުރުމުގެ އެންމެ ފަހު ދުވަހަކީ މިއަދު ކަމަށް ރަނާސް މޯލްޑިވްސް އިން ބުނެފިއެވެ.\nމެރެތަން ބާއްވާ ރަނާސް މޯލްޑިވްސްއިން ބުނީ ފައިނަލް ރަޖިސްޓްރޭޝަންގެ ކަންތައް މިރޭ 11:00 ވަންދެން ހިތަދޫ ޔޫތު ސެންޓަރުގައި ކުރިއަށް ދާނެ ކަމަށެވެ. ހެނދުނު 10:00 އިން 6:00 އަދި ރޭގަނޑު 8:30 އިން 11:00 އަށް ރަޖިސްޓްރޭޝަން ކުރިއަށް ދާނެއެވެ.\nމެރެތަން އާއި ގުޅިގެން ބާއްވާ އެކްސްޕޯ ކުރިއަށް ދާނީ ޖެނުއަރީ 31 ވަނަ ދުވަހާއި ފެބްރުއަރީ 1 ވަނަ ދުވަހު ހަވީރު 3:00 އިން 6:00 އަށް ހިތަދޫ ސިޓީ ސްކެއާ ގައެވެ.\nރަނާސް މޯލްޑިވްސް އިން ބުނީ މެރެތަންގައި ބައިވެރިވާ ހުރިހާ ފަރާތްތަކުން ފައިނަލް ރަޖިސްޓްރޭޝަން ކުރިއަށް ދާ ވަގުތުތަކުގައި ޔޫތު ސެންޓަރަށް ހާޒިރުވެ ލިސްޓުގައި ނަން ހިމެނޭތޯ ޗެކްކުރުމަކީ އެދެވިގެންވާ ކަމެއް ކަމަށެވެ.\nމެރެތަން ފެށުމަށް ހަމަޖެހިފައިވަނީ ފެބުރުއަރީ ދެވަނަ ދުވަހު ހަވީރުއެވެ.\nމުޅިން އަލަށް އައްޑޫގައި ބާއްވާ އިންޓަރނޭޝަނަލް މެރެތަންގައި ބޭރުގެ އެތުލީޓުންނާއި، ރާއްޖޭގެ ގައުމީ ފެންވަރުގެ އެތުލީޓުންވެސް ވަނީ ބައިވެރިވެފައެވެ.\nވައިޕީއޭ އައްޑޫ އިންޓަރނޭޝަނަލް މެރަތަން


ފަނޑިޔާރު އަބްދުﷲ ދީދީ އާއި ފެމެލީކޯޓް އިސްގާޒީ ހަސަން ސައީދު ސަސްޕެންޑްކޮށްފި ފަނޑިޔާރު އަބްދުﷲ ދީދީ އާއި ފެމެލީކޯޓް އިސްގާޒީ ހަސަން ސައީދު ސަސްޕެންޑްކޮށްފި\nފަނޑިޔާރު އަބްދުﷲ ދީދީ އާއި ފެމެލީކޯޓް އިސްގާޒީ ހަސަން ސައީދު ސަސްޕެންޑްކޮށްފި\nސުޕްރީމް ކޯޓުގެ ފަނޑިޔާރު ޢަބްދުﷲ ދީދީ - ފޮޓޯ / ސްޕްރީމް ކޯޓު\nސުޕްރީމްކޯޓްގެ ފަނޑިޔާރު އަބްދުﷲ ދީދީ ސަސްޕެންޑްކޮށްފިއެވެ.\nޖޭއެސްސީން ބޭއްވި ނޫސްވެރިންގެ ބައްދަލުވުމުގައި އެ ކޮމިޝަންގެ ސެކެރަޓެރީ ޖެނެރަލްގެ މަސްއޫލިއްޔަތާއި ހަވާލުވެ ހުންނެވި ހަސަން ޒަހީން ވިދާޅުވީ ފަނޑިޠާރު އަބްދުﷲ ދީދީ ސަސްޕެންޑްކުރީ އެ ފަނޑިޔާރާއި ގުޅިގެން ހުށައެޅިފައިވާ މައްސަލައެއް ފުލުހުން ތަހުޤީގުކުރަމުން ގެންދާތީކަމަށެވެ. އަދި އެ މައްސަލަ ހުށައެޅުއްވީ ރައްޔިތުން މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދުއެވެ.\nފަނޑިޔާރު އަބްދުﷲ ދީދީ ސަސްޕެންޑްކުރަން ނިންމީ މިއަދު ބޭއްވި ޖޭއެސްސީގެ ޖަލްސާގައި ބައިވެރިވެޑައިގެންނެވި މެމްބަރުންގެ އަޣުލަބިއްޔަތުންނެވެ. މައްސަލަ ހުށައެޅުއްވި މަޖިލިސްގެ ރައީސް އަދި ކުރީގެ ރައީސް މުހައްމަދު ނަޝީދުވެސް މި ބައްދަލުވުމުގައި ބައިވެރިވެޑައިގަތެވެ.\nއެނގިފައިވާ ގޮތުގައި ނަޝީދު ހުށައެޅުއްވީ އެމަނިކުފާނަށް ޖަލު ހުކުމެއް އިއްވަން ސުޕްރީމްކޯޓްގެ ބެންޗުގައި ހިމެނިވަޑާއިގަންނަވާ އަބްދުﷲ ދީދީ އެއްމިލިއަން ރުފިޔާ ނެންގެވިކަމަށް ބުނާ މައްސަލައެކެވެ. މި ފައިސާ ޖަމާކޮށްފައިވަނީ އަބްދުﷲ ދީދީގެ އަނބިކަނބަލުން ޣާނިޔާ އަބްދުލް ޣަފޫރު މެލޭޝީޔާގައި ހުޅުވާފައިވާ އެކައުންޓަކަށެވެ. އަދި މި ފައިސާ ޖަމާކޮށްފައިވަނީ 2015 އަހަރުއެވެ.\nފަނޑިޔާރު އަބްދުﷲ ދީދީއަކީ ކުރީގެ ރައީސް މުހައްމަދު ނަޝީދުގެ މައްޗަށް 13 އަހަރުގެ ޖަލު ހުކުމް އިއްވި ކުރިމިނަލްކޯޓްގެ ފަނޑިޔާރުންގެ ބެންޗުގެ ރިޔާސަތު ބެލެހެއްޓެވި ފަނޑިޔާރެވެ. އަދި އެ މައްސަލަ އަވަސް އަރުވާލައިގެން ކުރިޔަށް ގެންދާކަމަށް ބުނެ އެތައް ބައެއްގެ ފާޑުކިޔުންތައް އާމަޒުވިއެވެ. އަދި އެ މައްސަލަ ނިމުނުތާ މާ ގިނަދުވަސްތަކެއް ނުވަނީސް އަބްދުﷲ ދީދީ ވަނީ ހައިކޯޓްގެ ފަނޑިޔާރުންގެ ބެންޗަށް އައްޔަންކޮށްފައެވެ.\nއަބްދުﷲ ދީދީ ވަނީ އޭނާގެ މައްޗަށް ކުރާ ތުހުމަތުތައް ދޮގުކުރައްވާފައެވެ. އެ ވާހަކަތައް ދޮގުކުރައްވާ އަބްދުﷲ ދީދީ ނެރުއްވި ބަޔާނެއްގައި ބުނެފައިވަނީ ޚައްގު ނޫން ފައިސާއެއް އޭނާއާއި ގުޅުންހުރި އެއްވެސް އެކައުންޓެއްގައި ނުހުންނާނެކަމަށެވެ.\nޖޭއެސްސީން ވަނީ ފެމެލީކޯޓްގެ އިސް ގާޒީ ހަސަން ސައީދުވެސް ސަސްޕެންޑްކޮށްފައެވެ. ޒަހީން ވިދާޅުވީ ހަސަން ސައީދުވެސް ސަސްޕެންޑްކުރީ އެ ކޮމިޝަނުން ބަލަމުންދާ މައްސަލައަކާއި ގުޅިގެން ކަމަށެވެ.\nދެ ފަނޑިޔާރުން ސަސްޕެންޑްކުރުމުގެ އިތުރުން ތިނަދޫ މެޖިސްޓްރޭޓްކޯޓްގެ ފަނޑިޔާރު އިބްރާހިމް ރަޝީދު މަޤާމުން ވަކިކުރުމަށްވެސް ޖޭއެސްސީން ނިންމާފައެވެ. އަދި އެ މައްސަލަ ރައްޔިތުންގެ މަޖިލީހަށް ހުށައެޅުމަށްވެސް ޖޭއެސްސީން ވަނީ ނިންމާފައެވެ. މީ ޖޭއެސްސީގެ ތާރީހުގައިވެސް ފަނޑިޔާރެއް ވަކިކުރަން ނިންމި ފުރަތަމަ ފަހަރެވެ.


Hiyaa flat gai kuni negeyne vaseelatheh nei, flat vereen jeheynee enme thiriyah kuni baalan! - One Online\n22 ސެޕްޓެމްބަރު 2021: މާލެ، ރައްޔިތުންގެ މަޖުލީގުގެ ޕެޓިޝަން ކޮމެޓީ ބައްދަލުވުމުގައި އެމްކޯގެ އެމްޑީ އާދަމް މުހަމަދު --- ވަން ފޮޓޯ: ޔޫސުފް ސޮފްވާން\nހިޔާ ފުލެޓުގައި ކުނި ނެގޭނެ ވަސީލަތެއް ނެތް! ފުލެޓުވެރީން ޖެހޭނީ އެންމެ ތިރިޔަށް ކުނި ބާލަން!\nހިޔާ ފުލެޓުތަކުގެ ދޮރުމަތިން ކުނި ނުނެގޭނެ ކަމަށާއި ކޮންމެ މީހަކު ވެސް ކުނި ނެރެން ޖެހޭނީ ފްލެޓްތަކުގެ އެންމެ ތިރިއަށް ކަމަށް ވެމްކޯ އިން ބުނެފިއެވެ.\nއިއްޔެ ބޭއްވި ރައްޔިތުންގެ މަޖިލީހުގެ ޕެޓިޝަން ކޮމިޓީގައި ހިޔާ ޓަވަރުތަކުން ކުނި ނެގޭނެ ގޮތްތަކާ ގުޅޭ ގޮތުން މެންބަރުން ކުރެއްވި ސުވާލަކަށް ޖަވާބު ދެއްވަމުން ވެމްކޯގެ މެނޭޖިން ޑިރެކްޓަރު އާދަމް މުހައްމަދު ވިދާޅުވީ، ކޮންމެ ޓަވަރެއްގައި ހުންނަ ފުލެޓުތަކުގެ އަދަދަށް ބަލާ އިރު، ޑަސްބިންތަކެއް ބޭނުން ކޮށްގެން ލިފްޓުން އަރައި ފުލެޓުތަކުގެ ދޮރުމަތިން ކުނި ނަގާ ނަމަ، ލިފްޓުތައް ބޭނުން ކުރުމަކީ އުނދަގޫ ކަމަކަށް ވާނެ ކަމަށެވެ.\nއެހެންކަމުން އެޗްޑީސީއާ އެކު ބޭއްވި މަޝްވަރާތަކަށްފަހު، ކޮންމެ ފުލެޓަކުން ވެސް ޓަވަރުގެ އެންމެ ތިރިއަށް ކުނި ގެންނަ ގޮތަށް ހަމަޖައްސާފައިވާ ކަމަށް އޭނާ ވިދާޅުވިއެވެ.\nބައްދަލުވުމުގައި އެޗްޑީސީގެ މެނޭޖިން ޑިރެކްޓަރު ސުހައިލް އަހުމަދު ވެސް ވިދާޅުވީ، ހިޔާ ޓަވަރުތަކުގައި ކުނި ނެގޭނެ އެއްވެސް ވަސީލަތެއް ނެތީ މަޝްރޫއުގެ އެއްބަސްވުން އެކުލަވާލާފައިވާ ގޮތުން ކަމަށެވެ. ނަމަވެސް މިހާރު ކޮންމެ ޓަވަރެއްގެ ތިރީގައި ކުނި އަޅާނެ ތަނެއް ހާއްސަކޮށްފައި ވާ ކަމަށް ވިދާޅުވިއެވެ.\nހިޔާގެ ޓަވަރުތަކުގެ ތެރެއިން ބައެއް ޓަވަރުތަކުގައި ބުރިއެއްގައި 16 އަދި އަނެއްބައި ޓަވަރުތަކުގައި ބުރިއެއްގައި 20 ފުލެޓް ހުންނަ އިރު، 16 ފުލެޓް ހުންނަ ޓަވަރުތަކުގައި ހުންނަނީ ތިން ލިފްޓެވެ. އަދި 20 ފުލެޓް ހުންނަ ޓަވަރުތަކުގައި ހަތަރު ލިފްޓު ބަހައްޓާފައި ހުރެއެވެ. ނަމަވެސް ސާވިސް ލިފްޓެއް ނުހުރެއެވެ.\nގުޅޭ ޓެގު އެޗްޑީސީ ރައްޔިތުންގެ މަޖިލިސް ހިޔާ މަޝްރޫއު ވެމްކޯ ރައްޔިތުންގެ މަޖިލީހުގެ ޕެޓިޝަން ކޮމެޓީ ކުނީގެ މައްސަލަ


Indonesia F-15 marukaa ge 36 jet gannanee\nއިންޑޮނީޝިއާ އެފް-15 މަރުކާގެ 36 ޖެޓް ގަންނަނީ\nއިންޑޮނީޝިއާއަށް އެފް-15 މަރުކާގެ ފައިޓަރު ޖެޓް އެމެރިކާ ވިއްކަނީ\nއިންޑޮނީޝިއާއަށް އެފް-15 މަރުކާގެ 36 ޖެޓް ވިއްކަން އެމެރިކާ އެއްބަސްވެއްޖެ އެވެ. މިއީ 14 ބިލިއަން ޑޮލަރުގެ ޑީލެކެވެ.\nއެމެރިކާގެ ސްޓޭޓް ޑިޕާޓްމަންޓުން ބުރާސްފަތި ދުވަހު ބުނި ގޮތުން، އިންޑޮނީޝިއާއަށް އެފް-15 މަރުކާގެ 36 ޖެޓާއި ގުޅުން ހުރި ހާޑްވެއާ އަދި ޓެކްނޮލޮޖީ ވިއްކަން ބައިޑަން ސަރުކާރުން އާނބަސް އޮތީ ބުނެފަ އެވެ.\nއިންޑޮނީޝިއާއަށް ވިއްކަން ހަމަޖެހިފައިވާ އަސްކަރީ ފެންވަރުގެ އާލާތްތަކުގެ ތެރޭގައި ޖެޓް އިންޖީނާއި ރާޑަރާއި ނެވިގޭޝަން އަދި ތަމްރީން ކުރަން ބޭނުންވާ ސާމާނު ހިމެނެ އެވެ.\nއިންޑޮނީޝިއާ ސަރުކާރުން ބުނާ ގޮތުން ފައިޓަރު ޖެޓްތައް ގަތުމުގެ ބޭނުމަކީ ހަނގުރާމަ ކުރުމެއް ނޫނެވެ. އެހެން ނަމަވެސް، ކަނޑުގެ ސަރަހައްދު ބެލެހެއްޓުން ހަރުދަނާ ކުރުމާއި ގައުމުގެ ދިފާއު ބާރުވެރި ކުރުމެވެ.\nއެމެރިކާ ބުނާ ގޮތުން ޒަމާނީ އަސްކަރީ ޓެކްނޮލޮޖީ އިންޑޮނީޝިއާއަށް ވިއްކުމަކުން ސަރަހައްދީ އަސްކަރީ ތިލަފަތް ވަކި އަތަކަށް ބުރަވެގެން ނުދާނެ އެވެ. އަދި ސިންގަޕޫރާއި ފިލިޕީންސް ފަދަ ގައުމުތަކަށް ބިރަކަށް ނުވާނެ އެވެ.\nއެމެރިކާއިން ހަތިޔާރާއި އަސްކަރީ އާލާތްތައް ވިއްކުމުގައި ގެންގުޅޭ އާންމު އުސޫލަކީ އެމެރިކާ ޝަރުތުކުރާ ގޮތްތަކެއް މަތިން އެފަދަ އާލާތްތައް ބޭނުންކުރުމެވެ. އެހެންކަމުން އިންޑޮނީޝިއާއަށް ޖެޓްތައް ވިއްކުމުގެ ކުރިން ޝަރުތު ކަނޑައަޅައި ސޮއިކުރުވާނެ އެވެ.\nއެމެރިކާ ކަނޑައަޅާ ޝަރުތު ތަކުގެ ތެރޭގައި އެމެރިކާގެ ޝައުވެރިކަން އޮންނަ ސަރަހައްދަކަށް ހަމަލާއެއް ނުދިނުމާއި ޖެޓްތައް ގަތުމުގެ ކުރިން ލިސްޓްކޮށްފައި އޮންނަ ބޭނުންތައް ފަހަނައަޅައި ނުދިއުން ހިމެނެ އެވެ.\nއެމެރިކާއިން މިފަހަކަށް އައިސް ފައިޓަރު ޖެޓުގެ ވިޔަފާރި ވަނީ ވަރަށް ބޮޑަށް ފުޅާކޮށްފަ އެވެ. މެދުއިރުމަތީ ގައުމުތަކުން ފެށިގެން ޔޫރަޕްގެ ބައެއް ގައުމުތަކާއެކު ވެސް ވަނީ އޯޑަރުތަކުގައި ސޮއިކޮށްފަ އެވެ.\nއަނެއްކޮޅުން އުތުރު ކޮރެއާއާ ކުރިމަތިލުމަށް ސައުތު ކޮރެއާގެ ޖެޓްތައް ބާރުގަދަ ކުރުމާއި ޗައިނާއާ ކުރިމަތިލުމަށް ޓައިވާނަށް ޖެޓް ވިއްކުން ހިމެނެ އެވެ.\nރަޝިއާ އާއި ޔުކްރޭނާ ދެމެދު މިހާރު އުފެދިފައި އޮތް މައްސަލަގަނޑު ތެރެއަށް އެމެރިކާގެ ފައިޓަރު ޖެޓްތައް ވަނީ ވައްދާފަ އެވެ.\nއިންޑޮނީޝިއާ ބުނާ ގޮތުން ފްރާންސްގެ ރަފާލް މަރުކާގެ 42 ޖެޓް ވެސް އަސްކަރިއްޔާއަށް ހޯދާނެ އެވެ.\nއެމެރިކާ ފްރާންސް އިންޑޮނޭޝިއާ + ޕޮލިޓިކްސް\nފައިޓަރު ޖެޓް ވީޑިއޯ ލީކުކުރި ފަޅުވެރިން ކުށްވެރި ވެއްޖެ


ފޭސްބުކް ބޭނުންކުރާ ފަރާތްތަކުގެ ސަލާމަތަށްޓަކައި ވިސްނާލުން މުހިންމު ކަމެއް – heyobas\nފުރަތަމަ ސަފްހާ ފޭސްބުކް ބޭނުންކުރާ ފަރާތްތަކުގެ ސަލާމަތަށްޓަކައި ވިސްނާލުން މުހިންމު ކަމެއް\nފޭސްބުކް ބޭނުންކުރާ ފަރާތްތަކުގެ ސަލާމަތަށްޓަކައި ވިސްނާލުން މުހިންމު ކަމެއް\nއިންޓަރނެޓަކީ މިއަދު ދިވެހިންގެ ތެރޭގައި އާންމުވެފައިވާ ވަސީލަތަކަށްވާއިރު ސޯސިއަލް ނެޓްވޯރކްތަކުގެ ބޭނުން ނުކުރާ ފަރާތްތައް ވަރަށް މަދެވެ. ހާއްސަކޮށް ފޭސްބުކް ޓްވިޓާރ ފަދަ ނެޓްވާރކްތައް އަންނަނީ ގިނަ ދިވެހިންވެސް ބޭނުންކުރަމުންނެވެ. ހަމަ އެހެންމެ ދުނިޔޭގެ އެންމެ ގިނަ ބަޔަކުވެސް ބޭނުންކުރާ ސޯސިއަލް ނެޓް ވާރކް އަކީ ފޭސްބުކްއެވެ. އަޅުގަނޑު މިލިޔުމުގައި މި ބަލާލަނީ ކުރުގޮތަކަށް ފޭސްބުކްގެ ފޭކް ޕޭޖްތަކަކަށެވެ. ..\nފޭސްބުކް ބޭނުންކުރާއިރު ބައެއް ފަރާތްތަކުގެ ފޭސްބް އެކަންޓް ހެކް ކޮށްގެން ނުވަދެވިގެން އުޅެއެވެ. އެހެންކަމުން ފޭސްބުކްވެސް ބޭނުންކުރަށްވާއިރު ވަރަށް ބޮޑަށް ވިސްނައިގެން ބޭނުންކުރުން މުހިންމެވެ. އެހެނީ ތިމާގެ އެތަށް މައުލޫމާތެއް ހާއްސަކޮށް ސިއްރު މައުލޫމާތުތަށްވެސް ފޭސްބުކްގައި ބައެއް ފަރާތްތަކުން ރަށްކާކުރެއެވެ. މިހާރަކަށް އައިސް އިންޓަރނެޓުގައި އާންމުވެފައިވާ ފޭސް ބުކްގެ ފޭކް ޕޭޖްތަކާއި މެދު ސަމާލުވެ އެ ލިންކް ފެނުނަސް ޕާސްވޯރޑް އަދި ޔޫސާ ނޭމް ޖާހާފައި ލޮގިން ކުރަށްވަން މަސައްކަތް ނުކުރަށްވާށެވެ.\nފޭސްބުކަށް ވަންނަ ނަމަ ރަނގަޅަށް www.facebook.com މިގޮތަށް އެޑްރެސް ޖަހާށެވެ. އެޑްރެސް މިގޮތަށް ނުފެންނަ ފޭސްބުކް ޕޭޖް ނަމަ އެއީ ފޭކް ޕޭޖެވެ. މިގޮތުން ބައެއް ފޭސްބުކް ފޭކް ޕޭޖްގައި www.thisisnotfacebook.com މިހެންވެސް ހުރެއެވެ. އަންނަ އީމެއިލް އެއްގެ ތެރޭން މިފަދަ ލިންކަކަށް ރަނގަޅަށް ނުވިސްނާ ވަދެވިއްޖެ ނަމަ ފޭސްބުކްގެ ފުރަތަމަ ސަފްހާ އާއި ތަފާތެއް ނުހުންނާނެއެވެ. އެ ޕޭޖް ހަދައިގެން އުޅޭ ފަރާތްތަކަށް އެ ޕޭޖްގައި ލޮގިންވާ މީހުން ޖަހާ ޕާސްވޯރޑްތަކާއި ޔޫސާރ ނޭމް ތަށް ލިބެއެވެ. އެކައުންޓްގެ އަސްލު އޯނާރ އަތުން ބާރު ގެއްލެއެވެ. އެ ޕޭޖް ފެންނަ ފެނުމުގައި ފޭސްބުކް ޕޭޖާއި އެއްވެސް ތަފާތެއް ނުހުރެއެވެ. އެހެންކަމުން ފޭސްބުކަށް ވަންނައިރު ވަރަށް ބޮޑަށް ސަމާލުވެގެން ވަދެ ވަޑައިގެން ބޭނުން ކުރުން އެއީ ތިމާގެ ފޭސްބުކްގެ ސެކިއުރިޓީއަށްޓަކައި ކުރަންޖެހޭނެ ކަމެކެވެ. އަދި ނުދަން ފަރާތަކުން ވޯލް އަށް ޕޯސްޓްކުރާ ގޮތް ނޭގޭ ލިންކްތަކަށް ވަނުމަށް ކްލިކް ކުރުންވެސް މީ މިފަދަ ހިތާމަވެރި ކަމެއް މެދުވެރި ވެދާނެ ކަމެކެވެ. އެހެންކަމުން ކިޔުންތެރިންގެ ސަމާލުކަމަށް މިފަދަ ޕޭޖްތައް ހުންނަ ގޮތް ދަށްކާލުމަށްޓަކައި އެފަދަ ޕޭޖް ތަކުގެ ސްކްރީން ސޮޓް ތައް ލިޔުމާއި އެކު ހިމަނާލަމެވެ.\nމިފޮޓޯގައިވާ ސަފްހާގެ ލިންކް ގައި އެވަނީ އެހެން ސައިޓެއްގެ ނަން\nމި ސަފްހާގައިވެސް ސައިޓްގެ ލިންކް އިންތާ www.facebook.com ގެ ބަދަލުގައި އެވަނީ އެހެން ސައިޓެއްގެ އެޑްރެސް،\nފޭސްބްކް ފޭކް ޕޭޖްތަކުގެ އިތުރަށް ފޭކް މޭލްތަކާއި ފޭސްބުކް ތެރޭން ފޭކް މެސެޖްތައް ވެސް އެފަދަ ފަރާތްތަކުން ފޮނުވައެވެ. މިފަދަ ހާލަތްތަކުގައިވެސް މެއިލް އަށް އަންނަ އެފަދަ ލިންކްތަކަށް ދިއުމުގެ ބަދަލުގައި ސީދާ ސީދަލަށް ފޭސްބުކަށް ވަދެ ވަޑައިގެން އިންބޮކްސް ބައްލަވާށެވެ.\nމި ނޯޓިސްގައިވެސް ފޭސްބުކް.ކޮމް ގެ އިތުރަށް އެހެން ސައިޓެއްގެ އެޑްރެސް\nފޭސްބްކް ބޭނުންކުރާއިރު ކުޑަކުދިން ފޭސްބުކް ބޭނުންކުރަން ހުއްދަ ދިނުމަކީ އެއްގޮތަކަށްވެސް ކޮށްގެންވާނެ ކަމެއް ނޫނެވެ. އަދި އެއީ ފޭސްބުކް ބޭނުންކުރުމުގެ ގަވާއިދާއި ހިލާފްކަމެކެވެ. އެހެންނަމަވެސް ބައެއް ކުދިން އުމުރު އޮޅުވާލައިގެން ފޭސްބްކް ބޭނުންކުރުން މިވަނީ އާންމުވެފައެވެ. އަދި މިގޮތަށް ފޭސްބްކް ބޭނުންކުރުމަކީ ދުނިޔޭގައި ކުރިއަރާފައިވާ ގައުމުތަކުގައިވެސް ބެލެނިވެރިން ދަރިންނަށް ހުއްދަ ނުދޭ ކަމެކެވެ. މިގޮތުން މިޝޭލް އޮބާމާވެސް ބުނެފައިވަނީ އޭނާގެ ދަރިންނަށް ޅައުމުރުގައި ފޭސްބްކް ބޭނުންކުރުމުގެ ހުއްދަ ނުދޭނެ ކަމަށެވެ. ދުނިޔޭގެ ގައުމުތަކުގައި ފޭސްބްކު ނުވަތަ އެހެނިހެން ޝޮސިއަލް ނެޓްވާރކްތަކުގެ ތެރޭން ވަރަށް ނެދެވޭ އަމުލުތަށް ވަނީ ހިނގާފައެވެ. ފޭސްބްކް ބޭނުންކުރުން މަނާކުރެވިފައިވާ އުމުރަކީ ކުއްޖާގެ ވަރަށް ޅައުމުރުކަމުން ރަނގަޅަށް ހެޔޮ ވިސްނުން ނުލިބޭ އެކުދިން ވަރަށް ފަސޭހައިން އިންޓަރނެޓްމެދުވެރިކޮށް ނުބައި އަމަލުތަށް ހިންގާ ފަރާތްތަކުގެ ޝިކާރައަކަށް ވެއެވެ.\nފޭސްބްކް އަކީ ރަނގަޅުގޮތުގައި ރަހުމަތްތެރިކަން ބަދަލުކޮށް ވިޔަފާރިތަށް ކުރިއެރުވުމަސްވެސް ބޭނުންކުރެވިދާނެ ރަނގަޅު ވަސީލަތެކެވެ. އެހެންނަމަވެސް މި އަގުހުރި ވަސީލަތްވެސް މިއަދު ނުބައި ގޮތުގައި ބޭނުންކުރާ ފަރާތްތައް އަންނަނީ އިތުރުވަމުންނެވެ. ކުދި ކުށްތަކުން ފަށައިގެން ގޮސް ޓެރަރިޒަމްވެސް ފޭސްބުކް މެދުވެރިކޮށް ރޭވުން މީވެސް ފޭސްބްކް ގެ ބޭނުން ހިފަމުންދާ ގޮތެކެވެ. މިގޮތުން އ.ދ ގެ ޑްރަގްސް ކްރައިމްއާއި ބެހޭ އިދާރާއިން ދިރާސާއެއްކޮށް ރިޕޯރްޓްނެރެފައިވެއެވެ. ވިއެނާގައި ބޭއްވުނު ކައުންޓަރ ޓެރަރިޒަމްގެ އޮފިޝަލުންގެ ބައްދަލުވުމުގައި ނެރެފައިވާ މި ރިޕޯރޓްގައިވާ ގޮތުން ފޭސްބުކްމެދުވެރިކޮށް ޓެރަރިސްޓް ހަމަލާތަށް ރާވަމުންދެއެވެ.\nފޭސްބްކް އަދި މައިކްރޯސޮފްޓް، ޔާހޫ، ގޫގުލްގެ ނަމުގައި ވެސް ބައެއް އީމެއިލްތަށް ހެކަރުން ކުރެއެވެ. ގިނަފަހަރަށް އަންނަ އެފަދަ މެސެޖްތަކުގައި އަންނަނީ ކޮންމެސް ކަމެއް ކާމިޔާބުވެގެން ފައިސާތަކެއް ލިބޭ ވާހަކައެވެ. އެހެންނަމަވެސް ކޮންމެ މީހަކަށްވެސް އެނގެންވީ ކަމަކީ ގޫގުލް އިންވިޔަސް މައިކްރޯސޮފްޓުން އެހެން ކުންފުންޏަކުން ނުވަތަ ސައިޓަކުން ވިޔަސް ޕުރޮމޯޝަނެއް އަންނަ ނަމަ ރަސްމީ ކޮށް އިއުލާންކުރާނެ ކަމެވެ. ރަސްމީ ވެބްސައިޓުގައި ފެންނަން ހުންނާނެކަމެވެ. އަދި މެއިލް ވެސް އަންނާނީ ރަސްމީ އީމެއިލް އިންނެވެ. ގޮތް ނޭގޭ އީމެއިލް އަކުން ނޫނެވެ. މިގޮތަށް ދާދި ފަހުން އަޅުގަނޑަށް ލިބުނު އީމެއިލްތަށްވެސް ކުރިން ލިބުނު އެފަދަ އީމެއިލްތަކުގެ ހަބަރު ހޯދަން އުޅެނިކޮށް އިންޓަރނެޓުން މަސްވަރާކުރެވުނު ފަރާތާ(މިސް ޔަންގ : މިަފަދަ މައްސަލަތައް ހޯދާ ދިރާސާކުރާ ފަރާތެއް،އެ ފަރާތާ ހިއްސާކޮށް އެފަރާތުގެ އެހީތެރިކަމާއި އެކު ކުރިން ލިޔެފައިވާ ލިޔުން އިންޓަރނެޓު މެދުވެރިކޮށް ފޭރޭ މީހުންގެ އަމަލުތަކަށް ސަމާލުވަމާތޯ ) ހިއްސާކުރީމެވެ. އެފަރާތުންވެސް އެންމެ ފުރަތަމަ އަޅައިގަތީ ރަސްމީ އީމެއިލް އޮއްވައި ފްރީ އީމެއިލް އަކުން އެފަދަ އެއްޗެއް ފޮނުވީމެއެވެ. އަދި ސައިޓްގައި އެކަމުގެ އެއްވެސް ތަފްސީލް އެއް ފެންނަން ނެއްތާގައި ބައެއް ލިންކްތަށް މަސައްކަތް ނުކުރާކަން ފާހަގަކުރެވެއެވެ. ދެން ވިސްނާލަން ވީ ކަމަކީ އެއްވެސް ސައިޓަކަށް ވަންނައިރު އަސްލު އެޑްރެސް ނޭގޭނަމަ ގޫގުލްގައި ސާރޗުކޮށްގެން ޑައިރެކްޓްކޮށް ވަދެވޭ އަސްލު އެޑްރެސް ހޯދުމަށެވެ. އަދި ވިސްނައިގެން އިންޓަރނެޓް ބޭނުންކުރުމަށެވެ. އަދި މި ގެނެސްދެވުނީ މިކަމާއި ބެހޭ ވަރަށް ކުޑަ މައުލޫމާތުކޮޅެއް ނަމަވެސް ކުރިޔައް އޮތްތަނުގައި ހެޔޮބަސްގެ ކިޔުންތެރިންނަށް މިފަދަ ސްކޭމްތަކުގެ ތަފްސީލް ފޯރުކޮށްދެވޭނެއެވެ.\nފޭސްބުކްގެ ބައެއް ފޭކް ލިންކްތައް\n(facebook.com/people/Smart-Shop/100000308707750) to hack alertpay users . Already 316 people linking this page.\n(facebook.com/pages/Pay-Pal/125541414152127) to hack PayPal users. Already 112 people linking this page.\nމީގެ ކުރިންވެސް މިފަދަ ލިޔުމެއް ލިޔެފައިވާނެއެވެ\nއިންޓަރނެޓު މެދުވެރިކޮށް ފޭރޭ މީހުންގެ އަމަލުތަކަށް ސަމާލުވަމާތޯ


Bidheysheenge medical report hehdhumuge hudhha alun clinic thakah\nހެލްތު މިނިސްޓްރީ--ފައިލް ފޮޓޯ\n21 ޖެނުއަރީ 20180ކޮމެންޓް\nބިދޭސީންގެ ވޯކްޕާމިޓަށް ބޭނުންވާ މެޑިކަލް ރިޕޯޓު ހެއްދުމުގެ ހުއްދަ، އިތުރު ފަރާތްތަކަށް ދީފިއެވެ.\nރާއްޖެއަށް އަންނަ ބިދޭސީ މަސައްކަތު މީހުން ހަދަންޖެހޭ ވާކް ޕާމިޓް މެޑިކަލް ޗެކްއަޕް ހެދުމުގެ މަސައްކަތް ހަރުދަނާ ގޮތެއްގައި ކުރިއަށް ގެންދިއުމަށްޓަކައި، މިދިޔަ އަހަރުގެ ޖޫން މަހުގެ 22 ވަނަ ދުވަހުން ފެށިގެން ވާކް ޕާމިޓް މެޑިކަލްސްގެ ގޮތުގައި ބަލައިގަނެވޭނީ ހަމައެކަނި އައިޖީއެމްއެޗް އާއި ހުޅުމާލެ ހޮސްޕިޓަލް އާއި އޭޑީކޭ ހޮސްޕިޓަލް އަދި އަތޮޅު ތެރޭގައި ގާއިމު ކުރެވިފަައިވާ ސަރުކާރުގެ ހިދުމަތްދޭ ހޮސްޕިޓަލްތައް ކަމަށް ވަނީ ކަނޑައަޅާފައެވެ.\nކްލިނިކްތަކަށް އެ ހުއްދަ އަލުން ދީފައިވާކަން ހެލްތު މިނިސްޓްރީން އިމިގްރޭޝަނަށް އަންގާފައިވާ ކަމަށް އިމިގްރޭޝަނުން ބުނެއެވެ. އެހެންކަމުން އެ ކްލިނިކްތަކުން ދޫކުރާ ރިޕޯޓުތައް ބަލައިގަންނާނެ ކަމަށް އިމިގްރޭޝަނުން ބުނެއެވެ.\nއައިޖީއެމްއެޗް އާއި އޭޑީކޭ ހޮސްޕިޓަލާއި ހުޅުމާލޭ ހޮސްޕިޓަލާއި އަތޮޅު ތެރޭގައި ގާއިމްކޮށްފައިވާ ސަރުކާރުގެ ހޮސްޕިޓަލްތަކުގެ އިތުރުން ދެ ހޮސްޕިޓަލަކަށާއި 10 ކްލިނިކަކަށް އެ ހުއްދަ ވަނީ ދީފައެވެ.\nއޭގެ ތެރޭގައި ހިމެނެނީ މެޑިކާ ހޮސްޕިޓަލާއި ޓްރީޓޮޕް ހޮސްޕިޓަލެވެ.\nއީވް ކްލިނިކާއި ސެންޓްރަލް ކްލިނިކާއި އެޑްވާންސް ކްލިނިކާއި އޭއެމްޑީސީ އާއި އެއިމްސް ޑައިގްނޯސްޓިކް ކެއާ އާއި ޕާޅް މެޑިކަލް ސެންޓަރާއި އައިއެމްޑީސީއަށް ވަނީ ހުއްދަ ދީފައެވެ. އޭގެ އިތުރުން އޮސް މެޑިކަލް ސެންޓަރާއި ފަރުވާ ކްލިނިކް އަދި ކްރިސްޓަލް މެޑިކަލްސް އަށްވެސް ވަނީ ހުއްދަ ދީފައެވެ.\nމިދިޔަ އަހަރުގެ ޑިސެމްބަރު މަހުގެ ތެރޭގައި ހެލްތު މިނިސްޓްރީން ކުރި އިއުލާނެއްގައި ބުނެފައިވަނީ ވާކް ޕާމިޓް ހެދުމުގެ ހުއްދަ ދިނުމުގައި ބަލަންޖެހޭ ކަންކަމާއި، އަމަލުކުރަމުންދާ އުސޫލުތައް މުރާޖައާ ކުރެވިފައިވާ ކަމަށެވެ.\nވޯކް ޕާމިޓް މެޑިކަލް ހެދުމުގެ ފުރުސަތު އިތުރު ފަރާތްތަކަށް ހުޅުވާލުމަށް ނިންމާފައިވާއިރު އެކަމަށް ޝައުގުވެރިވާ ފަރާތްތަކުން ޕްރޮޕޯސަލް ހުށަހެޅުމުގެ ފުރުސަތު މިދިޔަ އަހަރުގެ ޑިސެމްބަރު މަހުގެ ތެރޭގައި ހުޅުވާލިއެވެ.\nބިދޭސީން އިމިގްރޭޝަން އޭޑީކޭ އައިޖީއެމްއެޗް ހޮސްޕިޓަލް ހެލްތު މިނިސްޓްރީ ސިއްހަތު


އިހަވަންދޫން ގެވަޅުދިނުން ލަސްވަނީ ކީއްވެގެންތޯބަލަނީ — Ihavandhoo.com\nއިހަވަންދޫން ގެވަޅުދިނުން ލަސްވަނީ ކީއްވެގެންތޯބަލަނީ\n8 ފެބުރުއަރީ 20162މުހައްމަދު އަކްރަމް\nއިހަވަންދޫއިން ގެވަޅު ދޫކުރުން ލަސްވަމުންދާ މައްސަލަ ދިރާސާކޮށް، ގޯތި ބޭނުންވެފައިވާ ރައްޔިތުންނަށް އަމިއްލަވެތި ބޯހިޔާވަހިކަމެއް ލިބެންއޮތްމަގަކީ ކޮބައިތޯބެލުމަށް ސަރުކާރުގެ އިސްއިދާރާތަކާއިއެކު މަޝްވަރާކުރުމަށް ހއ. އަތޮޅުކައުންސިލުން ނިންމާފިއެވެ. މިގޮތަށް އެކައުންސިލުން ނިންމާފައިވަނީ މިމަހުގެ އެއްވަނަދުވަހު ބޭއްވި އެކައުންސިލްގެ ދެވަނަ ދައުރުގެ 100 ވަނަ އާންމު ބައްދަލުވުމުގައެވެ.\n22 ފެބްރުއަރީ 2015 ގައި ކައުންސިލަރު މުހައްމަދު ރަޝީދު، ވަރަށް އަވަހަށް ގެވަޅު ދޫކުރާނެ ކަމަށާއި، މި އަހަރުގެ (2015) ޖޫން މަހުގެ ކުރިން ގެވަޅު ދީ ނިންމާނެ ކަމަށް ބުނިނަމަވެސް އެކަމުގައި ކުރިޔަށް އެޅުނު އެއްވެސް ފިޔަވަޅެއްނެތެވެ.\n↵ ގެވަޅު ދޫކުރުން, ހއ.އަތޮޅު ކައުންސިލް\nމުހައްމަދައް ގެވަޅު ނުލިބިގެން އެންމެ ފަހުން ރަތައް ދޯ މިދހިޔައީ\n– 8 ފެބުރުއަރީ 201600\nތިޔަމައްސަލާގަ ކައުންސިލަރު މުހައްމަދު ރަޝީދު އިސްތިއުފާ ދެއްވަން ޖެހޭ․\n–9ފެބުރުއަރީ 201600


SunOnline: Dhiraaguge ehee gai RaalhuGudi Raajje ge Dhekunun Uthurah udhuhenee\nދިރާގުގެ އެހީގައި ރާޅުގުޑި ރާއްޖޭގެ ދެކުނުން އުތުރަށް އުދުހެނީ\nފާތުމަތު އުދުމާ 16 Jun 2019, 13:47\n"ރާޅުގުޑި ދެކުނުން އުތުރަށް" ފެސްޓިވަލް އާއި ބެހޭގޮތުން މައުލޫމާތު ދިނުމަށް މިއަދު ދިރާގު ހެޑް އޮފީހުގައި ބޭއްވި ނޫސްވެރިންގެ ބައްދަލުވުމުގެ ތެރެއިން.. ފޮޓޯ/ސަން\nރާއްޖޭގައި މިހާތަނަށް ބާއްވާ އެންމެ ދިގު ރާޅު ގުޑި ފެސްޓިވަލް، "ރާޅުގުޑި ދެކުނުން އުތުރަށް" އަންނަ ޖުލައި އަދި ޖޫންގައި ކުރިއަށް ގެންދަން ނިންމައި، ޑިޖިޓަލް ޕާޓްނަރެއްގެ ގޮތުގައި ދިރާގާ އެކު ސޮއިކޮށްފި އެވެ.\nމިއަދު ދިރާގު ހެޑް އޮފީހުގައި ބޭއްވި ޕްރެސް ކޮނަފަރެންސެއްގައި ރާޅުގުޑި އިވެންޓްގެ މެނޭޖަރު، މުހައްމަދު ފައިސަލް ބުނީ މިއީ ރާއްޖޭގައި މިހާތަނަށް ބާއްވާ އެންމެ ދިގު ރާޅުގުޑި ފެސްޓިވަލް ކަމަށެވެ. މި ފަހަރުގެ ފެސްޓިވަލްގައި ރާޅުގުޑީގެ ބައިވެރިން ދަތުރު ކުރާނީ ރާއްޖޭގެ ދެކުނުން އުތުރަށް ކަމަށް އޭނާ ބުންޏެވެ.\n"މި އިވެންޓް މީ ރާއްޖޭގައި މިހާތަނަށް ބާއްވާ އެންމެ ދިގު ރާޅުގުޑި ފެސްޓިވަލް. ރާއްޖޭގެ ދެކުނުން އުތުރަށް މި ފެސްޓިވަލްގައި ދަތުރު ކުރާނެ. އައްޑޫ އިން ތުރާކުނަށް،" ފައިސަލް ބުންޏެވެ.\nއިވެންޓްގެ ބައިވެރިން ދަތުރު ކުރާ ވަރު އޮންލައިންކޮށް ޓްރެކް ކުރެވޭން ކަމަށް އޭނާ ބުންޏެވެ. އޭނާ ބުނި ގޮތުގައި، 13 ރަށެއްގައި ބައިވެރިން މަޑުކުރާނެ އެވެ.\nރާޅުގުޑީ، ސްލޯޓޭޕް އަދި މާފުށި ޑައިވް އެންޑް ވޯޓާސްޕޯޓްސް ގުޅިގެން ބާއްވާ މިފަހަރުގެ މި އިވެންޓްގައި ރާއްޖޭގެ ތިން ކައިޓްބޯޑާސް އަދި ބޭރުގެ އެއް ކައިޓްބޯޑަރު ބައިވެރިވާނެ އެވެ. ކޮންމެ ބައިވެރިއެއްވެސް ދުވާލަކު ހަތަރު ގަޑި އިރު ރާޅުގުޑި އަރުވާނެ އެވެ. ގާތްގަޑަކަށް 15 ދުވަހުގެ ތެރޭގައި އައްޑޫ އިން ތުރާކުނަށް ދެވޭނެ ކަމަށް ވެސް އިވެންޓް އިންތިޒާމް ކުރާ ފަރާތްތަކުން ލަފާކުރެ އެވެ.\nއިވެންޓްގައި ބައިވެރިވާ ރާއްޖޭގެ ރާޅުގުޑި އަރުވާ ފަރާތެއް ކަމަށްވާ މުހައްމަދު އާސިމް ވަނީ މި އިވެންޓްގައި އަތޮޅުތަކުން ޝައުގުވެރިވާ ކުދިންނަށް ބައިވެރިވުމުގެ ފުރުސަތުވެސް އޮތްކަން ފާހަގަ ކޮށްފަ އެވެ.\nމި އިވެންޓްގެ ބައިވެރިން މަޑުކުރާ ރަށްތަކުގައި ރައްޔިތުންގެ މެދުގައި، ކަނޑުތަކަށް ލޯބި ޖެއްސުމުގެ ގޮތުން ހޭލުންތެރި ކުރުމުގެ ޕްރޮގްރާމް ތަކެއް ވެސް ހިންގަން ވަނީ ހަމަޖެހިފަ އެވެ.\nމި ހަރަކާތުގެ ތެރެއިން ކަނޑުންމަތިން ފެންނަ ކުނި އަދި ޕްލާސްޓިކްގެ ބާވަތްތަށް ނެގުމަށް ވަނީ ހަމަޖެހިފަ އެވެ.\nނޫސްވެރިންނާ ވާހަކަ ދައްކަމުން ދިރާގުގެ ކޯޕަރޭޓް ސޯޝަލް ރެސްޕޮންސިބިލިޓީ މެނޭޖަރު ބިޝާރާ ހަމީދު ވިދާޅުވީ، މި ހަރަކާތުގެ ތެރޭގައި ކަނޑުމަތިން ހޮވާ، ޕްލާސްޓިކް ކިރާނެ ކަމަށެވެ.\nއިވެންޓްގެ ޕާޓްނަރެއް ކަމަށްވާ ޕާލީ މޯލްޑިވްސްގެ އެކްސެކިއުޓިވް ޑިރެކްޓަރު ޝަހީދާ އަލީ ވިދާޅުވީ މި އިވެންޓްގެ މަގްސަދަކީ ވީހާވެސް ގިނަ ޒުވާނުންގެ މެދުގައި ރާއްޖޭގެ ކަނޑުތަކާއި މެދު ލޯބި ޖައްސާ ގިނަ ޒުވާނުންތަކެއް މި ދާއިރާއަށް ނެރުންކަމަށެވެ.\nމިއީ ރާއްޖޭގައި ބާއްވާ މީގެ ހަތަރުވަނަ އިވެންޓެވެ. ރާޅުގުޑިން ވަނީ މީގެ ކާމިޔާބު ތިން އިވެންޓެއް ފާއިތުވެ ދިޔަ އަހަރުތަކުގައި ކުރިއަށް ގެންގޮސްފަ އެވެ.\nރާޅު ގުޑި ކައިޓް ބޯޑިން ޓުއާ